title: หน่วยรับรส

text:
หน่วยรับรส () เป็นหน่วยรับความรู้สึกประเภทหนึ่ง อยู่ที่เยื่อหุ้มเซลล์รับรส และอำนวยให้รู้รส
เมื่ออาหารหรือสารอื่น ๆ เข้ามาในปาก โมเลกุลของอาหารที่ละลายอยู่ในน้ำลายจะจับกับหน่วยรับรสในช่องปากและในที่อื่น ๆ ซึ่งก่อปฏิกิริยาภายในเซลล์ และในที่สุดทำให้เซลล์หลั่งสารสื่อประสาท อำนวยให้เกิดกระแสประสาทส่งไปยังสมอง แล้วทำให้รู้รส


title: หน่วยรับรส

text:
ระบบรับรสมีหน้าที่หลักเกี่ยวกับสารอาหาร มนุษย์และสัตว์เลี้ยงลูกด้วยนมสามารถรับรู้รสหลัก ๆ ได้ 5 อย่างคือ รสเค็ม เปรี้ยว หวาน ขม และอุมะมิ
หน่วยรับรสสามารถแบ่งออกเป็นแบบทั่ว ๆ ไปสองหมู่คือ


title: หน่วยรับรส

text:
อย่างไรก็ดี การเห็น การได้กลิ่น การลิ้มรส การถูกต้องสัมผัส คือ ร้อนเย็น แข็งอ่อนเป็นต้น ล้วนมีผลต่อรสชาติ
ในบรรดาความรู้สึกเหล่านั้นหน่วยรับความรู้สึกแบบ vanilloid คือ TRPV1 เป็นตัวที่ทำให้รู้สึกร้อน/เผ็ดเนื่องจากโมเลกุลของแคปเซอิซิน (ในพริก) เป็นต้น
และหน่วยรับความรู้สึก TRPM8 ทำให้รู้สึกเย็นเนื่องจากโมเลกุลของเมนทอล ยูคาลิปทอล และ icilin เป็นต้น


title: หน่วยรับรส

text:
ระบบรู้รส (gustatory system) นอกระบบประสาทกลางประกอบด้วยเซลล์รับรสในตุ่มรับรส (taste bud)
ซึ่งก็อยู่ในปุ่มลิ้น (lingual papillae)
โดยปุ่มลิ้น 3 ประเภทใน 4 ประเภทจะมีบทบาทในการรู้รส รวมทั้ง ปุ่มรูปเห็ด (fungiform papilla) ปุ่มรูปใบไม้ (foliate papilla) และปุ่มเซอร์คัมแวลเลต (circumvallate papilla)
ส่วนปุ่มแบบที่สี่ คือ ปุ่มรูปเส้นด้าย (filiform papillae) ไม่มีตุ่มรับรส
นอกจากในปุ่มเหล่านี้ หน่วยรับรสยังมีอยู่ที่เพดานปากและส่วนต้น ๆ ของทางเดินอาหาร เช่น กล่องเสียงและหลอดอาหารส่วนบน
มีเส้นประสาทสมอง 3 เส้นซึ่งส่งข้อมูลรสและวิ่งไปจากเซลล์รับรสในโครงสร้างต่าง ๆ
คือ เส้นประสาทเวกัส (vagus nerve, X) เส้นประสาทลิ้นคอหอย (glossopharyngeal nerve, IX) และเส้นประสาทเฟเชียล (facial nerve, VII)


title: หน่วยรับรส

text:
ในปี 2010 นักวิจัยได้พบหน่วยรับรสขมที่เนื้อเยื่อปอด ซึ่งคลายทางเดินอากาศเมื่อประสบกับสารรสขม
นักวิจัยเชื่อว่า กลไกนี้เป็นการปรับตัวทางวิวัฒนาการเพราะช่วยกำจัดเชื้อจากปอด แต่ก็สามารถถือเอาประโยชน์เพื่อรักษาโรคหืดและโรคปอดอุดกั้นเรื้อรัง


title: หน่วยรับรส

text:
การรู้รสช่วยให้สามารถกำหนดสารพิษและทานอาหารให้ถูกโภชนาการได้
มีรสหลัก ๆ 5 อย่างที่นักวิชาการยอมรับ คือ เค็ม หวาน ขม เปรี้ยว และอุมะมิ
รสเค็มและเปรี้ยวจะตรวจจับผ่านช่องไอออน
รสหวาน ขม และอุมะมิ จะตรวจจับด้วยหน่วยรับรสสกุล G protein-coupled receptor
นอกจากนั้น ยั้งมีสารต่าง ๆ ที่สามารถเปลี่ยนปรุงแต่งรสชาติได้ เช่น miraculin และ curculin ที่ให้รสหวาน และ sterubin ที่สามารถกลบรสขมได้


title: หน่วยรับรส

text:
หน่วยรับรสขม หวาน และอุมะมิเป็น G protein-coupled receptor (GPCR) ที่มีโดเมนข้ามเยื่อหุ้มเซลล์ 7 โดเมน
เมื่อลิแกนด์จับกับหน่วยรับรส ก็จะเกิดลำดับการทำงานโดยอาศัยจีโปรตีนและโมเลกุลส่งสัญญาณที่สอง เพื่อทำให้เซลล์ลดขั้ว
หน่วยรับรสขม TAS2R สัมพันธ์กับจีโปรตีน gustducin
ซึ่งเป็น homologue ของ transducin ที่เป็นจีโปรตีนเกี่ยวกับการเห็น
อย่างไรก็ดี บทบาทของ gustducin เทียบกับจีโปรตีนของหน่วยรับรสหวานและหน่วยรับรสอุมะมิก็ยังไม่ชัดเจน


title: หน่วยรับรส

text:
อนึ่ง หน่วยรับรสแบบ GPCR เช่นนี้ จะมีลำดับการทำงานเหมือนกัน คือ
จะเริ่มการทำงานของ isoform ของ phospholipase C คือ PLC ซึ่งทำให้ inositol triphosphate (IP) เข้มข้นขึ้น ทำให้หน่วยเก็บในเซลล์ปล่อย Ca แล้วเปิดช่อง TRPM (calcium-activated non-selective cation channel) ซึ่งทำให้เซลล์ลดขั้วอาศัยไอออน Na ที่ไหลเข้าช่อง แล้วนำไปสู่การหลั่งสารสื่อประสาทที่ฐานของเซลล์ในที่สุด


title: หน่วยรับรส

text:
TRPM5 เป็นช่องแคตไอออนแบบไม่เลือกที่เปิดปิดโดยแคลเซียม (calcium-activated non-selective cation channel) ที่ทำให้เซลล์ลดขั้วเมื่อระดับแคลเซียมในเซลล์สูงขึ้น มันเป็นตัวอำนวยการส่งสัญญาณในเซลล์รับความรู้สึกจากสารเคมี
ช่องจะเริ่มทำงานอาศัยการเพิ่มระดับแคลเซียมภายในเซลล์ โดยช่องจะปล่อยให้แคตไอออนเวเลนซ์เดี่ยว เช่น K+ และ Na+ ให้ไหลผ่าน
TRPM5 เป็นองค์ประกอบสำคัญในการถ่ายโอนรสเป็นกระแสประสาทในรสขม หวาน และอุมะมิ เนื่องจากการมีระดับแคลเซียมในเซลล์ที่สูงขึ้น
มันยังคาดว่า มีบทบาทในการส่งข้อมูลรสไขมัน
การเปิดช่องอาศัยแคลเซียมของ TRPM5 จะทำให้เกิดศักย์การลดขั้วซึ่งนำไปสู่การสร้างศักยะงาน
หน่วยรับรสแบบโปรตีนคู่ (heterodimer) คือ TAS1R1/TAS1R3
จะทำงานเป็นหน่วยรับรสอุมะมิ โดยตอบสนองต่อ L-amino acid โดยเฉพาะ L-glutamate
รสอุมะมิบ่อยครั้งสัมพันธ์กับสารเติมแต่งอาหารโมโนโซเดียมกลูตาเมต (ผงชูรส) และสามารถเพิ่มรสด้วยการจับกับโมเลกุล inosine monophosphate (IMP) และ guanosine monophosphate (GMP)
เซลล์ที่แสดงออกยีน TAS1R1/TAS1R3 โดยมากพบในปุ่มรูปเห็ดตรงปลายและขอบของลิ้น และที่เซลล์รับรสบนเพดานปาก
เป็นเซลล์ที่มีไซแนปส์กับเส้นประสาทคือ chorda tympani เพื่อส่งสัญญาณไปยังสมอง แม้ก็พบการส่งสัญญาณผ่านเส้นประสาทลิ้นคอหอยด้วย


title: หน่วยรับรส

text:
หน่วยรับรสแบบโปรตีนคู่ (heterodimer) คือ TAS1R2/TAS1R3 จะทำงานเป็นหน่วยรับรสหวานโดยจับกับน้ำตาลและน้ำตาลเทียมหลายรูปแบบ
เซลล์รับรสที่แสดงออกยีน TAS1R2/TAS1R3 จะพบที่ปุ่มเซอร์คัมแวลเลตและปุ่มรูปใบไม้ของลิ้นด้านหลัง และที่เซลล์รับรสบนเพดานปาก
เซลล์เหล่านี้มีไซแนปส์ที่เส้นประสาท chorda tympani และเส้นประสาทลิ้นคอหอย เพื่อส่งสัญญาณไปยังสมอง
หน่วยรับรสแบบ homodimer คือ TAS1R3 ยังทำงานเป็นหน่วยรับรสหวานได้คล้ายกับ TAS1R2/TAS1R3 แต่จะไวน้อยกว่า
และรับรู้น้ำตาลธรรมชาติได้ดีกว่าน้ำตาลเทียม
ซึ่งอาจอธิบายว่า ทำไมน้ำตาลธรรมชาติและน้ำตาลเทียมจึงมีรสต่างกัน


title: หน่วยรับรส

text:
โปรตีน TAS2R ทำหน้าที่เป็นหน่วยรับรสขม
มนุษย์มียีนกลุ่ม TAS2R 43 ชนิด แต่ละชนิด (โดยยกเว้นยีนเทียม 5 ชนิด) ไม่มี intron และเข้ารหัสโปรตีน GPCR
โปรตีนเหล่านี้ ซึ่งต่างจากโปรตีนกลุ่ม TAS1R จะมีโดเมนนอกเซลล์สั้น ๆ และอยู่ที่ปุ่มเซอร์คัมแวลเลต ที่ปุ่มรูปใบไม้ ที่เพดานปาก และที่ฝากล่องเสียง แต่มีการแสดงออกที่ปุ่มรูปเห็ดน้อย
แม้จะแน่นอนว่า มีการแสดงออกของยีน TAS2R หลายชนิดในเซลล์รับรสหนึ่ง ๆ แต่ก็ยังเป็นเรื่องไม่ยุติว่า สัตว์เลี้ยงลูกด้วยนมสามารถแยกแยะระหว่างรสขมของลิแกนด์ต่าง ๆ ได้หรือไม่


title: หน่วยรับรส

text:
อนึ่ง หน่วยรับรสขมหนึ่ง ๆ จะต้องรับลิแกนด์หลายชนิด เพราะมีสารประกอบรสขมมากกว่าจำนวนยีน TAS2R
มีสารประกอบรสขม 670 อย่างที่ได้ระบุแล้วในฐานข้อมูล BitterDB โดยมีกว่า 200 ชนิดที่ได้เจาะจงหน่วยรับกลิ่นหนึ่งชนิดหรือมากกว่านั้นที่รับรู้ได้
ลิแกนด์รสขมที่สามัญรวมทั้ง cycloheximide, denatonium, PROP (6-"n"-propyl-2-thiouracil), PTC (phenylthiocarbamide), และ β-glucopyranosides


title: หน่วยรับรส

text:
การถ่ายโอนสัญญาณของสิ่งเร้ารสขม จะเกิดผ่านหน่วยย่อย α ของจีโปรตีนคือ gustducin
โดยเฉพาะก็คือหน่วยย่อยของโปรตีน จะเริ่มการทำงานของเอนไซม์ phosphodiesterase ซึ่งลดระดับ cyclic nucleotide (cNMP)
และหน่วยย่อย βγ ของ gustducin จะเริ่มการทำงานของ IP (inositol triphosphate) และ DAG (diglyceride)
โดย IP จะทำให้หน่วยเก็บภายในเซลล์ปล่อยไอออนแคลเซียม เช่นที่พบในการถ่ายโอนสัญญาณของรสหวานและรสอุมะมิ


title: หน่วยรับรส

text:
แม้หน่วยรับรส TAS2R ทั้งหมดจะอยู่แต่ในเซลล์ที่มี gustducin แต่การกำจัด gustducin (ผ่านการ knockout) ก็ไม่ได้กำจัดความไวต่อสารประกอบรสขมทั้งหมด ซึ่งแสดงว่า ยังมีกลไกรับรู้รสขมอื่น ๆ
ซึ่งไม่น่าแปลกใจเพราะรสขมโดยทั่วไปเป็นตัวแสดงว่ามีสารพิษ
กลไกของการรับรสขมนอกเหนือจาก gustducin ที่เสนออย่างหนึ่งก็คือโดยผ่านปฏิสัมพันธ์ของช่องไอออนกับลิแกนด์รสขมโดยเฉพาะ ๆ เหมือนกับปฏิสัมพันธ์ระหว่างช่องไอออนกับรสเปรี้ยวและรสเค็ม


title: หน่วยรับรส

text:
โปรตีนจากกลุ่ม TAS2R ที่วิจัยดีที่สุดก็คือ TAS2R38 ซึ่งมีบทบาทในการรับรสขมของทั้ง PROP และ PTC
และยังเป็นหน่วยรับรสเดียวที่ภาวะพหุสัณฐานของมันได้แสดงแล้วว่า มีผลต่อการรับรู้รสต่าง ๆ กัน
งานศึกษาปัจจุบันมุ่งระบุภาวะพหุสัณฐานที่กำหนดฟีโนไทป์ของการรู้รสต่าง ๆ


title: หน่วยรับรส

text:
รสเปรี้ยวจะตรวจจับโดยเซลล์รับรสส่วนน้อยที่กระจายไปทั่วตุ่มรับรสที่ลิ้นซึ่งกำหนดโดยการแสดงออกของยีน PKD
และเหมือนกับเกลือ การรู้รสอาจเกิดขึ้นโดยอาศัยช่องไอออน
คือแคตไอออน H จากกรด เช่น กรดน้ำส้ม จะไหลผ่านช่องไอออนซึ่งน่าจะเป็นแบบ H-permeant, non-selective cation channel (ช่องแคตไอออนแบบไม่เลือกที่ให้ H ซึมเข้าได้) ในตระกูล TRP ซึ่งบางครั้งเรียกว่า PKD (เพราะสัมพันธ์กับช่องไอออนที่กลายพันธุ์ในโรค polycystic kidney disease)
รวมทั้งช่อง PKD2L1
โดยโปรตอน (H) ที่เข้ามาจะทำให้เซลล์ลดขั้วโดยตรง และเปิดช่อง Na ซึ่งเปิดปิดด้วยศักย์ไฟฟ้าและอยู่ที่ข้างเซลล์ส่วนฐาน โดยมีผลลดขั้วเซลล์เพิ่มขึ้น และเปิดช่อง Ca ซึ่งเปิดปิดด้วยศักย์ไฟฟ้า แล้วในที่สุดทำให้เซลล์หลั่งสารสื่อประสาท


title: หน่วยรับรส

text:
ถึงกระนั้น โปรตีน PKD2L1 โดยตนเองอาจไม่จำเป็นสำหรับการรู้รสเปรี้ยว
เพราะมีหลักฐานว่า โปรตอนที่มีอยู่อย่างสมบูรณ์ในสารเปรี้ยว สามารถเข้าไปในเซลล์รับรสเปรี้ยวที่แสดงออกยีน PKD2L1 โดยตรงผ่านช่องไอออนที่ส่วนยอดซึ่งไม่เกี่ยวกับคอมเพล็กซ์โปรตีนคือ PKD2L1/PKD1L3
คือการย้ายประจุบวกผ่านช่องไอออนอื่น (ที่ยังกำหนดไม่ได้) เข้าไปในเซลล์รับรสเปรี้ยวก็เพียงพอจุดชนวนการตอบสนองทางไฟฟ้าได้แล้ว


title: หน่วยรับรส

text:
มีการเสนอด้วยว่า กรดอ่อน ๆ เช่น กรดน้ำส้ม ซึ่งไม่ได้แตกตัวที่ค่าพีเอชในร่างกายและละลายในไขมันได้ ก็ยังสามารถเข้าไปในเซลล์รับรสผ่านการแพร่แบบแพสซิฟแล้วก่อให้ตอบสนองทางไฟฟ้า
ตามกลไกนี้ เมื่อกรดอ่อน ๆ เข้ามาในเซลล์แล้ว ก็จะแตกตัวเพิ่มความเป็นกรดในเซลล์
ยับยั้งช่องโพแทสเซียม (ซึ่งปกติมีหน้าที่เพิ่มขั้วเซลล์และทำให้เซลล์ลดขั้วได้ยากขึ้น) แล้วทำให้เซลล์ลดขั้ว
สำหรับกรดแบบแรง การรับไฮโดรเจนเข้าโดยตรง และการยับยั้งการทำงานของช่องไอออนที่เพิ่มขั้วเซลล์
จะมีผลให้เซลล์รับรสลดขั้ว ปล่อยสารสื่อประสาท และทำให้รู้รสเปรี้ยว


title: หน่วยรับรส

text:
อย่างไรก็ดี ก็ยังไม่มีการระบุโปรตีนที่เป็นตัวถ่ายโอนรสเปรี้ยวให้เป็นกระแสไฟฟ้า และกลไกการถ่ายโอนสัญญาณก็ยังไม่ชัดเจน
แต่ก็ปรากฏแล้วว่า มีวิถีการถ่ายโอนสัญญาณหลายวิถี


title: หน่วยรับรส

text:
ความเค็มเป็นรสที่เกิดโดยหลักเนื่องจากมีไอออนโซเดียม
แม้ไอออนของโลหะแอลคาไลอื่น ๆ ก็มีรสเค็มเช่นกัน
ไอออนที่ทำให้รู้รสเค็มรวมทั้ง
Na, K, และ Li
ที่อาจตรวจจับได้เมื่อแคตไอออนไหลเข้าเซลล์รับรส เช่นโดยผ่านช่องไอออนแคลเซียมที่ไวต่ออะมิโลไรด์ แล้วทำให้เซลล์ลดขั้วโดยตรง และเปิดช่อง Na ซึ่งเปิดปิดด้วยศักย์ไฟฟ้าและอยู่ที่ข้างเซลล์ส่วนฐาน โดยมีผลลดขั้วเซลล์เพิ่มขึ้น และเปิดช่อง Ca ซึ่งเปิดปิดด้วยศักย์ไฟฟ้า แล้วในที่สุดทำให้เซลล์หลั่งสารสื่อประสาท


title: หน่วยรับรส

text:
ช่องโซเดียมที่ว่านี้เรียกว่าช่องโซเดียมที่เนื้อเยื่อบุผิว (epithelial sodium channel, ENaC) ซึ่งมีหน่วยย่อย ๆ 3 หน่วย
ในสัตว์เลี้ยงลูกด้วยนมหลายอย่างโดยเฉพาะหนู ENaC สามารถระงับการทำงานได้ด้วยยาอะมิโลไรด์
แต่ความไวของการรู้รสเค็มเนื่องกับยาอะมิโลไรด์ในมนุษย์จะชัดเจนน้อยกว่า จึงทำให้คาดว่า อาจมีโปรตีนหน่วยรับรสอื่น ๆ อีกนอกเหนือจาก ENaC ที่ยังค้นไม่พบ
เช่น Na อาจสามารถแพร่เข้าช่อง Na อาศัยความต่างทางเคมีไฟฟ้าของภายในและภายนอกเซลล์


title: หน่วยรับรส

text: นักวิจัยได้พบว่า มีการรู้รสน้ำอัดลม/น้ำโซดาที่เริ่มจากเอนไซม์ที่สัมพันธ์กับหน่วยรับรสเปรี้ยว คือเอนไซม์ carbonic anhydrase 4 ซึ่งมีปฏิกิริยากับคาร์บอนไดออกไซด์ในน้ำ แล้วเริ่มการทำงานของเซลล์รับรสเปรี้ยวในตุ่มรับรส มีผลให้เซลล์ส่งกระแสประสาทไปยังสมอง


title: หน่วยรับรส

text:
มีการระบุหน่วยรับรสไขมันที่เป็นไปได้อย่างหนึ่ง คือ CD36
ซึ่งอยู่ในตุ่มรับรสที่ปุ่มเซอร์คัมแวลเลตและปุ่มรูปใบไม้
และงานวิจัยได้แสดงว่า CD36 จะจับกับกรดไขมันแบบลูกโซ่ยาว
ความแตกต่างของการแสดงออก CD36 ในผู้ร่วมการทดลองที่เป็นมนุษย์ สัมพันธ์กับสมรรถภาพในการรู้รสไขมัน
ซึ่งให้หลักฐานสำหรับความสัมพันธ์ระหว่างหน่วยรับรสกับการรู้รสไขมัน
งานวิจัยเพิ่มเติมเกี่ยวกับหน่วยรับรส CD36 อีก จะช่วยแสดงว่ามีหน่วยรับรสไขมันจริง ๆ หรือไม่


title: หน่วยรับรส

text:
โปรตีน GPR120 และ GPR40 ได้แสดงว่า ตอบสนองต่อไขมันในปาก
และการไม่มีพวกมัน ทำให้ชอบใจไขมันลดลง และมีการตอบสนองทางประสาทลดลงต่อกรดไขมันในปาก


title: หน่วยรับรส

text: มีการแสดงว่า หน่วยรับ TRPM5 มีบทบาทในการตอบสนองต่อไขมันในปาก และได้ระบุว่าอาจเป็นหน่วยรับไขมัน แต่หลักฐานต่อ ๆ มาได้แสดงว่า มันมีบทบาทต่อการรับรู้ไขมันในลำดับการทำงานหลัง ๆ (downstream)


title: หน่วยรับรส

text:
หน่วยรับรสขม หวาน และอุมะมิเป็น G protein-coupled receptor (GPCR)
หน่วยรับรสขมของมนุษย์ตั้งชื่อเริ่มตั้งแต่ TAS2R1 จนถึง TAS2R64 โดยมีช่องในระหว่าง ๆ มากมายเพราะไม่มียีน เป็นยีนเทียม (pseudogene) หรือเป็นยีนที่เสนอแต่ยังไม่ผ่านกระบวนการ DNA annotation ซึ่งเป็นการกำหนดตำแหน่งยีน กำหนดเขตเข้ารหัสภายในจีโนม และกำหนดว่ายีนมีหน้าที่อะไรในมนุษย์
ยีนหน่วยรับรสขมจำนวนมากยังมีชื่อพ้องที่ทำให้สับสน เพราะมีหลายชื่อแต่หมายเอายีนเดียวกัน


title: เปลือกสมองส่วนรู้รส

text:
เปลือกสมองส่วนรู้รส ( ตัวย่อ GC) เป็นโครงสร้างสมองซึ่งทำหน้าที่รับรู้รส
โดยมีโครงสร้างย่อย 2 ส่วน คือ anterior insula ใน insular cortex, และ operculum ส่วนหน้าที่บริเวณ inferior frontal gyrus ในสมองกลีบหน้า
เพราะองค์ประกอบของมัน เปลือกสมองส่วนรู้รสบางครั้งจึงเรียกในวรรณกรรมต่าง ๆ ว่า AI/FO (Anterior Insula/Frontal Operculum)
โดยใช้เทคนิคการบันทึกสัญญาณนอกเซลล์ นักวิทยาศาสตร์ได้แสดงว่า นิวรอนใน AI/FO จะตอบสนองต่อรสหวาน รสเค็ม รสขม และรสเปรี้ยว และเข้ารหัสความเข้มข้นของสิ่งเร้าที่มีรส


title: เปลือกสมองส่วนรู้รส

text:
คล้ายกับระบบรู้กลิ่น ระบบรู้รสสามารถกำหนดโดยหน่วยรับรสโดยเฉพาะ ๆ ในระบบประสาทส่วนปลาย และวิถีประสาทที่ส่งและประมวลข้อมูลเกี่ยวกับรสในระบบประสาทส่วนกลาง
หน่วยรับรสจะพบได้ที่ผิวลิ้น เพดานอ่อน คอหอย และหลอดอาหารส่วนบน
ซึ่งรสชาติจะส่งไปทางประสาทสมอง 3 เส้นจาก 12 เส้น
สาขา chorda tympani และ greater superior petrosal ของเส้นประสาทเฟเชียล (VII) จากปมประสาท geniculate ganglion ส่งข้อมูลรสชาติจากลิ้นด้านหน้าประมาณ 2/3
ส่วนสาขา lingual branch ของประสาทลิ้นคอหอย (glossopharyngeal nerve, IX) จากปมประสาท petrosal ganglion/inferior ganglion of glossopharyngeal nerve ส่งข้อมูลจากลิ้นด้านหลังประมาณ 1/3 รวมทั้งปุ่มเซอร์คัมแวลเลต
ในขณะที่สาขา superior lingual branch ของประสาทเวกัส (vagus nerve, X) จากปมประสาท nodose ganglion/inferior ganglion of vagus nerve ส่งข้อมูลรสไปจากส่วนต่าง ๆ ด้านหลังของช่องปากรวมทั้งเพดาน คอหอย ฝากล่องเสียง และ 1/3 ส่วนต้นของหลอดอาหาร


title: เปลือกสมองส่วนรู้รส

text:
แอกซอนส่วนกลางของเซลล์รับความรู้สึกหลักซึ่งอยู่ในปมประสาท (ganglia) ของเส้นประสาทสมองเหล่านี้ จะวิ่งไปสุดที่ด้านหน้า (rostral) ทางข้าง ๆ (lateral) ของนิวเคลียสประสาทคือ solitary tract (NST) ในก้านสมองส่วนท้าย (medulla) ซึ่งเรียกได้อีกอย่างว่า gustatory nucleus of the solitary tract complex
ซึ่งก็จะส่งแอกซอนไปสุดที่ ventral posterior complex ของทาลามัส คือไปสุดที่ครึ่งส่วนใน (medial) ของ ventral posterior medial nucleus
นิวเคลียสนี้ก็จะส่งแอกซอนไปยังส่วนต่าง ๆ ในคอร์เทกซ์ใหม่รวมทั้งคอร์เทกซ์ส่วนรู้รส คือ frontal operculum และ insula ซึ่งจะเริ่มทำงานเมื่อสัตว์นั้นบริโภคอาหารเครื่องดื่มและกำลังรู้รสชาติ


title: เปลือกสมองส่วนรู้รส

text:
มีงานศึกษาเป็นจำนวนมากเพื่อตรวจดูหน้าที่ของเปลือกสมองส่วนรู้รสและโครงสร้างอื่น ๆ ที่สัมพันธ์กัน โดยกระตุ้นด้วยสารเคมีและไฟฟ้า รวมทั้งการสังเกตคนไข้ที่มีรอยโรคที่เปลือกสมองส่วนรู้รส หรือชักโดยเริ่มจากเปลือกสมองส่วนรู้รส
มีรายงานว่าการกระตุ้นด้วยไฟฟ้าที่เส้นประสาทลิ้น (lingual nerve), chorda tympani, และสาขาลิ้นของเส้นประสาทลิ้นคอหอย จะก่อศักย์สนามไฟฟ้าเฉพาะที่ในส่วน frontal operculum
การกระตุ้น insula ด้วยไฟฟ้า ก็จะทำให้รู้สึกว่าได้รับรส


title: เปลือกสมองส่วนรู้รส

text:
ข้อมูลการรู้รสจะส่งไปทาง orbitofrontal cortex ซึ่งเป็นเปลือกสมองส่วนรู้รสรองไปจาก AI/FO งานศึกษาต่าง ๆ ได้แสดงว่าเซลล์ประสาท 8% ใน orbitofrontal cortex จะตอบสนองต่อสิ่งเร้าที่เป็นรส
และเซลล์ประสาทเหล่านี้บางส่วนจะเลือกตัวกระตุ้นคือรสอย่างเฉพาะเจาะจง
งานวิจัยในลิงยังแสดงด้วยว่า การตอบสนองต่อรสของเซลล์ประสาทในส่วนนี้จะลดลงเมื่อลิงได้กินจนอิ่มแล้ว
ยิ่งกว่านั้น เซลล์ประสาทใน orbitofrontal cortex จะตอบสนองต่อสิ่งเร้าทางตาหรือทางจมูกนอกเหนือไปจากรส
ผลงานเหล่านี้แสดงว่า เซลล์ประสาทรับรสใน orbitofrontal cortex อาจมีบทบาทสำคัญในการระบุและเลือกอาหาร


title: เปลือกสมองส่วนรู้รส

text:
งานศึกษาในคนไข้รายงานว่า ความเสียหายในส่วนหน้า (rostral) ของ insula ทำให้เกิดความผิดปกติในการรู้รส ในการระบุรส และระดับการรับรู้รสที่น้อยผิดปกติ
มีรายงานว่าคนไข้ที่ชักเริ่มจากส่วน frontal operculum จะเกิดรสชาติที่ไม่น่าพึงใจเมื่อเกิดอาการชัก
สมองส่วน insula ยังทำงานเมื่อเห็นภาพเกี่ยวกับรสชาติ
คือ งานศึกษาต่าง ๆ ซึ่งเทียบเขตสมองที่ทำงานเมื่อเห็นรูปอาหารและเมื่อเห็นรูปสถานที่พบว่า รูปอาหารจะทำให้ insula/operculum ด้านขวา และ orbitofrontal cortex ด้านซ้าย ทำงาน


title: เปลือกสมองส่วนรู้รส

text:
เซลล์ประสาทรับรู้สารเคมี (chemosensory neurons) ก็คือเซลล์ที่แยกแยะระหว่างรสต่าง ๆ "และ"ระหว่างการมีหรือไม่มีรสหนึ่ง ๆ
ในเซลล์เหล่านี้ของหนู การตอบสนองต่อการเลียที่ได้รส จะมากกว่าการตอบสนองต่อการเลียที่ไร้รส
นักวิจัยได้พบว่า 34.2% ของนิวรอนในเปลือกสมองส่วนรู้รสมีการตอบสนองแบบรับรู้สารเคมี
โดยนิวรอนที่เหลือจะแยกแยะระหว่างการเลียที่มีรสหรือไม่มีรส หรือประมวลข้อมูลเกี่ยวกับกิจกรรมที่กำลังทำ


title: เปลือกสมองส่วนรู้รส

text:
เซลล์ประสาทรับรู้สารเคมีของเปลือกสมองส่วนรู้รส ตอบสนองโดยขึ้นอยู่กับความเข้มข้น
ในงานศึกษาในหนูเมื่อกำลังเลีย
การเพิ่มความเข้มข้นของผงชูรสที่ลิ้น จะเพิ่มอัตราการยิงสัญญาณของเซลล์ประสาทใน GC
เทียบกับการเพิ่มความเข้มข้นของซูโครส ซึ่งลดอัตราการยิงสัญญาณ


title: เปลือกสมองส่วนรู้รส

text:
เซลล์ประสาทใน GC ตอบสนองอย่างรวดเร็วและเฉพาะเจาะจงต่อรสต่าง ๆ
โซเดียมคลอไรด์และซูโครสทำให้ GC ตอบสนองมากที่สุด เทียบกับกรดซิตริกที่เพิ่มการทำงานของเซลล์ ๆ เดียวบ้าง
เซลล์ประสาทรับรู้สารเคมีใน GC เลือกตัวกระตุ้นหลายอย่าง (broadly tuned) คือ มีเซลล์จำนวนมากกว่าที่ตอบสนองต่อรสชาติหลายอย่าง (4-5) เทียบกับเซลล์น้อยกว่าที่ตอบสนองต่อรสน้อยอย่าง (1-2)
นอกจากนั้น จำนวนเซลล์ประสาทที่ตอบสนองต่อรสหนึ่ง ๆ จะต่างกัน
งานศึกษาที่ซับซ้อนของการรู้รสของหนูแสดงว่า มีเซลล์ที่ตอบสนองต่อผงชูรส โซเดียมคลอไรด์ ซูโครส และกรดซิตริก (ทั้งหมดทำให้เซลล์ประสาทจำนวนคล้าย ๆ กันทำงาน) มากกว่าเทียบกับสารประกอบคือยาควินิน (QHCl) และน้ำ


title: เปลือกสมองส่วนรู้รส

text:
งานศึกษา GC ในหนูได้แสดงว่า เซลล์ประสาทใน GC ตอบสนองอย่างซับซ้อนเมื่อความเข้มข้นของรสเปลี่ยนไป
สำหรับรสหนึ่ง เซลล์ประสาทเดียวกันอาจเพิ่มอัตราการยิงสัญญาณ เทียบกับอีกรสหนึ่ง ที่มันอาจตอบสนองในระดับความเข้มข้นกลาง ๆ เท่านั้น
ในงานศึกษาเหล่านี้ มันชัดเจนว่า เซลล์ประสาทรับรู้สารเคมีใน GC น้อยเซลล์มากที่เพิ่มหรือลดอัตราการยิงสัญญาณในทางเดียว เมื่อตอบสนองต่อการเปลี่ยนแปลงความเข้มข้นของรส (เช่น ผงชูรส โซเดียมคลอไรด์ และซูโครส)
เพราะเซลล์มากกว่ามากตอบสนองต่อการเปลี่ยนแปลงความเข้มข้นอย่างซับซ้อน
ในรสที่ทดสอบในระดับความเข้มข้นต่าง ๆ
ความเข้มข้นกลาง ๆ อาจทำให้ตอบสนองในอัตราสูงสุด (เช่น ซูโครสที่ 0.1 M) หรือความเข้มข้นสูงสุดหรือต่ำสุดอาจทำให้ตอบสนองในอัตราสูงสุด (เช่น โซเดียมคลอไรด์) หรือเซลล์อาจตอบสนองที่ความเข้มข้นเดียว


title: ปุ่มลิ้น

text:
ปุ่มลิ้น
เป็นโครงสร้างเล็ก ๆ คล้ายหัวนมที่ผิวบนของลิ้นโดยมีอยู่ 4 ชนิด
ซึ่งมีรูปร่างต่าง ๆ กัน ดังนั้น จึงมีชื่อต่างกัน
รวมทั้งปุ่มเซอร์คัมแวลเลต/ปุ่มล้อมด้วยกำแพง (circumvallate papillae, vallate papillae), ปุ่มรูปเห็ด (fungiform papillae), ปุ่มรูปด้าย (filiform papillae), และปุ่มรูปใบไม้ (foliate papillae)
ทั้งหมดยกเว้นปุ่มรูปด้ายมีตุ่มรับรส (taste bud) ซึ่งทำให้รู้รสได้
ส่วนปุ่มรูปด้ายซึ่งมีมากที่สุดในลิ้นมนุษย์ นอกจากจะทำให้ลิ้นสาก ก็ยังมีส่วนในการทำให้รับรู้เนื้ออาหารที่ไม่ใช่รสได้


title: ปุ่มลิ้น

text:
ปุ่มลิ้นเป็นส่วนยื่นของลิ้นที่ล้อมด้วยเนื้อเยื่อบุผิวที่ม้วนเข้า (invagination) โดยเป็นร่องที่โมเลกุลรสซึ่งละลายในน้ำลาย จะรวมตัวทำปฏิกิริยากับหน่วยรับรสที่เยื่อหุ้มเซลล์รับรส ซึ่งกระจายไปตามผิวด้านข้างของปุ่มทั้งส่วนที่ยื่นขึ้นและที่อยู่ในร่อง
ในสัตว์ที่ยังมีชีวิตอยู่ ปุ่มลิ้นจะเห็นง่ายสุดเมื่อลิ้นแห้ง
มีปุ่ม 4 ชนิดบนลิ้นซึ่งจะกล่าวต่อไปในหัวข้อย่อย


title: ปุ่มลิ้น

text:
ปุ่มรูปด้าย (filiform papillae) เป็นปุ่มลิ้นซึ่งเล็ก ๆ ละเอียด และมีมากที่สุด
เป็นปุ่มที่กระจายไปตามผิวลิ้นประมาณ 2/3 ด้านหน้า
โดยปรากฏเป็นส่วนยื่นของผิวในรูปกรวยหรือทรงกระบอก
และจัดเป็นแถว ๆ ขนานไปกับส่วน sulcus terminalis ของลิ้น
แต่ที่ปลายลิ้น แถวเหล่านี้จะวิ่งไปตามขวางมากกว่า


title: ปุ่มลิ้น

text:
ปุ่มรูปด้ายเป็นตัวกำหนดลักษณะของเนื้อลิ้น มีหน้าที่ให้ความรู้สึกถูกต้องสัมผัส และทำให้รู้สึกถึงเนื้ออาหาร
แต่ไม่เหมือนกับปุ่มประเภทอื่น ๆ ปุ่มชนิดนี้ไม่มีตุ่มรับรส จึงไม่มีส่วนในการรู้รส


title: ปุ่มลิ้น

text:
โดยลักษณะทางเนื้อเยื่อแล้ว มันประกอบด้วยแกนเนื้อเยื่อเกี่ยวพันที่ไม่เป็นระเบียบ โดยมีเนื้อเยื่อบุผิวซึ่งมีเคอราทิน และมีส่วนยื่นบาง ๆ ออกไปอีก
การมีเคอราทินอย่างหนาแน่นที่ปุ่มรูปด้าย เช่นที่พบในแมว ทำให้ลิ้นสากซึ่งเป็นลักษณะหนึ่งของแมว และสำคัญสำหรับสัตว์เลี้ยงลูกด้วยนมจำนวนมากในการดูแลขน


title: ปุ่มลิ้น

text:
ส่วนยื่นเหล่านี้มีสีขาว ๆ เพราะหนาและเพราะความหนาแน่นของเนื้อเยื่อบุผิว
เป็นเนื้อเยื่อมีลักษณะเฉพาะเพราะเซลล์ได้กลายมามีรูปกรวยและมีส่วนยาวออกไปอีกโดยเป็นส่วนยื่นที่หนาแน่น คาบเกี่ยวกัน และมีรูปเหมือนแปรง
และยังมีเส้นใยจำนวนหนึ่ง ทำให้ทั้งแน่นและยืดหยุ่นได้มากกว่าปุ่มแบบอื่น ๆ
ปุ่มที่ใหญ่และยาวเป็นพิเศษของปุ่มกลุ่มนี้ บางครั้งเรียกว่า papillae conicae


title: ปุ่มลิ้น

text:
ปุ่มรูปเห็ด (fungiform papillae) เป็นส่วนยื่นของลิ้นที่มีรูปเห็ด/หมุด โดยทั่วไปมีสีแดง
ซึ่งพบที่ผิวด้านบนของลิ้น โดยกระจายไปในระหว่างปุ่มรูปด้าย คือตามผิวลิ้นประมาณ 2/3 ด้านหน้า แต่โดยมากอยู่ที่ปลายและข้าง ๆ ลิ้น
เป็นปุ่มที่มีตุ่มรับรสประมาณ 3 ตุ่มที่ยอด และโดยรวม ๆ กันแล้วมีตุ่มรับรส 25% ของทั้งหมด
ซึ่งสามารถแยกแยะรสหลัก ๆ 5 อย่าง คือ หวาน เปรี้ยว ขม เค็ม และอุมะมิ


title: ปุ่มลิ้น

text:
ปุ่มประกอบด้วยแกนที่เป็นเนื้อเยื่อเกี่ยวพัน
และได้ใยประสาทจากประสาทสมองเส้นที่ 7 โดยเฉพาะก็คือ จาก submandibular ganglion, chorda tympani, และ geniculate ganglion ซึ่งส่งแอกซอนไปยัง solitary nucleus ในก้านสมอง


title: ปุ่มลิ้น

text:
ปุ่มรูปใบไม้ (foliate papillae) เป็นรอยพับสั้น ๆ 4-5 รอย
เป็นแนวขนานที่ข้าง ๆ ของลิ้นด้านหลัง
ประมาณ 2/3 เข้าไปจากปลายลิ้น
โดยอยู่หน้า palatoglossal arch ของช่องปากด้านใน (fauces)
และมีขนาดและรูปร่างที่ต่าง ๆ กัน


title: ปุ่มลิ้น

text:
ปุ่มปรากฏเป็นแถวของสันเยื่อเมือกรูปใบไม้ซึ่งมีสีแดง
และปกคลุมด้วยเนื้อเยื่อบุผิวโดยไม่มีเคอราทิน จึงไม่แข็ง และมีตุ่มรับรสมากมาย (โดยรวม ๆ กันมีตุ่มรับรส 25% ของทั้งหมด)
โดยสองข้างจะสมมาตรกัน
บางครั้งพวกมันจะปรากฏว่าเล็กและไม่สะดุดตา แต่บางครั้งก็จะปรากฏอย่างเด่น


title: ปุ่มลิ้น

text:
ตุ่มรับรสพร้อมกับหน่วยรับรส จะกระจายไปทั่วผิวเยื่อเมือกของมัน
ต่อมน้ำใสจะหลั่งออกลงในรอยพับเพื่อทำความสะอาดตุ่มรับรส
เนื่องจากอยู่ในตำแหน่งที่มีโอกาสเสี่ยงสูงต่อมะเร็งในปาก และมักจะบวมเป็นบางครั้งบางคราว จึงอาจดูผิดได้ว่าเป็นเนื้องอกหรืออักเสบ
ทอนซิลลิ้น (lingual tonsil) จะอยู่ต่อจากปุ่มใบไม้ทางด้านหลัง และเมื่องอกเกิน ก็จะทำให้ปุ่มดูเด่นขึ้น


title: ปุ่มลิ้น

text:
ปุ่มเซอร์คัมแวลเลต/ปุ่มล้อมด้วยกำแพง (circumvallate papillae, vallate papillae) เป็นเป็นปุ่มขนาดใหญ่มีรูปโดม
อยู่ติดกับ foramen cecum และ sulcus terminalis ทางด้านหน้า จัดเป็นแถวหนึ่ง ๆ ที่แต่ละข้างของลิ้น
โดยแถวแต่ละข้างจะวิ่งไปทางข้างหลังเข้าไปตรงกลาง และไปประจบกันที่เส้นกลาง เป็นรูปตัวอักษร V


title: ปุ่มลิ้น

text:
ปุ่มแต่ละปุ่มจะเป็นเยื่อเมือกที่ยื่นออกกว้างประมาณ 1-2 มม.
ซึ่งผนวกเข้ากับฐานที่เป็นหลุมรูปกลมในเยื่อเมือก
ขอบของหลุมจะสูงขึ้นเป็นกำแพง (ซึ่งให้ชื่อแก่ปุ่ม) ร่องเป็นวงกลมที่อยู่ระหว่างกำแพงนี้และปุ่มเรียกว่า fossa (ร่อง)
บนลิ้นมนุษย์ ปุ่มมีจำนวนระหว่าง 7-12 ปุ่ม แต่มีตุ่มรับรสจำนวนเกือบครึ่ง คือแต่ละปุ่มมีตุ่มรับรสประมาณ 250 ตุ่มบนเยื่อที่หันไปทางร่อง


title: ปุ่มลิ้น

text:
ปุ่มมีรูปกรวยที่ตัดออก ปลายที่เล็กกว่าจะอยู่ด้านล่างติดกับลิ้น ปลายที่กว้างกว่าจะโผล่ขึ้นไปจากผิวลิ้นเล็กน้อยซึ่งมีปุ่มย่อย ๆ ยื่นออกไปเป็นจำนวนมาก และปกคลุมไปด้วยเยื่อ squamous epithelium ที่แบ่งเป็นชั้น ๆ
ต่อมน้ำลายที่ลิ้น ซึ่งเรียกว่า Von Ebner's gland จะมีท่อที่หลั่งน้ำใสลงที่ฐานซึ่งเป็นร่องวงกลม ทำให้เหมือนกับคูเมือง
การหลั่งน้ำเช่นนี้เชื่อว่า เป็นตัวล้างวัสดุออกจากฐานซึ่งเป็นหลุมกลม เพื่อให้ตุ่มรับรสสามารถตอบสนองต่อสิ่งเร้าที่เปลี่ยนไปได้อย่างรวดเร็ว


title: ปุ่มลิ้น

text:
ปุ่มล้อมด้วยกำแพงได้เส้นประสาทรับรสจากประสาทสมองเส้นที่ 9 (เส้นประสาทลิ้นคอหอย) แม้จะอยู่หน้า sulcus terminalis
เพราะลิ้นที่อยู่ด้านหน้า 2/3 ที่เหลือ จะได้เส้นประสาทจากสาขา chorda tympani ของประสาทสมองเส้นที่ 7 (เส้นประสาทเฟเชียล) ซึ่งกระจายอยู่ร่วมกันกับสาขาประสาทลิ้น (lingual nerve) ของประสาทสมองเส้นที่ 5 (ประสาทไทรเจมินัล)


title: ปุ่มลิ้น

text:
ปุ่มลิ้น โดยเฉพาะปุ่มรูปด้าย เชื่อว่าเพิ่มพื้นที่ผิวลิ้น และเพิ่มพื้นที่สัมผัสและแรงเสียดทานระหว่างลิ้นกับอาหาร
ซึ่งอาจเพิ่มสมรรถภาพของลิ้นในการขยับก้อนอาหารที่เคี้ยวแล้ว และเพื่อจัดอาหารให้อยู่ระหว่างฟันเมื่อกำลังเคี้ยว และเพื่อกลืน


title: ปุ่มลิ้น

text:
ในโรคบางชนิด ปุ่มที่ลิ้นอาจเสียไป ทำให้เหลือแต่ลิ้นที่เรียบและแดงซึ่งอาจเจ็บ
ตัวอย่างโรคที่ทำให้เสียปุ่มรวมทั้ง ลิ้นลายแผนที่ (geographic tongue ซึ่งไม่ทราบสาเหตุ), กลางลิ้นอักเสบรูปขนมเปียกปูน (median rhomboid glossitis ซึ่งเชื่อว่าเกิดจากติดเชื้อราเรื้อรัง), และลิ้นอักเสบ (glossitis) ประเภทอื่น ๆ
การขาดเหล็ก กรดโฟลิก และวิตามินบี ก็อาจเป็นเหตุให้เสียปุ่มลิ้น
คำว่า ลิ้นอักเสบ (glossitis) โดยเฉพาะลิ้นอักเสบแบบฝ่อ (atrophic glossitis)
บ่อยครั้งใช้เป็นคำพ้องกับการเสียปุ่มลิ้น (depapillation)


title: ปุ่มลิ้น

text:
คำว่า ปุ่มอักเสบ (papillitis) หมายถึงปุ่มลิ้นอักเสบ โดยคำว่า การโตเกิน (hypertrophy) ก็อาจใช้ได้ในความหมายเหมือนกัน
ส่วนคำว่า ปุ่มรูปใบไม้อักเสบ (foliate papillitis) ก็คือเมื่อปุ่มรูปใบไม้บวม
ซึ่งอาจเกิดจากความระคายเคืองทางสรีรภาพ หรืออาจเป็นปฏิกิริยาต่อการติดเชื้อทางเดินหายใจส่วนบน
มีแหล่งอื่น ๆ ที่อ้างว่า foliate papillitis หมายถึงทอนซิลลิ้นอักเสบ โดยทอนซิลลิ้นเป็นเนื้อเยื่อของระบบน้ำเหลือง (lymphoid tissue)ปุ่มรูปใบไม้เป็นโครงสร้างค่อนข้างเก่าแก่ในมนุษย์
ซึ่งเป็นอวัยวะเหลือค้าง (vestige) ทางวิวัฒนาการของโครงสร้างคล้าย ๆ กันในสัตว์เลี้ยงลูกด้วยนมอื่น ๆ มากมาย


title: คริปโทเคอร์เรนซีวอลเลต

text:
คริปโทเคอร์เรนซีวอลเลต () เป็นที่ที่เก็บกุญแจสาธารณะและกุญแจส่วนตัว ซึ่งสามารถใช้รับหรือจ่ายคริปโทเคอร์เรนซีได้
วอลเลตใบหนึ่งสามารถมีกุญแจสาธารณะและกุญแจส่วนตัวหลายคู่
นี่ไม่เหมือนวอลเลตจริง ๆ ตรงที่ว่า คริปโทเคอร์เรนซีจริง ๆ ไม่ได้อยู่ในวอลเลต เพราะวอลเลตมีแต่กุญแจเป็นคู่ ๆ ดังนั้น จึงอาจจะเรียกได้ชัดเจนกว่าว่า สายคล้องกุญแจ
ในกรณีของบิตคอยน์และคริปโทเคอร์เรนซีสกุลอื่น ๆ ที่มาจากมัน คริปโทเคอร์เรนซีเองจะเก็บไว้อย่างกระจายศูนย์ คือบันทึกไว้ในบัญชีแยกประเภทที่เป็นสาธารณะ
คริปโทเคอร์เรนซีทุก ๆ หน่วยจะระบุกุญแจสาธารณะของบุคคลที่เป็นเจ้าของ
ดังนั้น เพื่อจะบันทึกธุรกรรมใหม่ในบัญชีซึ่งเท่ากับเป็นการใช้คริปโทเคอร์เรนซีที่ว่านั้น
ผู้ที่ออกคำสั่งทำธุรกรรมจะต้องมีกุญแจส่วนตัวที่คู่กับกุญแจสาธารณะนั้น


title: คริปโทเคอร์เรนซีวอลเลต

text:
โดยเดือนมกราคม 2018 มีคริปโทเคอร์เรนซีกว่า 1,300 สกุล
สกุลแรกซึ่งรู้จักกันดีที่สุดก็คือบิตคอยน์


title: คริปโทเคอร์เรนซีวอลเลต

text:
เมื่อเลือกวอลเลต เจ้าของต้องพิจารณาว่าใครควรจะสามารถเข้าถึงกุญแจส่วนตัว เพราะก็จะสามารถใช้จ่ายคริปโทเคอร์เรนซีที่สัมพันธ์กันได้
คล้ายกับธนาคาร ผู้ใช้ต้องเชื่อใจบุคคล/ซอฟต์แวร์/อุปกรณ์ที่ให้บริการเพื่อรักษาคริปโทเคอร์เรนซีให้ปลอดภัย
ซึ่งสามารถไว้ใจอย่างผิดพลาดได้ เช่น ในกรณีของตลาดแลกเปลี่ยน Mt. Gox ในญี่ปุ่น เพราะตลาดได้เสียบิตคอยน์ของตัวเองและของลูกค้ากว่า 650,000 เหรียญ (มูลค่า 480 ล้านเหรียสหรัฐหรือประมาณ 14,942 ล้านบาท) ซึ่งทำให้บริษัทล้มละลายไปในที่สุด


title: คริปโทเคอร์เรนซีวอลเลต

text:
การดาวน์โหลดคริปโทเคอร์เรนซีวอลเลตจากผู้ให้บริการวอลเลตสู่คอมพิวเตอร์หรือโทรศัพท์ ไม่ได้หมายความว่าเจ้าของจะเป็นผู้เดียวที่มีก๊อปปี้ของกุญแจส่วนตัว
ยกตัวอย่างเช่นสำหรับตลาด Coinbase สามารถมีทั้งวอลเลตบนโทรศัพท์และวอลเลตเว็บซึ่งเก็บกุญแจไว้เหมือน ๆ กัน
อนึ่ง ซอฟท์แวร์อาจจะมีจุดอ่อนที่รู้หรือยังไม่รู้
เพื่อรับคริปโทเคอร์เรนซี การเข้าถึงวอลเลตเพื่อรับเงินไม่จำเป็น
เพราะคนโอนเงินให้เพียงแต่ต้องรู้เลขที่อยู่ปลายทาง
และใครก็ได้สามารถส่งเงินไปยังที่อยู่หนึ่ง ๆ
แต่บุคคลที่มีกุญแจส่วนตัวซึ่งจับคู่กับที่อยู่นั้นเท่านั้น สามารถใช้เงินนั้นได้


title: คริปโทเคอร์เรนซีวอลเลต

text: การเก็บสำรองวอลเลตอาจเป็นไปได้ในหลายรูปแบบรวมทั้ง


title: คริปโทเคอร์เรนซีวอลเลต

text:
เมื่อกุญแจส่วนตัวและการเก็บสำรองหายไป คริปโทเคอร์เรนซีที่สัมพันธ์กันนั้นก็จะหายไปจากระบบเงินอย่างถาวร
ถ้าใช้วอลเลตเว็บ (webwallet) กุญแจส่วนตัวก็จะจัดการโดยผู้ให้บริการ
สำหรับเจ้าของคริปโทเคอร์เรนซี การเลือกคนที่เชื่อใจให้จัดการกุญแจส่วนตัวควรทำอย่างระมัดระวัง
ก๊อปปี้ของวอลเลตซึ่งเข้ารหัสลับ ควรเก็บไว้ในสถานที่ที่ไว้ใจได้
โดยควรเลือกเก็บออฟไลน์
มีคนที่บันทึกประโยคช่วยจำหรือแม้แต่กุญแจส่วนตัวบนโลหะ เพราะแข็งแรงและทนทาน


title: คริปโทเคอร์เรนซีวอลเลต

text: วอลเลตบางอย่างสามารถใช้กับคริปโทเคอร์เรนซีหลายสกุล


title: คริปโทเคอร์เรนซีวอลเลต

text: วอลเลตที่เป็นซอฟต์แวร์มาในรูปแบบต่าง ๆ รวมทั้ง


title: คริปโทเคอร์เรนซีวอลเลต

text:
เพื่อเริ่มหรือพิสูจน์ยืนยันธุรกรรม คริปโทเคอร์เรนซีวอลเลตจึงจะเชื่อมกับลูกข่ายหรือสถานีในเครือข่ายเพื่อดำเนินการตามคำสั่ง
มีลูกข่ายหลายประเภทรวมทั้งลูกข่ายสมบูรณ์, ลูกข่ายหัวเรื่องเท่านั้น, thin client, และ mining client (ลูกข่ายขุดหาเหรียญ)
บางอย่างสามารถดำเนินการธุรกรรม และบางอย่างก็มีระบบวอลเลตของตนเอง ๆ
ลูกข่ายสมบูรณ์จะยืนยันพิสูจน์ธุรกรรมจากก๊อปปี้บล็อกเชนที่มีส่วนตัว
ส่วนลูกข่ายที่ไม่มีก๊อปปี้จะต้องสอบถามจากลูกข่ายสมบูรณ์


title: คริปโทเคอร์เรนซีวอลเลต

text:
เมื่อผู้ใช้วอลเลตฮาร์ดแวร์ออกคำสั่งผ่านซอฟท์แวร์ให้จ่ายเงิน ซอฟท์แวร์จะสร้างข้อมูลธุรกรรมแล้วขอให้วอลเลตฮาร์ดแวร์ลงนาม ซึ่งผู้ใช้อาจมีโอกาสยืนยันธุรกรรม
แล้วซอฟท์แวร์ก็จะส่งธุรกรรมที่ลงนามแล้วให้เครือข่ายของคริปโทเคอร์เรนซีนั้น ๆ ต่อไป
ด้วยวิธีนี้
กุญแจส่วนตัวไม่จำเป็นต้องนำออกเพื่อใช้นอกวอลเลตฮาร์ดแวร์


title: คริปโทเคอร์เรนซีวอลเลต

text:
ถ้าวอลเลตฮาร์ดแวร์ใช้ประโยคช่วยจำสำหรับการสำรองกุญแจ ผู้ใช้ก็ไม่ควรเก็บประโยคไว้ในอุปกรณ์อิเล็กทรอนิกส์ แต่ควรเขียนไว้แล้วเก็บไว้ต่างหาก ๆ
เพราะการเก็บข้อมูลสำรองอิเล็กทรอนิกส์ จะลดระดับความปลอดภัยจนเหลือเท่ากับระดับวอลเลตแบบซอฟต์แวร์
วอลเลตฮาร์ดแวร์เช่น LedgerWallet และ Trezor มีรุ่นที่ผู้ใช้ต้องกดปุ่มหรือแตะวอลเลตเพื่อลงนามให้แก่ธุรกรรม ให้เลขที่อยู่เพื่อโอนเงิน และจำนวนเหรียญ
กุญแจส่วนตัวจะคงอยู่อย่างปลอดภัยในวอลเลตฮาร์ดแวร์
และถ้าไม่มีกุญแจส่วนตัว ธุรกรรมที่ได้ลงนามแล้วก็จะไม่สามารถเปลี่ยนแปลงได้
วอลเลตฮาร์ดแวร์บางอย่างมีจอ (ดูรูป) ที่ผู้ใช้สามารถใส่รหัสเพื่อเปิดวอลเลต และเพื่อให้ตรวจสอบธุรกรรมก่อนจะลงนาม


title: คริปโทเคอร์เรนซีวอลเลต

text:
วอลเลตใช้ดูอย่างเดียวจะใช้ติดตามธุรกรรมทั้งหมดของเจ้าของ
จึงจำเป็นต้องมีกุญแจสาธารณะเท่านั้น
ดังนั้น กุญแจส่วนตัวต้องเก็บรักษาไว้ที่อื่น


title: คริปโทเคอร์เรนซีวอลเลต

text: ด้วยวอลเลตแบบหลายลายเซ็น (multisig/multisignature wallet) ผู้ใช้หลายคนจะต้องลงนามเพื่อจะทำธุรกรรมโอนเงินจากวอลเลตนั้น


title: คริปโทเคอร์เรนซีวอลเลต

text: ด้วยวอลเลตสมอง ผู้ใช้จะต้องจำข้อมูลเพื่อสร้างกุญแจส่วนตัวและกุญแจสาธารณะเป็นคู่ ๆ เช่น ประโยคช่วยจำ


title: คริปโทเคอร์เรนซีวอลเลต

text:
วอลเลตร้อน (hot wallet) ก็คือวอลเลตที่เชื่อมกับอินเทอร์เน็ตเทียบกับวอลเลตเย็นที่ไม่ได้เชื่อม
คริปโทเคอร์เรนซีที่สัมพันธ์กับวอลเลตร้อนสามารถใช้ได้ทุกเวลา
ส่วนวอลเลตเย็นต้องเชื่อมกับเน็ตก่อนจะใช้
แต่ตราบที่ยังเชื่อมกับเน็ตอยู่ ก็จะเสี่ยงต่อการทำการไม่ชอบ
กล่าวง่าย ๆ ก็คือ วอลเลตซอฟต์แวร์ (เช่นในอุปกรณ์ที่เปิดอยู่ และวอลเลตซอฟต์แวร์ที่กำลังทำงาน) ก็จะจัดเป็นวอลเลตร้อน
ส่วนวอลเลตฮาร์ดแวร์ที่ไม่ได้เชื่อมกับเน็ตก็จะจัดว่าวอลเลตเย็น


title: คริปโทเคอร์เรนซีวอลเลต

text:
การเก็บแบบทั้งเย็นทั้งลึก (Deep cold storage) เป็นกระบวนการเก็บคริปโทเคอร์เรนซีในวอลเลตเย็นที่จะไม่มีวันเชื่อมกับอินเทอร์เน็ตหรือเครือข่ายใด ๆ ทั้งสิ้น
อนึ่ง กุญแจส่วนตัวของระบบนี้จะสร้างขึ้นออฟไลน์
กระบวนการนี้เริ่มได้รับความสนใจเมื่อบริษัท Regal RA DMCC ในดูไบ
ซึ่งเป็นบริษัทคริปโทเคอร์เรนซีที่มีใบอนุญาตบริษัทแรกในตะวันออกกลาง ได้ทำการยิ่ง ๆ ขึ้น โดยเก็บวอลเลตเย็นไว้ในตู้นิรภัยของตึก Almas Tower ที่อยู่ลึกกว่าระดับน้ำทะเล พร้อมกับทองแท่งของบริษัท และให้ประกันสำหรับคริปโทเคอร์เรนซีเต็มมูลค่า


title: คริปโทเคอร์เรนซีวอลเลต

text:
ด้วยวอลเลตแบบกำหนดกุญแจได้ กุญแจตัวเดียวสามารถใช้สร้างคู่กุญแจทั้งหมด (ที่จัดระเบียบเหมือนกันเป็นต้นไม้)
คือ กุญแจหลักตัวเดียวนี้ทำหน้าที่เหมือนกับรากต้นไม้
ส่วนประโยคหรือคำช่วยจำที่สร้างขึ้น จะเป็นเพียงวิธีกำหนดกุญแจหลักที่มนุษย์สามารถอ่านได้ เพราะประโยคสามารถเปลี่ยนตามขั้นตอนวิธีให้เป็นกุญแจหลักส่วนตัว
คือคำเหล่านั้นตามลำดับ จะเปลี่ยนเป็นกุญแจหลักอันเดียวกันเสมอ
วลีหนึ่งอาจจะมีคำ 24 คำ เช่น begin friend black earth beauty praise pride refuse horror believe relief gospel end destroy champion build better awesome


title: คริปโทเคอร์เรนซีวอลเลต

text:
กุญแจหลักอันเดียวกันนั้น ไม่ได้ใช้เป็นกุญแจส่วนตัวสำหรับกุญแจทุกคู่ แต่ใช้สำหรับสร้างคู่กุญแจเหล่านั้น
ดังนั้น ที่อยู่ทุกตัวเลข ก็จะยังมีกุญแจส่วนตัวเป็นของตนเอง แต่กุญแจทั้งหมดสามารถสร้างกลับคืนได้โดยอาศัยกุญแจหลักตัวเดียว
รวมทั้งกุญแจส่วนตัวสำหรับที่อยู่ (คือกุญแจสาธารณะ) ทั้งหมดที่เคยให้คนอื่น
ส่วนกุญแจหลักเอง ก็สามารถคำนวณขึ้นมาใหม่ได้อาศัยประโยค/คำที่ช่วยจำ
ดังนั้น คำช่วยจำจึงสามารถใช้เก็บสำรองวอลเลตนั้น ๆ
ถ้าใช้เทคนิคสร้างกุญแจเหมือนกัน ๆ ก็จะสามารถสร้างวอลเลตสำรองไม่ว่าจะด้วยวอลเลตแบบซอฟต์แวร์หรือฮาร์ดแวร์


title: คริปโทเคอร์เรนซีวอลเลต

text:
ประโยคช่วยจำเองพิจารณาว่าปลอดภัย
มันจะสร้างเลขเริ่มต้นที่มีขนาด 512 บิตไม่ว่าจะจากประโยคไร ๆ
ดังนั้น จำนวนวอลเลตที่เป็นไปได้ทั้งหมดก็คือ 2 ใบ
วลีรหัสลับทุกอย่างจะสามารถสร้างเป็นวอลเลตได้ทั้งหมด
วอลเลตที่ยังไม่ได้ใช้ก็จะไม่มีกุญแจไร ๆ เลย


title: คริปโทเคอร์เรนซีวอลเลต

text:
สำหรับวอลเลตแบบกำหนดกุญแจไม่ได้ กุญแจแต่ละคู่จะสร้างขึ้นแบบสุ่ม โดยไม่ได้ใช้เลขเริ่มต้นร่วมกัน
ดังนั้น การเก็บสำรองวอลเลตก็จะต้องเก็บสำรองคู่กุญแจทุก ๆ คู่


title: พหุนิยมทางศาสนา

text: พหุนิยมทางศาสนา เป็นทฤษฎีหนึ่งที่นักวิชาการและนักเทวะวิทยาตะวันตกที่ได้รับอิทธิพลจากการทัศนะเฉพาะในการให้คำตอบแก่บางคำถามเกี่ยวกับเรื่องความเชื่อและนำเสนอเพื่อแก้ไขปัญหาต่างๆ ที่เกิดขึ้นในสังคม


title: พหุนิยมทางศาสนา

text: พหุนิยมทางศาสนาได้รับความนิยมอย่างมากในช่วงหลายศตวรรษโดยการนำเสนอของจอห์นฮิกในโลกแห่งคริสตจักร เขาเห็นว่าชาวคริสต์จำนวนมากได้รับอิทธิพลจากศาสนาต่างๆ ที่มีคนดีสะอาดบริสุทธิ์เกิดขึ้น เขาจึงกล่าวว่า ดังนั้นเราต้องไม่กล่าวว่ามะซีห์คือพระเจ้า และเฉพาะท่านเท่านั้นที่จะเป็นสื่อให้เข้าสู่สรวงสวรรค์ หากเฉพาะชาวคริสต์เท่านั้นที่จะได้เข้าสวรรค์แล้วความดีงามต่างๆ จากศาสนิกอื่นเล่าจะเป็นเช่นไร?


title: พหุนิยมทางศาสนา

text: Pluralism เป็นศัพท์วิชาการที่ได้รับมาจากวัฒนธรรมตะวันตก ที่เริ่มขึ้นในจารีตของคริสตจักร โดยใช้ศัพท์คำนี้เรียกคนที่หลายตำแหน่งในคริสตจักร ปัจจุบันในวัฒนธรรมศาสนาให้ความหมายว่าการมีแนวคิดหนึ่งที่ยอมรับความเชื่อและแนวทางที่หลากหลาย  จากตรงนี้เองที่พหุนิยมศาสนาถูกนำมากล่าวถึง ดังนั้นพหุนิยมศาสนาจึงเป็นผลพวงและการค้นพบในยุคสมัยใหม่นั่นเอง


title: พหุนิยมทางศาสนา

text: ปัจจุบันพหุนิยมศาสนา ได้ให้ความหมายใหม่ที่แตกต่างไปจากความหมายเดิม นั่นก็คือแก่นแท้อันบริสุทธิ์และทางรอดพ้นไม่ได้ถูกจำกัดอยู่ในศาสนา นิกายใดเท่านั้น ทว่าเชื่อว่าแก่นแท้อันบริสุทธิ์ คือจุดร่วมเดียวกันในศาสนาทั้งหมด ศาสนา นิกาย และหลักปฏิบัติต่างๆที่มีนั้นคือการสำแดงออกมาอย่างหลากหลายจากแก่นแท้อันบริสุทธิ์นั้น ดังนั้นศาสนาและนิกายทั้งหมดคือทางรอดพ้นด้วยกันทั้งสิ้น


title: พหุนิยมทางศาสนา

text: ในโลกตะวันตกนอกจากพหุนิยมศาสนาแล้วยังมีอีกสองแนวคิดในโลกตะวันตก คือจำกัดนิยมและครอบคลุมนิยม  จำกัดนิยม หมายถึง ชาวคริสต์เท่านั้นที่ได้รับทางรอดพ้น  ไม่ใช่เพราะว่าแก่นแท้อันบริสุทธิ์นั้นมีอยู่ในศาสนาคริสต์เท่านั้น ทว่าเนื่องจากการสำแดงของพระเจ้านั้นถูกเกิดขึ้นเฉพาะในมะซีห์เท่านั้น  (ในความเชื่อของชาวคริสต์ อีซาและพระเจ้ามีอาตมันเดียวกัน) และเนื่องจากทางรอดพ้นมีอยู่ในกลุ่มที่ได้รับความโปรดปรานแห่งพระเจ้าจากหนทางของการสำแดงของพระองค์สู่มนุษย์ที่มีเกิดขึ้นเฉพาะกับมะซีห์เท่านั้น ดังนั้นหนทางแห่งการรอดพ้นจึงมีเฉพาะในศาสนาคริสต์เท่านั้น คาร์ล บาร์ธ นักเทวะวิทยาชาวคริสต์ นิกายโปรแตสแตนต์ คือหนึ่งในผู้ที่ยอมรับทฤษฎีนี้


title: พหุนิยมทางศาสนา

text: ในมุมมองของครอบคลุมนิยมนั้นเชื่อว่าทางรอดพ้นนั้นมีหนึ่งเดียวเท่านั้น และทางรอดพ้นนี้มีอยู่ในศาสนาเดียวเท่านั้น ทว่าในขณะเดียวกันผู้คนทั้งหมดสามารถที่จะก้าวเข้าสู่หนทางนี้ได้แม้ว่าจะไม่ได้ปฏิบัติตามเงื่อนไขเฉพาะที่มีอยู่ในศาสนานั้นก็ตาม ครอบคลุมนิยมยอมรับหลักการของพหุนิยมว่าเป็นความโปรดปรานของพระเจ้าที่ทรงสำแดงแก่ศาสนิกชนของศาสนาต่างๆ ที่หลากหลาย แต่ละคนสามารถพบกับทางรอดพ้นได้แแม้ว่าเขาจะไม่เคยได้ยินหลักความเชื่อของศาสนาที่สัจธรรมก็ตาม คาร์ล แรนเนอร์ นักเทวะวิทยาชาวคริสต์ นิกายคาทอลิกก็เป็นหนึ่งในผู้ที่ยอมรับทฤษฎีนี้


title: พหุนิยมทางศาสนา

text: ยังไม่มีนิยามที่สมบูรณ์ที่เป็นมติเอกฉันท์สำหรับพหุนิยมศาสนา แต่เราก็มีข้อมูลเกี่ยวกับการใช้คำนี้ในหลายกรณีดังนี้


title: พหุนิยมทางศาสนา

text: 1) พหุนิยมทางศาสนา ism ในศาสนาหมายถึงเสริมความปรองดองและ coexistence,เงียบสงบ เพื่อหลีกเลี่ยงสงครามและขัดแย้งกัน ในคำอื่นคือ کثرتها เป็นทางสังคม realities ยอมรับและผลประโยชน์ของสังคม นี่ไม่ใช่เช่นกันที่จะตกแต่ควร coexist ไม่มีอันนั้น ในดินแดนของศาสนาขึ้นนะ สองศาสนารึยังว่า àˆà£àà‡ในเจาะจงและแตกต่างจากกันและกัน ร่วมกันให้เกียรติผมหน่อยแล้วและย่อมกับคนอื่นมาเกี่ยวข้องนี่ยังไม่ใช่ตอนนั้นใครใดๆตัวเองที่ถูกต้องทฤษฎีแล้วที่เหลือปลอมเขารู้แต่ในกซ้อมที่ fraternal ชีวิต


title: พหุนิยมทางศาสนา

text: บ้างก็ถือว่าการยืดหยุ่นไม่ใช่เป็นพหุนิยม พวกเขากล่าวว่า ในการยืนหยุ่นมนุษย์มีเสรีภาพและให้เกียรติในสิทธิของผู้อื่นแม้เขาจะเชื่อว่าความจริงแท้ทั้งหมดนั้นมีเพียงเขาเท่านั้นก็ตาม


title: พหุนิยมทางศาสนา

text: นิยามนี้ได้อธิบายพหุนิยมไว้สามลักษณะ ได้แก่: หนึ่ง ผู้ที่ยึดมั่นในศาสนาต้องศึกษาค้นคว้าหลักศรัทธาของศาสนาทั้งหมดด้วยหนทางของสติปัญญาอย่างมีตรรกะ ตามหลักญาณวิทยาและตรรกวิทยา เพื่อค้นหาศาสนาที่ถูกต้อง


title: พหุนิยมทางศาสนา

text: บางโองการจากอัลกุรอานก็กล่าวไว้ในลักษณะนี้เช่นกัน เช่น โองการที่ 18 อัลกุรอานบท อัซซุมัร ว่า "บรรดาผู้ที่สดับฟังคำกล่าว แล้วปฏิบัติตามที่ดีที่สุดของมัน ชนเหล่านี้คือบรรดาผู้ที่อัลลอฮฺทรงชี้แนะแนวทางที่ถูกต้องแก่พวกเขาและชนเหล่านี้พวกเขาคือผู้ที่มีสติปัญญาใคร่ครวญ" หรือโองการที่ 17 อัลกุรอานบทอัลฮัจญ์ "แท้จริงบรรดาผู้ศรัทธา และบรรดาชาวยิว และพวกซอบิอีน และพวกนะศอรอ และพวกบูชาไฟ และบรรดาผู้ตั้งภาคี แท้จริงอัลลอฮ์จะทรงตัดสินใจในระหว่างพวกเขาในวันกิยามะฮ์ แท้จริงอัลลอฮ์ทรงเป็นพยานต่อทุกสิ่ง" หรือโองการที่ 62 อัลกุรอานบทอัลบะเกาะเราะฮ์ "แท้จริงบรรดาผู้ศรัทธา และบรรดาผู้ที่เป็นยิว และบรรดาผู้ที่เป็นคริสเตียน และอัศ-ซอบิอีน ผู้ใดก็ตามที่ศรัทธาต่ออัลลอฮฺและวันปรโลก และประกอบสิ่งที่ดีแล้ว พวกเขาก็จะได้รับรางวัลของพวกเขา ณ พระผู้เป็นเจ้าของพวกเขา และไม่มีความหวาดกลัวใด ๆ แก่พวกเขา และทั้งพวกเขาก็จะไม่เสียใจ"


title: พหุนิยมทางศาสนา

text: สอง การแลกเปลี่ยนความคิดและการสนทนาระหว่างศาสนา ตามมุมมองของนักจิตวิทยา หมายความว่าบรรดาผู้นับถือแต่ละศาสนา แต่ละนิกาย เปิดใจกว้างเพื่อนั่งสนทนากับศาสนิกชนอื่น ด้วยการยึดหยุ่นเพื่อทำลายความวุ่นวายในสังคม แม้ว่าจะไม่ได้ผลลัพธ์ของญาณวิทยาตรงกันก็ตาม


title: พหุนิยมทางศาสนา

text: สาม การสนทนาระหว่างศาสนาบนพื้นฐานของความลังเลในหลักความเชื่อศาสนาของตน


title: พหุนิยมทางศาสนา

text: การอธิบายตามการตั้งสมมติฐานเช่นนี้ นอกจากจะทำลายระบบการสนทนาและเนื้อหาของเรื่องแล้วก็ยังเป็นสิ่งที่สอดคล้องกับหลักธรรมคำสอนของสำนักคิดอะฮ์ลุลบัยต์ (ครองครัวของท่านศาสดามุฮัมหมัด (ศ็อลฯ) อิมามอาลี (อ.) กล่าวถึงการยืนหยัดและปกป้องศาสนาไว้ว่า ความผาสุกที่ประเสริฐสุดคือการยืนหยัดในศาสนา (ฆุรอรุลฮิกัม หน้า 85)


title: พหุนิยมทางศาสนา

text: 2) หมายถึงศาสนาเดียวที่ถูกส่งลงมาจากพระเจ้าแต่มีหลากหลายรูปแบบ ตามความเชื่อของอิสลาม คริสต์ ยะฮุดี อิสลามและโซโรอัสเตอร์ ตามความหมายเฉพาะ ทั้งหมดนี้ล้วนเป็นแก่นแท้เดียวกัน ไม่มีความแตกต่างในแก่นของศาสนาแต่แตกต่างกันที่ความเข้าใจในศาสนา ผู้หนึ่งเข้าใจบัญชาของพระเจ้าไปในลักษณะหนึ่งเขากลายเป็นยะฮูดี อีกกลุ่มหนึ่งเข้าใจอีกแบบหนึ่งก็กลายเป็นคริสต์ อีกกลุ่มเข้าใจอีกอย่างก็กลายเป็นมุสลิม เราจะต้องไม่กล่าวว่าศาสนานี้ถูกต้อง ศาสนานั้นไม่ถูกต้อง นิกายนี้ถูกต้อง นิกายนี้ไม่ถูกต้อง ต้องไม่ถกเถียงกันในเรื่องนี้ เนื่องจากแต่ละคนก็เข้าไปตามศักยภาพและสภาวะเงื่อนไขของตน สิ่งที่อยู่ในสิทธิ์ของเราคือการที่เราไม่อาจตัดสินความเข้าใจที่หลากหลายทั้งหมดนี้ได้อย่างถ่องแท้แน่นอนว่าอ้นไหนดีกว่าหรือถูกต้องกว่า ทว่าเราสามารถที่จะให้ความเข้าใจอันหนึ่งดีกว่าความเข้าใจอีกอันหนึ่งได้ด้วยบริบทใดบริบทหนึ่ง เราไม่มีทางเที่ยงตรงอันเดียว ทว่าเรามีทางต่างๆ ที่เป็นทางเที่ยงตรง พหุนิยมหมายถึงการยอมรับความเข้าใจและการรู้จักที่หลากหลายในสิ่งที่เป็นแก่นแท้อันเดียวกัน แม้ว่าระหว่างมันจะมีความขัดแย้งกันก็ตาม


title: พหุนิยมทางศาสนา

text: 3) ทัศนะที่สองอย่างน้อยก็ตั้งสมมติฐานไว้ว่าแก่นแท้อันเดียวที่ถูกยอมรับ ณ พระเจ้า คือ อิสลาม ที่เป็นศาสนาสัจธรรม แต่เราไม่อาจเข้าถึงได้ ดังนั้นแต่ละคนจะเข้าใจอย่างไรทั้งหมดก็คือสัจธรรมทั้งสิ้น แต่ทัศนะที่สามนี้เป็นอีกอย่างหนึ่ง กล่าวคือ สัจธรรมและแก่นแท้ก็มีหลากหลายเช่นกัน ซึ่งทำให้ไม่ประสบปัญหาความขัดแย้งระหว่างกัน ไม่อาจพูดได้ว่า อันนั้นมี อันนี้ไม่มี ถูกหรือผิด ทั้งสองคือความจริงและสัจธรรมด้วยกันทั้งสิ้น


title: พหุนิยมทางศาสนา

text: 4)แก่นแท้และสัจธรรมคือประมวลหนึ่งที่มีองค์ประกอบต่างๆ ซึ่งจะพบแต่ละองค์ประกอบมีอยู่ในศาสนาต่างๆ ดังนั้นสัจธรรมและแก่นแท้ไม่ได้รวมอยู่ในศาสนาใดศาสนาหนึ่ง เราไม่มีศาสนาที่ครอบคลุมทั้งหมด ทว่าแต่ละศาสนาต่างก็มีแก่นแท้และสัจธรรมที่เป็นส่วนหนึ่งของประมวลสัจธรรม สรุปก็คือไม่มีศาสนาใดที่ครอบคลุมสัจธรรมไว้ทั้งหมดและบริสุทธิ์จากความเป็นโมฆะ ไม่มีทั้งในมุสลิม และศาสนิกชนอื่น เราไม่สามารถกล่าวได้ว่าศาสนาของฉันเป็นศาสนาที่ครอบคลุมสัจธรรมไว้ทั้งหมด


title: โทรี เคลลี

text: วิกตอเรีย ลอเรน เคลลี (; เกิด 14 ธันวาคม ค.ศ. 1992) เป็นนักร้อง นักแต่งเพลง และโปรดิวเซอร์เพลงชาวอเมริกัน เริ่มเป็นที่รู้จักเมื่อเข้าแข่งขันในรายการ "อเมริกันไอดอล" ฤดูกาลที่ 9 (2010) หลังจากตกรอบเคลลีได้เริ่มทำเพลงของตัวเอง ในปี ค.ศ. 2012 เธอได้เปิดตัวอีพีชื่อ "แฮนด์เมดซองส์" อัลบั้มขึ้นสูงสุดอันดับที่เก้าบนชาร์ตเพลงฮีตซีกเกอร์ของสหรัฐ ด้วยยอดขายมากกว่า 14,000 ชุด โดยก่อนหน้านี้เคลลีเคยอัปโหลดเพลงที่เธอนำมาร้องใหม่เองลงยูทูปขณะอายุได้ 14 ปีก่อนที่จะเข้าร่วมรายการ "อเมริกันไอดอล" โดยวิดีโอของเธอบนยูทูป เป็นที่สนใจของสกูเตอร์ เบราน์ผู้จัดการศิลปินของค่ายแคปิตอลเรเคิดส์ จนเธอได้เซ็นสัญญาในเดือนกันยายน ค.ศ. 2013 และออกอีพีชุดที่สอง "ฟอร์เวิร์ด" ในเดือนตุลาคม ปีเดียวกัน อัลบั้มขึ้นสูงสุดอันที่ 16 ในชาร์ต"บิลบอร์ด" 200 และอันดับที่ 26 ในนิวซีแลนด์


title: โทรี เคลลี

text: ในปี ค.ศ. 2015 เคลลีออกสตูดิโออัลบั้มแรกในชื่อ "อันเบรเกเบิลสไมล์" โดยอัลบั้มได้รับเสียงชื่นชมเป็นอย่างดี และขึ้นสูงสุดอันดับที่ 2 บน"บิลบอร์ด" 200 และติดอันดับที่ 3 ในแคนาดา รวมถึงเข้าชาร์ตอัลบั้มแห่งสหราชอาณาจักรในอันดับที่ 36 ซิงเกิลนำของอัลบั้ม "โนบอดีเลิฟ" จำหน่ายในเดือนกุมภาพันธ์ ค.ศ. 2015 กลายเป็นเพลงแรกของเธอที่ติดชาร์ต"บิลบอร์ด"ฮอต 100ได้สำเร็จ เคลลีได้เข้าชิงรางวัลแกรมมีสาขาศิลปินหน้าใหม่ยอดเยี่ยมปี ค.ศ. 2016 แต่พ่ายให้กับเมแกน เทรนเนอร์ นอกจากนี้ เธอยังพากย์เสียงให้ตัวละคร มีนา ช้างสาวขี้อายในภาพยนตร์แอนิเมชันเรื่อง "ร้องจริง เสียงจริง" (2016)


title: มัรเญี้ยะอ์ตักลีด

text: มัรเญี้ยะอ์ตักลีด ในฟิกฮ์ของอิมามียะฮ์หมายถึงนักวินิจฉัยหลักปฏิบัติศาสนกิจผู้มีคุณสมบัติครบถ้วน และมีตำราภาคปฏิบัติ (เตาฎีฮุลมะซาอิล) หรือตำราวินิจฉัย มีผู้ยึดปฏิบัติตามคำวินิจฉัยเขาในหลักปฏิบัติศาสนกิจ นักนิติศาสตร์อิสลาม (ฟุกอฮา)ส่วนใหญ่ของชีอะฮ์เชื่อว่ามุฟตีและมัรเญี้ยะอ์ตักลีดต้องมีชีวิตอยู่ (เชคอันซอรี อ้างการเป็นมติเอกฉันท์ไว้)


title: มัรเญี้ยะอ์ตักลีด

text:
มัรเญี้ยะอ์ ในพจนานกรม เป็นคำนามที่บ่งบอกถึงสถานที่คำว่า"อ้างอิง"ในพจนานุกรม, ชื่อของที่หมายถึงสถานที่ของบุคคลอ้างอิงหรอก ดังนั้นเรียกว่าเพื่อเป็นตัวแทนของมันมากกว่าคนอื่น ก็คือ เป็นและอีกเงื่อนไขเช่น pietism และที่จำเป็นต้องใช้ความรู้ของปัญหาของโลก ของ Islam และ shiism ม"อ้างอิงถึง"เหรอ? เพราะ Shiites ในทางศาสนากฎของเขาจะไม่ทำร้ายกัน
แล้วคำสั่งขยับปากแต่เป็นคำพูดของ imitate ที่อยู่ติดตามของผู้พยากรณ์ جامعالشرایط น และนี่มาจากบ๊อบพูดถึงเรื่อง connoisseurs และเชี่ยวชาญพิเศษแล้ว


title: มัรเญี้ยะอ์ตักลีด

text: ตักลีดในพจนานุกรมหมายถึงการแขวนปลอกคอ ศัพท์ทางวิชาการด้านนิติศาสตร์ (ฟิกฮ์) ก็ให้ความหมายตามนี้เช่นกัน เมื่อกล่าวว่าผู้คนได้ตักลีดตามนักการวินิจฉัย นั่นก็หมายความว่าการนำคำวินิจฉัยของเขามาแขวนคอของตนเอาไว้ จะเรียกคนปฏิบัติตามว่า มุก็อลลิด ส่วนผู้ถูกปฏิบัติตามว่า มุก็อลลัด


title: มัรเญี้ยะอ์ตักลีด

text: ในช่วงต้นอิสลาม การตักลีดมีความหมายไปทางลบ เป็นที่ตำหนิคนที่ไม่ใช่มุสลิมที่ต้องการจะปฏิบัติตามบรรพชนของพวกเขา จากศตวรรษที่สองเป็นต้นมาเริ่มให้ความหมายไปในทางบวกซึ่งครอบคลุมถึงผู้ปฏิบัติตามฮะดีษต่างๆและคำกล่าวของบรรดาสาวก


title: มัรเญี้ยะอ์ตักลีด

text: การตัดลีดในนิกายชีอะฮ์เริ่มมีขึ้นตั้งแต่ยุคสมัยบรรดาอิมามมะอ์ซูม พวกท่านอนุญาตให้ผู้ปฏิบ้ติตามพวกท่านย้อนกลับไปหานักรายงานฮะดีษหรือสาวกผู้ใกล้ชิดของท่าน บางครั้งท่านสนับสนุนให้สาวกของท่านประจำการที่มัสญิดและศูนย์กลางต่างๆเพื่อออกคำวินิจฉัยและชี้นำประชาชน การสนับสนุนส่งเสริมเกี่ยวกับเรื่องนี้ในยุคสมัยอิมามมะอ์ซูม ก็เนื่องจากว่าระยะทางที่ห่างไกลกันของแต่ละเมือง การเดินทางไม่สะดวกเนื่องจากไม่มียานพาหนะ จึงเป็นการยากลำบากที่ประชาชนจะเดินทางมาเข้าพบบรรดาอิมาม อีกทั้งเรื่องการอำพรางตน (ตะกียะฮ์) สรุปคือเป็นการยากที่จะเข้าพบอิมามได้โดยตรง ในยุคการเร้นกายระยะสั้นประชาชนเริ่มรู้สึกถึงความจำเป็นในการตักลีดในเรื่องหลักปฏิบัติศาสนกิจมากยิ่งขึ้น ตามหลักฐานสาส์น (เตาเกี้ยะอ์) ฉบับสุดท้ายของอิมามท่านที่สิบสองของชีอะฮ์ ได้แนะนำแหล่งย้อนกลับเรืื่องหลักปฏิบ้ติศาสนกิจใหม่ๆ คือบรรดานักนิติศาสตร์อิสลาม (ฟุกอฮา) ที่มีคุณสมบัติครบถ้วนและจำเป็นที่ผู้คนต้องปฏิบัติตามพวกเขา


title: มัรเญี้ยะอ์ตักลีด

text: การตักลีดในตำรา อุซูลุลฟิกฮ์ ถูกให้นิยามเชิงวิชาการตั้งแต่ศตวรรษที่สี่ เดิมทีความหมายนี้ไม่ได้เกี่ยวข้องกับสิ่งที่ต่อมาเรียกกันว่า "มัรเญี้ยะอ์" เลย บุคคลแรกในหมู่ชีอะฮ์ที่เป็นมัรเญี้ยะอ์ คือ เชคฏูซี ซึ่งอยู่ในศตวรรษที่ห้า บรรดาผู้รู้ท่านอื่นถือว่าตนเป็นผู้ปฏิบัติตามเขา และการบอกคำกล่าวของเขาต่อมาภายหลังเรียกกันว่า "ตักลีด" การตักลีดนี้ เรียกว่าเป็นการตักลีดตามผู้รู้ แต่หลักการตักลีดทั่วไปกับนักการวินิจฉัยหลักปฏิบัติศาสนกิจนั้นเริ่มชัดเจนขึ้นในช่วงศตวรรษที่สิบ


title: มัรเญี้ยะอ์ตักลีด

text: เดิมทีปฏิสัมพันธ์ระหว่างผู้คนกับบรรดานักนิติศาสตร์ที่ยิ่งใหญ ที่เรียกกันว่า "มัรเญี้ยะอ์" นั้นเป็นการปฏิสัมพันธ์ที่กระจัดกระจาย ในลักษณะที่ว่าในแต่ละพื้นที่ก็จะมีฟะกีฮ์หนึ่งท่านหรือหลายท่าน ต่อมาในยุคซอฟะวี บรรดาผู้รู้ได้อพยพเข้าจากJabal Amel เลบานอน สู่ราชอาณาจักรซอฟะวี จึงเริ่มเกิดศูนย์กลางนักการศาสนาขึ้น ซึ่งมีชื่อเสียงมากว่าในพื้นที่ของตนเอง ศูนย์กลางที่มีชื่อเสียงที่สุดเกิดขึ้นในยุคของอายาตุลลอฮ์บุรูญัรดี ในสถาบันศาสนาแห่งเมืองกุม ท่านกลายเป็นมัรเญี้ยะอ์ที่โดดเด่นโดยไม่มีผู้ใดเทียบเทียมในบรรดาชีอะฮ์ ภายหลังจากการเสียชีวิตของท่านก็เป็นยุคที่เกิดมัรเญียะอ์ขึ้นอย่างมากมาย


title: มัรเญี้ยะอ์ตักลีด

text: ในมุมมองของนิติศาสตร์ บรรดานักนิติศาสตร์ (ฟุกอฮา)ของชีอะฮ์ คือตัวแทนทั่วไปของอิมามในเรื่องหลักการศาสนา การวินิจฉัยและอธิบายหลักปฏิบัติศาสนกิจของศาสนาอิสลามในยุคที่อิมามแห่งยุคเร้นกาย


title: มัรเญี้ยะอ์ตักลีด

text: ตลอดหน้าประวัติศาสตร์ของชีอะฮ์ บรรดามัรเญี้ยะอ์ของชีอะฮ์มีบทบาทที่สำคัญในเรื่องของศาสนา ทางด้านความคิด การเมือง และสังคม เช่น คำวินิจฉัยห้ามยาสูบโดย มัรซอ ชีอรอซี ในยุคการปกครองของกอจอรกระทั่งเป็นเหตุให้ยกเลิกการผลิตยาสูบในที่สุด


title: มัรเญี้ยะอ์ตักลีด

text: ในแต่ละยุคแต่ละสมัยโดยเฉพาะยุคปัจจุบันมีนักการวินิจฉัยหลักปฏิบัติศาสนกิจจำนวนมากที่ถูกรู้จักกันในนาม มัรเญี้ยะอ์ แต่มัรเญี้ยะอ์ทั่วไป หมายถึงมัรเญี้ยะอ์ที่ถูกรู้จักกันในประเทศต่างๆ มีผู้ปฏิบัติตามจำนวนหนึ่ง และการออกคำวินิจฉัยของเขาเป็นที่ให้ความสนใจของมัรเญี้ยะอ์แห่งยุคท่านอื่น ในขณะเดีียวกันมัรเญี้ยะอ์ทั่วไปอาจมีหลายคนก็ได้


title: มัรเญี้ยะอ์ตักลีด

text: ในแต่ละยุคแต่ละสมัยจะมีมัรเญี้ยะอ์ที่มีความรู้สูงกว่าท่านอื่นๆ และผู้คนส่วนมากจะปฏิบัติตามเขา จะเรียกกันว่า มัรญีอียัต อะอ์ลา หรือ มัรญีอียัต กุล มีฐานะภาพที่สูงส่งกว่าในสังคมของชีอะฮ์ ในปัจจุบันไม่มีทัศนะที่เป็นเอกฉันท์จึงไม่อาจระบุได้ว่าผู้ใดอยู่ในตำแหน่งมัรเญี้ยะอ์สูงสุด


title: มัรเญี้ยะอ์ตักลีด

text: บรรดามัรเญี้ยะอ์บางท่านของชีอะฮ์มีตำราภาคปฏิบัติ และมีผู้ปฏิบัติตามมากมายในภูมิภาคต่างๆ ซึ่งถูกกล่าวไว้แล้วในที่นี้


title: อีออส

text: เทพธิดาอีออส เป็นชื่อในตำนานเทพปกรณัมโรมัน ผู้เป็นซึ่งเทพีแห่งรุ่งอรุณอันเก่าแก่ของตำนานปกรณัมกรีก หรือเรียกว่า “ออโรร่า” คำว่าออโรร่าในภาษาละตินมีความหมายว่า รุ่งอรุณ ซึ่งเทพธิดาอีออส หรือ เทพีออโรร่าจะมาปรากฏตัวใหม่ทุกๆวันในยามเช้า มักเป็นช่วงเวลารุ่งสาง โบยบินข้ามท้องฟ้าเพื่อเป็นการประกาศการมาของยามเช้า เธอเป็นเทพีที่ใกล้ชิดกับเทพอพอลโลมากที่สุด หน้าที่ที่เธอทำเป็นประจำนั่นคือ เปิดประตูให้ราชรถทองคำของอพอลโลในยามเช้าและไขแสงเงินแสงทองเพื่อเป็นสัญญาณเบิกทาง ตามตำนานว่ากันว่าแสงสีชมพูที่เกิดขึ้นบนท้องฟ้าเมื่อฟ้าเริ่มสางนั้นคือนิ้วของอีออส และแสงสีทองในยามเช้าคือเส้นผมของอีออสนั่นเอง


title: อีออส

text: ครอบครัวของเทพีอีออส เทพีอีออสนั้นเป็นลูกของเธอิอาและไฮเปอร์ริออน ซึ่งเป็นไททันเทพเจ้ารุ่นดึกดำบรรพ์ เทพีอีออสมีพี่น้องอยู่สองคน คนแรกชื่อเฮลิออส เป็นเทพแห่งสุริยันหรือดวงอาทิตย์และคนที่สองชื่อเซเลเน่เป็นเทพธิดาจันทรา ทั้งสามพี่น้องจะมีเทียมรถม้าเป็นยานพาหนะในการเดินทาไปยังที่ต่างๆ  และเทพีอีออสก็ยังมีพระสวามีอยู่หลายองค์เช่นกันไม่ว่าจะเป็นไทโธนอสเจ้าชายแห่งกรุงทอย โอรสของท้าวเลือมมิดอนแห่งกรุงทอย และเซฟฟลัสโอรสของเจ้าผู้ครองแคว้นเธสสะลี  ลูกของเทพีอีออส 4 องค์ จะไปประจำอยู่ ณ ทิศสี่ทิศ ได้แก่ ทิศเหนือ ทิศใต้ ทิศตะวันออกและทิศตะวันตก


title: คลองเรือก

text: คลองเรือก, คลองท่อ หรือ คลองบางปี่ เป็นแนวคลองโบราณสายหนึ่งในย่านเขตตำบลทะเลชุบศร เทศบาลเมืองลพบุรี จังหวัดลพบุรี เดิมคลองมีขนาดกว้างขวาง เป็นเส้นทางคมนาคมที่สำคัญเพราะเชื่อมกับแม่น้ำลพบุรี แต่ปัจจุบันไม่สามารถใช้สำหรับสัญจรได้อีกต่อไป เพราะคลองแคบลง เนื่องจากการถมคลองเพื่อสร้างสนามม้าบริเวณข้างค่ายสมเด็จพระนารายณ์มหาราช


title: คลองเรือก

text: คลองเรือกเป็นส่วนหนึ่งของคูเมืองและกำแพงเมืองชั้นในของเมืองลพบุรี ถือเป็นคลองสายสำคัญของเมืองลพบุรีเพราะเดิมเป็นที่ตั้งของตลาด มีด่านเก็บภาษีเรือสินค้าซึ่งมีัลักษณะเป็นสะพานข้ามคลองสามแห่ง ปัจจุบันเหลือร่องรอยอยู่บริเวณชุมชนราชมนูฝั่งตะวันออกของโรงเรียนพิบูลวิทยาลัยตรงข้ามกับค่ายสมเด็จพระนารายณ์มหาราช


title: คลองเรือก

text: ในรัชสมัยสมเด็จพระนารายณ์มหาราชได้มีการสร้างป้อมปราการตามแนวคลองเรือกโดยเดอ ลา มาร์ วิศวกรฝรั่งเศส ได้แก่ ป้อมชัยชนะสงคราม และป้อมท่าโพธิ์ นอกจากนี้ยังมีการสร้างป้อมเล็กปลายแหลม ใช้หินเรียงเป็นชั้น ๆ จำนวนสามป้อม แห่งหนึ่งคือป้อมหินริมคลองเรือก หลังวัดพระยาออกในโรงเรียนพิบูลวิทยาลัย และอีกป้อมหนึ่งที่ยังเหลือร่องรอยคือป้อมทางทิศใต้ของประตูชัย และโปรดให้ขุดดินจากคูเมืองขึ้นมาถมเป็นกำแพงในลักษณะคูเมืองอยู่ด้านนอก กำแพงเมืองอยู่ชั้นใน โดยทางทิศตะวันออกได้ถมกำแพงเมืองไว้สามชั้น ขณะที่ทำแพงเมืองทางทิศเหนือและทิศใต้มีเพียงกำแพงชั้นเดียว นอกจากนี้คลองเรือกยังได้รับการวางระบบชลประทานอย่างดี ดังจะเห็นได้จากคูเมืองนี้มีการสร้างประตูช่องกุดและประตูท่อ ซึ่งเป็นประตูน้ำ ทำหน้าที่กั้นน้ำและระบายน้ำระหว่างแม่น้ำลพบุรีกับคลองเรือก เพื่อมิให้ระดับน้ำในคลองต่ำหรือสูงเกินไปจนสร้างความเดือดร้อนแก่ราษฎร โดยเฉพาะในช่วงฤดูน้ำหลาก


title: คลองเรือก

text: ในอดีตหากพ้นแนวคลองเรือกไปก็จะเป็นพื้นที่เรือกสวนไร่นา ต่อมายุคหลังประชาชนได้เข้ามาเพาะปลูกสวนละมุดริมคลองเรือกเพราะให้ผลดก และปลูกลามไปถึงข้างพระนารายณ์ราชนิเวศน์ แต่พอมาถึงยุคจอมพลแปลก พิบูลสงคราม ได้มีการเวนคืนที่ดินเพื่อสร้างค่ายทหาร พื้นที่เรือกสวนจึงหายไป คลองที่เคยกว้างก็ถูกถมเพื่อสร้างสนามม้าบริเวณข้างค่ายสมเด็จพระนารายณ์มหาราช ชาวบ้านจึงเลิกใช้คลองเรือกสำหรับสัญจรในช่วงห้าทศวรรษที่ผ่านมา


title: คลองเรือก

text: กรมศิลปากรขึ้นทะเบียนให้คลองเรือกเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479


title: คลองเรือก

text: คลองเรือกมีจุดเริ่มต้นที่ประตูน้ำช่องกุดใกล้ป้อมชัยชนะสงครามไหลเลาะออกไปทางทิศเหนือระหว่างโรงเรียนพิบูลวิทยาลัยกับค่ายสมเด็จพระนารายณ์มหาราช ออกทางด้านข้างวัดตองปุ แล้วไหลไปทางตะวันตกผ่านหน้าวัดป่าธรรมโสภณ ทะลุออกไปยังแม่น้ำลพบุรีบริเวณป้อมท่าโพธิ์และวัดมณีชลขัณฑ์ คลองนี้มีชื่ออื่น ๆ คือ หากไหลผ่านบริเวณป้อมชัยชนะสงครามจะเรียกว่า "คลองท่อ" และบริเวณที่ไหลไปบรรจบกับแม่น้ำลพบุรีจะเรียกว่า "คลองบางปี่" โดยทั่วไปเรียก "คลองเรือก"


title: คลองเรือก

text: แนวคลองเรือกเป็นที่ตั้งของสถานที่สำคัญหรือโบราณสถานต่าง ๆ ได้แก่ ป้อมชัยชนะสงคราม, ประตูช่องกุด, วัดสันเปาโล. วิทยาลัยเทคนิคลพบุรี, โรงเรียนพิบูลวิทยาลัย, ค่ายสมเด็จพระนารายณ์มหาราช, วัดตองปุ, วัดป่าธรรมโสภณ, ประตูท่อ, ป้อมท่าโพธิ์ และวัดมณีชลขัณฑ์ ตามลำดับ


title: แง้ว

text: แง้ว หรือ ลาวแง้ว เป็นกลุ่มชาติพันธุ์ตระกูลไทย-ลาว ที่ถูกกวาดต้อนมาจากอาณาจักรลาว ชาวแง้วเดิมมีถิ่นฐานอยู่ใน เขตชนบทชานเมืองเวียงจันทน์ โดยถูกกวาดต้อนเข้ามาอยู่ในเมืองไทย ช่วงสงครามระหว่างสยามกับลาว ต้นรัตนโกสินทร์ โดยเฉพาะในช่วง พ.ศ. 2369-71 (สมัยเจ้าอนุวงศ์ ในช่วงสมัยรัชกาลที่ 3) ที่ได้มีการกวาดต้อนชาวลาวจากหัวเมืองพวน เมืองเชียงขวาง เมืองเวียงจันทน์ เมืองหลวงพระบางเข้ามาตั้งถิ่นฐานในเขตหัวเมืองชั้นในของภาคกลางตั้งแต่จังหวัดลพบุรี สระบุรี นครนายก ปราจีนบุรี ชลบุรี ฉะเชิงเทรา สุพรรณบุรี นครปฐม ราชบุรี ในจังหวัดลพบุรีนั้นแล้วจะตั้งถิ่นฐานอยู่ในหมู่บ้านต่าง ๆ ในเขตอำเภอบ้านหมีโดยไม่ปะปนกับพวกพวน ได้แก่ บ้าน ชอนม่วง บ้านน้ำบ่า บ้านน้ำชั้น บ้านไผ่ใหญ่ บ้านหนองหิน บ้านหนองกระเบื้อง บ้านท่าตะโก บ้านวังวัดเหนือ บ้านวังวัดใต้ บ้านแคสูง บ้านหนองเมือง บ้านห้อยกรวด บ้านนาจาน บ้าน หนองเกวียนหัก บ้านโคกสุข บ้านลาด บ้านหนอง บ้านโคก บ้านสระตาแวว และบ้านหนองน้ำทิพย์ ปัจจุบันคนกลุ่มนี้จะเรียกตัวเองว่าไทยแล้ว


title: แง้ว

text: ในกลุ่มลาวแง้ว มีกลุ่มที่เรียกลาวแง้วแถบบ้านโคกกระดี่ อำเภอตาคลี จังหวัดนครสวรรค์ ว่า ลาวกร๋อ และ ลาวตะโก และกลุ่มลาวแง้วแถบบ้านทองเอน ตำบลทองเอน อำเภออินทร์บุรี จังหวัดสิงห์บุรี ว่า ลาวทองเอน คนเชื้อสายลาวแง้วมักชอบพูดทิ้งท้ายประโยคว่า ตี้ จึงมีบางคนเรียกว่า ลาวตี้


title: แง้ว

text: ในช่วงสงครามศึกเจ้าอนุวงศ์ ตั้งแต่ พ.ศ. 2371–2373 เมืองเวียงจันทน์ถูกเผาจนสิ้น มีการกวาดต้อนผู้คนมายังประเทศไทย การกวาดต้อนครั้งนี้มีทั้งครัวลาวเวียงและลาวจากเมืองอื่นโดยเฉพาะหัวเมืองที่ขึ้นต่อเมืองหลวงพระบางทั้งฝั่งซ้ายและฝั่งขวาของแม่น้ำโขง ในเอกสารไม่มีการบันทึกถึงชื่อลาวแง้วที่ถูกกวาดต้อนมา โดยส่วนใหญ่จะเรียกรวม ๆ ว่า ลาวเวียง แต่สันนิษฐานว่า มีทั้งลาวเวียง ลาวครั่ง และลาวแง้วด้วย


title: แง้ว

text: การอพยพระลอกใหญ่หลายครั้งจากเมืองเพวิง เมืองสามมิ่น เมืองเลย เมืองแก่นท้าว ครัวลาวหลวงพระบาง เมืองลม เมืองปากลาย เมืองเวียงจันทน์ เมืองภูเวียง เมืองภูครัง ซึ่งลาวทางฝ่ายเมืองหลวงพระบางรับผิดชอบชำระส่งมา มายังประเทศไทยที่พิษณุโลกและพิชัย ลาวแง้วน่าจะเป็นกลุ่มลาวที่อพยพมาจากหัวเมืองแถบรอบ ๆ เมืองหลวงพระบางมากกว่าจะเป็นกลุ่มลาวเวียงจันทน์ หรือบ้านเมืองที่อยู่ใกล้เคียงเวียงจันทร์ ต่อมาให้ไปอยู่ที่เมืองพรหมบุรี ในเขตสิงห์บุรีและที่อื่น ๆ ที่สิงห์บุรี ตั้งถิ่นฐานอยู่ที่วัดสาธุการาม บ้านสิงห์ ตำบลโพงพางเสือ อำเภอบางระจัน ต่อบางบางส่วนอพยพย้ายลงมาตามแม่น้ำเจ้าพระยา ตั้งถิ่นฐานอยู่ที่อำเภออินทร์บุรี แถบวัดม่วงและวัดโพธิ์ศรี แล้วขยับขยายมาที่วัดทองเอนใน


title: แง้ว

text: ลาวแง้วถือเป็นกลุ่มคนกลุ่มใหญ่ เพราะมีชุมชนกระจัดกระจาย ตั้งแต่จังหวัดสระบุรี ลพบุรี สิงห์บุรี และนครสวรรค์ ปะปนกับกลุ่มลาวพวนและลาวเวียง ปัจจุบันพบกลุ่มลาวแง้ว ในเขตอำเภอเมือง อำเภอบ้านหมี่ และอำเภอโคกสำโรง จังหวัดลพบุรีมากที่สุด นอกนั้นก็เป็นกลุ่มที่อยู่ดั้งเดิมคือในตำบลทองเอน อำเภออินทร์บุรี จังหวัดสิงห์บุรี โดยตำบลอินทร์ อำเภออินทร์บุรีมีคนเชื้อสายลาวแง้วอาศัยอยู่มาก นอกจากนี้ยังมีที่วัดท่าอิฐ วัดเกาะแก้ว วัดตุ้มหู บางโฉมศรี ตำบลบุ่งชีน้ำร้าย อำเภออินทร์บุรี และแถบตำบลบ้านสิงห์ วัดสาธุ ตำบลโพงพางเสือ อำเภอบางระจันก็มีลาวแง้วอาศัยอยู่ ส่วนในพื้นที่ที่ลาวแง้วขยับขยายไปตั้งถิ่นฐานแหล่งใหม่ ได้แก่ อำเภอตาคลี จังหวัดนครสวรรค์ และอำเภอชัยบาดาล จังหวัดลพบุรี


title: แง้ว

text: โครงสร้างทางสังคม แต่เดิมสังคมของชาวแง้วจะเป็นสังคมปิดและเป็นสังคมแบบพึ่งพา คือไม่มีการติดต่อไปมาหาสู่กับคนในชุมชนอื่น เหตุเพราะ เขตที่ตั้งหมู่บ้านเป็นที่ลุ่ม และป่าทึบอยู่ล้อมรอบ การคมนาคมไม่สะดวก นอกจากจะต้องเดินทางด้วยเรือแล้วยังต้องเดินเท้าผ่านป่าอีกด้วย หากไม่มีความจำเป็นจริง ๆ แล้วชาวแง้วก็จะไม่เดินทางไปไหน อีกประการหนึ่ง ชุมชนที่อยู่ใกล้เคียงก็เป็นชุมชนของพวนซึ่งเป็นชุมชนที่ใหญ่กว่า พวกพวนถือว่าเป็นคนละกลุ่มกับชาวแง้วและมีความรังเกียจชาวแง้วไม่คบหาสมาคมด้วย ชาวแง้ว จึงขาดการติดต่อกับกลุ่มชนอื่นไปโดยปริยาย อีกทั้งบริเวณที่ตั้งชุมชนของชาวแง้วนี้ก็อุดมสมบูรณ์มาก ชาวแง้วจึงสามารถที่จะอยู่โดยลำพังเฉพาะในกลุ่มของตัวเองได้อย่างไม่ลำบาก นอกจากนี้ คนในชุมชนส่วนใหญ่ก็เป็นญาติพี่น้องกันจึงพึ่งพาอาศัยกัน ในเรื่องต่าง ๆ ที่เกี่ยวข้องกับการดำรงชีวิตได้ ทำให้ไม่มีความเดือดเนื้อร้อนใจต่อการที่ไม่ได้ติดต่อกับกลุ่มชุมชนอื่น แต่ปัจจุบันมีการพัฒนาทางด้านการคมนาคมอย่างมากมาย ทำให้เดินทางได้สะดวกขึ้นมาก ชาวแง้วจึงเปลี่ยนแปลงไปจากเดิมที่เคยเป็นสังคมปิดมา เป็นสังคมเปิด คือมีการติดต่อกับชุมชนอื่นมากขึ้น เช่น มีการ ทำบุญร่วมกับชาวพวน มีการติดต่อซื้อขายกับชนกลุ่มอื่น มี การส่งลูกหลานไปเรียนหนังสือที่โรงเรียนอำเภอบ้านหมีหรือที่ โรงเรียนในจังหวัด ฯลฯ


title: แง้ว

text: บ้านชาวแง้วจะตั้งบ้านเรือนอยู่กันเป็นกลุ่ม ๆ ในหมู่ญาติพี่น้อง ซึ่งมักจะเป็นพี่น้องท้องเดียวกัน คือเดิมจะอยู่บ้านหลังเดียวกัน ซึ่งเป็นบ้านของพ่อแม่ เมื่อแต่งงานพ่อแม่ก็มักจะให้ปลูกบ้าน อยู่ใกล้ ๆ กัน ดังนั้นจากครัวเรือนจึงกลายเป็นหลายครัวเรือน ตามจำนวนของครอบครัวที่เกิดใหม่


title: แง้ว

text: ระบบครอบครัว ชาวแง้วนิยมที่จะแต่งงานกับชาวแง้ว ด้วยกันมากกว่าที่จะแต่งงานกับคนในชุมชนอื่นหรือคนต่าง เชื้อชาติกัน และเมื่อแต่งงานแล้วก็จะปลูกบ้านเรือนอยู่ใน บริเวณเดียวกับบ้านพ่อแม่ของตัวเอง โดยอาจจะเป็นพ่อแม่ฝ่ายชายหรือพ่อแม่ฝ่ายหญิงก็ได้แล้วแต่จะตกลงกัน แต่ ปัจจุบันสภาพสังคมแบบนี้ได้เปลี่ยนแปลงไป เพราะคนหนุ่มสาวรุ่นใหม่มีการศึกษามากขึ้นจึงไปประกอบอาชีพอื่นตามความรู้ ที่ตนมีนอกหมู่บ้าน และเมื่อแต่งงานก็จะตั้งบ้านเรือนอยู่ที่อื่น ไม่ได้กลับมาอยู่กับพ่อแม่อีกต่อไป


title: แง้ว

text: การดำรงชีวิต เนื่องจากชาวแง้วมีนิสัยรักสงบ รักอิสระ ใจคอเยือกเย็น มีความโอบอ้อมอารี เป็นมิตรกับคนทั่วไป มีความขยันหมั่นเพียร รู้จักเก็บหอมรอมริบ และเป็นพุทธศาสนิกชนที่เคร่งครัด นิยมส่งลูกเรียนสูง ๆ ชาวแง้วจึงมีชีวิตที่เรียบง่าย เป็นสุขและไม่เบียดเบียนกัน อาชีพที่ทำส่วนใหญ่ก็คืออาชีพ ทางการเกษตรอันได้แก่ การทำนา ทำไร่ นาที่ทำมีทั้งนาดำและ นาหว่าน ประมาณผลผลิตที่ได้จากนาทั้งสองชนิดนี้ใกล้เคียงกัน แต่ค่าใช้จ่ายในการทำนาหว่านจะน้อยกว่า ส่วนการทำไร่นั้นจะทำไกลออกไปจากหมู่บ้าน ไร่ที่ทำได้แก่ ไร่ข้าวโพด ไร่ข้าวฟ่าง และไร่ถั่วเขียว นอกจากนี้จะมีการทำสวนและเลี้ยงสัตว์บ้าง ในหน้าน้ำจะมีปลาชุกชุมมาก ชาวแง้วก็จะจับปลาเหล่านี้มาทำปลาร้าจำหน่ายโดยจะมีพ่อค้าเข้าไปรับซื้อถึงที่ หลายชุมชนของชาวแง้วเคยร่อนทองคำขาย เรียก ทองคำผุย ยามว่างจากงาน ผู้ชายก็มักจะสานเครื่องมือเครื่องใช้ที่จำเป็นต่าง ๆ โดยเฉพาะ เครื่องมือหาปลา ส่วนผู้หญิงก็จะทอผ้าซึ่งผ้าที่ทอนี้มักเป็นผ้า ที่ใช้เย็บหมอน มุ่ง ที่นอน ผ้าห่ม และผ้าขาวม้า มากกว่า ผ้านุ่ง


title: แง้ว

text: ภาษาลาวแง้วอยู่ในกลุ่มภาษาไท-กะได มีเสียงวรรณยุกต์ใกล้เคียงกับภาษาลาวกลุ่มหลวงพระบางและยังใกล้เคียงกับการแยกเสียงวรรณยุกต์ในภาษาลาวครั่งที่นครชัยศรีด้วย มีลักษณะคล้ายกับภาษาอีสาน และมีข้อแตกต่างจากภาษาไทย มาตรฐาน คือ ไม่มีเสียงพยัญชนะ "ร" และ "ช" ภาษาไทยมาตรฐานใช้เสียง ร ภาษาแง้วจะใช้เสียง ฮ แทน เช่น รัก เป็น ฮัก, รู้ เป็น ฮู้ หากคำใดที่ภาษาไทยมาตรฐาน ออกเสียง "ช" ภาษาแง้วจะออกเป็น "ซ" เช่น ชื่อ เป็น ซื่อ, ชัง เป็น ซัง เป็นต้น ภาษาลาวแง้วไม่มีเสียงสระประสม ภาษาไทยมาตรฐานออกเสียงสระเอือ ภาษาแง้วจะออกเป็น สระเอีย เช่น เกลือ เป็น เกีย มะเขือ เป็น มะเขีย เป็นต้น เสียงใดที่ตามด้วย ไ_, ใ_ จะออกเสียงคำที่มีวรรณยุกต์จัตวา เช่น ที่ไหน ใช้ว่า ไผ๋, ได้ ใช้ว่า ได๋ เป็นต้น


title: แง้ว

text: ภาษาแง้วมีคำศัพท์ของตนเองสำหรับเรียกผัก ผลไม้ และสิ่งของ ที่ต่างจากภาษาไทยมาตรฐาน เช่น กำไร ใช้ว่า ก้องแขน, กางเกง ใช้ว่า โซ้ง, รองเท้า ใช้ว่า เกิ๊บ คำเรียกชื่อนำหน้าผลไม้ จะมีคำว่า หมาก/บัก แทบทั้งหมด เช่น มะละกอ ใช้ว่า หมากหุ่ง, น้อยหน่า ใช้ว่า หมากเขียบหรือบักเขียบ นอกจากนี้ ภาษาลาวแง้ว ยังมักใช้คำว่า "ตี้" ลงท้ายประโยคทั้งประโยคบอกเล่าและประโยคคำถาม เช่น ไปซอยนี้ตี้ หมายถึง ไปซอยนี้นะ, อาจารย์ไปโฮงเฮียนมาตี้ หมายถึง อาจารย์ไปโรงเรียน มาหรือ


title: แง้ว

text: คติความเชื่อ ชาวแง้วมีคติความเชื่อในหลาย ๆ สิ่ง เช่นเชื่อใน "คุณพระ" คุณพระอาจจะเป็นรากไม้หรือสิ่งอื่น ๆ ที่นำมาบูชาไว้ในหิ้งพระ เชื่อว่าคุ้มครองภยันตรายและช่วยให้หายจากโรคภัยไข้เจ็บ คุณพระนี้จะไม่มีทุกบ้าน และเมื่อถึงวันขึ้น 13 ค่ำ เดือน 12 บ้านที่มีคุณพระก็จะต้องทำพิธีไหว้ครู โดยที่ผู้ที่อยู่ใกล้เคียง หรือผู้ที่เคยรักษาโรคจากคุณพระก็จะมาร่วมไหว้ครูด้วย


title: แง้ว

text: ความเชื่อเกี่ยวกับปู่ตา หรือวิญญาณของคนเฒ่า คนแก่ที่ตายไปแล้วแต่ชาวบ้านให้ความนับถือมาก และได้ช่วยกันทำศาลเพียงตา หรือปัจจุบันเรียกศาลเจ้าพ่อ ชาวบ้านจะร่วมทำพิธีเซ่นไหว้ในเดือน 6 เพื่อแสดงความเคารพต่อผีที่คุ้มครองหมู่บ้าน ความเชื่อเกี่ยวกับวิญญาณ และผี ชาวแง้วมีความเชื่อเกี่ยวกับผีทุ่ง ผีนา ผีเรือน ผีปอบ ผีกะ จึงมีการทำพิธีเซ่นไหว้ผีต่าง ๆ ด้วย


title: แง้ว

text: ในการดำเนินชีวิตประจำวัน ชาวแง้วมีความเชื่อเช่น คนป่วยเจ็บห้ามกิน ขนมเส้น (ขนมจีน) เด็กตอนที่ยังไม่มีฟันห้ามส่องกระจก เพราะฟันจะไม่ขึ้น ผู้หญิงที่เลี้ยงลูกยากหรือเป็นคนกินลูกกินผัว ให้สักตามต้นแขนจะเลี้ยงลูกได้ง่ายขึ้น ห้ามปลูกต้นลั่นทมและต้นมะรุมในบ้านเพราะจะทำให้ไม่มีความสุข ห้ามนอนขวางขื่อและห้ามนอนหันหัวไปทางทิศตะวันตก เพราะถือว่าเป็นทิศที่คนตายหันหัวไป คนที่กินกล้วยแฝดเชื่อว่าจะมีลูกแฝด คนท้องไปงานศพให้เอาเข็มกลัดติดเสื้อ ถือเป็นเคล็ดอย่างหนึ่งที่กันผีไม่ให้มองเห็นเด็กและเมื่อกลับ จากงานศพให้อาบน้ำ ล้างหน้าทันที การฝังรกให้ฝังไว้ใต้บันได เด็กจะได้ไม่ไปไกลบ้าน แต่บางบ้านจะนำรกไปวางไว้บนหนามไผ่หรือหนามพุทรา ทั้งนี้เพื่อให้เด็กที่เกิดมามีปัญญาหลักแหลม เวลาแต่งงาน ถ้ามีแก้วแตก ห้ามบ่าวสาวเก็บ เชื่อว่าเก็บจะ ทำให้มีการแตกแยกกันในวันข้างหน้า เวลาปั้นขนมเม็ดขนุนในงานแต่งงาน ปั้นแล้วปั้นเลยห้ามทำใหม่เพราะจะทำให้บ่าวสาว แตกแยกกัน ดังนี้เป็นต้น


title: แง้ว

text: ประเพณีที่เกี่ยวกับการดำรงชีวิตของแง้ว ได้แก่ ประเพณีแต่งงาน หรือเรียกว่า "การกินดอง" ผู้หญิงอายุไม่ถึง 20 ปี จะไม่ให้แต่งงาน ส่วนผู้ชายต้องบวชก่อนและมีอายุราว 25 ปี การแต่งงานจะแบ่งเป็น 2 วัน วันแรกจะเป็นวันสุกดิบ และ วันที่สองจะเป็นวันทำขวัญบ่าวสาว


title: แง้ว

text: ประเพณีการเกิด แต่เดิมจะคลอดที่บ้านโดยมีหมอตำแยเป็นผู้ทำคลอด เมื่อทารกคลอดออกมาก็จะตัดสายสะดือ ด้วยไม้รวกที่เหลาบาง ๆ นำเด็กไปอาบน้ำแล้วให้นอนในกระด้งก่อนเป็นเวลา 3 วันจึงจะนำไปนอนเปล การอยู่ไฟเป็นการดูแลเชื่อมความรัก ความอบอุ่น พ่อกับแม่ไปหาฟืนจากไม้สะแก เชื่อกันว่าใครอยู่ไฟได้ร่างกายจะแข็งแรง ทำให้ร่างกายสมส่วน ระหว่างการอยู่ไฟ ห้ามพูดเรื่องไม่มงคล เมื่อมารดาอยู่ไฟครบ กำหนดแล้วก็จะออกจากเรือนไฟนำเด็กไปเหยียบดินหญ้าแพรก โดยเชื่อว่าต่อไปภายหน้าเด็กจะเป็นผู้แข็งแรงมีบุญวาสนา ต่อจากนั้นจะมีการสู่ขวัญแก่แม่และเด็ก สำหรับประเพณีการตาย หากบ้านใดมีคนตาย คนในหมู่บ้าน จะช่วยกันนำข้าวปลาอาหารไปช่วยสมทบกับเจ้าภาพเพื่อเลี้ยงแขกที่มาร่วมงาน ญาติพี่น้องผู้ตายจะช่วยกันอาบน้ำให้ศพ โดยใช้น้ำอุ่น เมื่อเรียบร้อยแล้วก็จะแต่งตัวให้ผู้ตายใหม่ นำเงินทองใส่ไว้ในปากของผู้ตาย ขอขมาศพแล้วนำศพบรรจุลงโลง ตั้งศพไว้ที่บ้านตามความเหมาะสมเพื่อเป็นการพักพา ครั้งสุดท้ายซึ่งเรียกว่า "การงันเฮียนดี" (การงันเรือนดี) ก่อนที่จะเคลื่อนศพลงจากบ้านเพื่อไปยังสถานที่ฌาปนกิจหรือป่าช้านั้น ญาติพี่น้องจะนำข้าวห่อมาใส่ในโลงศพคนละห่อหรือมากกว่านั้นเพราะเชื่อว่าผู้ตายนำเสบียงอาหารมาน้อยจึงตายเร็วและผู้ตายจะได้มีอาหารติดตัวไปไม่อดอยาก เมื่อเคลื่อนศพลงจากบ้านญาติพี่น้องจะคว่ำโอ่งไหคว่ำบันไดทันทีโดยเชื่อว่าผู้ตายจะได้ไม่ห่วงใยหรือถ้ามีความห่วงใยผู้ตายก็มาไม่ถูก และในการเผาศพนั้น ญาติพี่น้องจะช่วยกันนำฟื้นไปเผาเอง


title: แง้ว

text:
ประเพณีการบวช งานบวชแบ่งเป็น 2 วัน วันแรกเรียก "วันเพาะ" จะมีการทำขวัญนาคโดยเพื่อนบ้านจะมาร่วมทำบุญด้วย วันรุ่งขึ้นจะเป็นวันพานาคไปวัดซึ่งจะมีการแห่อย่างสนุก ครึกครื้น
ประเพณีลงแขกทำนา เมื่อถึงฤดูทำนา บ้านใดทำ ก่อนก็จะไปบอกเพื่อนบ้าน เพื่อนบ้านก็จะพากันไปช่วยโดยไม่ มีค่าจ้างใดๆ ทั้งสิ้น ส่วนเจ้าของบ้านก็จะเตรียมข้าวปลาอาหาร ไว้เลี้ยงแขกทั้ง 3 มื้อ ช่วยกันจนกว่างานบ้านนี้จะแล้วเสร็จจึง ไปช่วยบ้านอื่น ๆ อีกต่อไป


title: แง้ว

text: แง้วเลื่อมใสในพุทธศาสนาอย่างมาก จึงมีประเพณีเกี่ยวกับศาสนาหลายประเพณี โดยส่วนใหญ่สืบทอดจากชาวลาวที่เวียงจันทน์ ได้แก่ เดือนยี่ ทำบุญคูนลาน เดือนสาม ทำบุญข้าวจี่ เดือนสี ทำบุญข้าวหลามและบุญพระเวส เดือนห้า ทำบุญสงกรานต์ เดือนหก ทำบุญยกธงพระขึ้นและบุญกลางบ้าน เดือนแปด ทำบุญเข้าพรรษา เดือนสิบ ทำบุญข้าวสารท เดือนสิบเอ็ด ทำบุญออกพรรษา บุญพระเวสและไต้สังฆทีป เดือนสิบสอง ทำบุญกฐิน


title: แง้ว

text: นิทานพื้นบ้านของชาวแง้วเป็นนิทานที่ผู้เฒ่าผู้แก่เล่าให้ลูกหลานฟัง บางเรื่องเหมือนตำนานของชาวหนองเมือง เช่น พระเจ้าจันเสน เจ้าพ่อสระหลวง เวียงจันทน์แตก ฯลฯ บางเรื่องเป็นนิทานเล่าเพื่อความสนุกสนาน เป็นทั้งนิทานไทยและลาว เช่น สังข์ทองตอนรจนาเลือกคู่ นางสิบสอง ท้าวก่ากะดำ พญาสันทันอีดำอีด่อน กัณฑ์หลอน


title: แง้ว

text: การละเล่นพื้นบ้านในชุมชนชาวแง้ว เช่น การเส็งกลองหรือการแข่งขันตีกลอง การเล่นหม่าเบี้ยหรือสะบ้า การดึงหนัง หรือการชักเย่อ การเล่นมอญซ่อนผ้า และการแอ่วสาวซึ่งเป็นการขับร้องโต้ตอบกัน ระหว่างหญิงและชาย ปัจจุบันการละเล่นพื้นบ้านเหล่านี้ไม่มีแล้ว


title: แง้ว

text: เนื่องจากทำเลที่ตั้งของบ้านเรือนของชาวแง้วดั้งเดิมนั้นเป็นที่ลุ่ม บ้านจึงมักเป็นชั้นเดียว ใต้ถุนสูงเพื่อเวลาหน้าน้ำ ไม่ให้น้ำท่วมบ้าน สร้างอย่างเรียบง่าย ไม่พิถีพิถันความสวยงามมากนัก พื้นบ้านจะปูด้วยกระดานแผ่นใหญ่เรียงต่อกันไม่สนิท จึงมีช่องมองเห็นใต้ถุนบ้าน ฝาบ้านนิยมใช้ฟากมาตีแปะไว้ ยกเว้นบางบ้านที่ฐานะดีก็อาจใช้ฝาไม้กระดานเหมือนพื้นบ้าน หลังคาบ้านนิยมมุงด้วยสังกะสี รูปทรงของบ้านจะเป็นสี่เหลี่ยม ผืนผ้าตรง ๆ บ้านเข้าถึงด้วยบันไดหลักสู่ระเบียงใต้หลังคาคลุม (เรียกว่า เซีย) เข้าสู่โถงกลาง และโถงแยกเข้าห้องนอนและห้องครัว นอกนั้นจะเป็นที่โล่งซึ่งใช้เป็นห้องอเนกประสงค์ เช่น เป็นครัว ที่รับแขก ที่นั่งเล่น ที่ทำงาน บางอย่าง ที่เก็บเครื่องมือเครื่องที่ใช้ในการประกอบอาชีพ ฯลฯ


title: แง้ว

text: เฮือนลาวแง้ว แบ่งได้เป็น 3 กลุ่ม คือ เรือนจั่วแฝด เรือนจั่วเดียว และเรือนจั่วผสมแบบเรือนไทยภาคกลาง เรือนยกพื้นสูง 2 ชั้น ชั้นล่างมีไว้สำหรับเก็บของและพักผ่อนในช่วงกลางวัน อาจมีการเลี้ยงควาย ส่วนชั้นบน ส่วนใหญ่เป็นพื้นที่อเนกประสงค์ มีการกั้นห้องเฉพาะห้องนอน โดยมากมักกั้นห้องไม่เกิน 3 ห้อง มีห้องโป่งโจ่งหรือห้องโถงขนาบหัวท้ายของตัวเรือน ด้านหลังเป็นห้องครัวและห้องน้ำ นิยมวางตัวเรือนขวางตะวัน


title: แง้ว

text: การตกแต่งเรือน ผนังเรือนนิยมทำแบบฝาโปร่งเป็นลูกกรงเหล็ก โดยผนังด้านนอกเรือนนอนจะเป็นผนังไม้แบบฝาลูกฟักกระดานดุน หรือบางแห่งทำเป็นฝาไหล ให้อากาศระบาย สิ่งหนึ่งที่เรือนลาวแง้วแตกต่างจากเรือนไทยภาคกลางคือ ไม่นิยมทำชานระเบียงเปิดโล่ง แต่นิยมทำหลังคาคลุมพื้นที่ว่างต่าง ๆ หลังคาจะไม่แหลมสูงเช่นแบบเรือนไทยทั่วไป


title: แง้ว

text: ค้ำยันมีการฉลุลายไม้ มีการจำหลักส่วนคูหาผนังกั้นห้องภายในบ้าน พบฝีมือช่างจีนในเรือนลาวแง้ว เช่น การทำฝาเฟี้ยม ฝาลูกฟัก การทำเฟอร์นิเจอร์และกลึงไม้ ที่มีความประณีตแบบช่างเซี่ยงไฮ้เป็นที่นิยมในหมู่เจ้านายและขุนนาง


title: แง้ว

text: ชาวแง้วมีเอกลักษณ์การแต่งกายคือ หญิงจะนุ่งโจงกระเบน ถ้าอยู่บ้านก็จะใช้ผ้าขาวม้าคาดอกแบบตะแบงมาน แต่หากไปวัด จะใช้ผ้าคาดอกแล้วมีผ้าอีกผืนหนึ่ง ห่มทำสไบเฉียง หญิงสาวโสดนิยมใส่กำไลขา 2 ข้างตามฐานะ ถ้าฐานะดีใส่กำไลทอง ฐานะไม่ดีนักใส่กำไลเงิน และจะถอดกำไรออกเมื่อแต่งงาน นอกจากนี้ยังเจาะหูใส่ต่างหูทั้ง 2 ข้าง


title: แง้ว

text: ฝ่ายชายเวลาไปวัดจะนุ่งโจงกระเบนเช่นกัน แต่ถ้าอยู่บ้าน จะนุ่งกางเกงขาก๊วยใส่เสื้อคอกลมที่ตัดจากผ้าที่ทอเองและนิยมเจาะหูใส่ต่างหู 1 ข้าง แต่ปัจจุบันชาวแง้วจะแต่งกายแบบเดียวกับคนไทยทั่วไป


title: แง้ว

text: ลาวแง้วมีความเป็นอยู่กินกันอย่างเรียบง่าย เก็บผักตามหมู่บ้านและป่าละเมาะ หมู เนื้อ ไก่ ปลา เพิ่งนำมาประกอบเป็นอาหารกันบ้างในปัจจุบัน ชาวลาวแง้วบริโภคข้าวเจ้ากันเป็นส่วนใหญ่ แต่บางครั้งก็อาจนำข้าวเหนียวไปด้วย หากต้องออกไปทำนาไกล ๆ สำหรับกับข้าวนั้นจะชอบกับข้าวที่มีรสจัด เช่น ลาบ ก้อย ฯลฯ อาหารประเภทสุก ๆ ดิบ ๆ และ อาหารที่นิยมกิน เช่น ปลาร้า รับประทานทั้งดิบและสุก ปลาจ่อม ปลาส้ม น้ำพริก แจ่ว แกงอ่อม โดยกินแนมกับผักสดต่าง ๆ ลาวแง้วไม่นิยมกินอาหารที่มีส่วนประกอบเป็นกะทิ


title: อินเตอร์สเตต 30

text: อินเตอร์สเตต 30 () เป็นทางหลวงอินเตอร์สเตตในรัฐทางตอนใต้ของสหรัฐอเมริกา ไดแก่ รัฐเท็กซัส และรัฐอาร์คันซอ ระยะทาง มีเส้นทางจากอินเตอร์สเตต 20 ทางตะวันตกของฟอร์ตเวิร์ท ผ่านแดลลัส รัฐเท็กซัส แล้วไปทางตะวันออกเฉียงเหนือเข้าสู่รัฐอาร์คันซอ ผ่านเท็กซาร์คานา สิ้นสุดบนอินเตอร์สเตต 40 ในนอร์ทลิตเทิลร็อก ทางหลวงสายนี้ขนานไปกับทางหลวงสหรัฐหมายเลข 67 ยกเว้นช่วงทางตะวันตกของดาวน์ทาวน์แดลลัส (ซึ่งเคยเป็นส่วนหนึ่งของอินเตอร์สเตต 20) อินเตอร์สเตต 30 มีทางแยกต่างระดับกับอินเตอร์สเตตแนวเหนือ–ใต้เพียง 2 สายเท่านั้น ได้แก่ อินเตอร์สเตต 35 (ทั้งสาย 35 ดับเบิลยู และสาย 35 อี), และอินเตอร์สเตต 45 ซึ่งทั้งสองสายดังกล่าวก็ตัดกับอินเตอร์สเตต 20 และอินเตอร์สเตต 40 ด้วย อินเตอร์สเตต 30 รู้จักในนาม ทอมแลนดรีย์ฟรีเวย์ (Tom Landry Freeway) ในช่วงระหว่างอินเตอร์สเตต 35 ดับเบิลยู กับอินเตอร์สเตต 35 อี ภายในเขตมหานครแดลลัส–ฟอร์ตเวิร์ท


title: การประชุมสุดยอดระหว่างเกาหลี พ.ศ. 2561

text: การประชุมสุดยอดระหว่างเกาหลี พ.ศ. 2561 เกิดเมื่อวันที่ 27 เมษายน 2561 ณ ฝั่งเกาหลีใต้ของพื้นที่ความมั่นคงร่วม ระหว่างประธานาธิบดีมุน แจ-อินแห่งเกาหลีใต้ และคิม จ็อง-อึนผู้นำสูงสุดแห่งเกาหลีเหนือ เป็นการประชุมสุดยอดระหว่างเกาหลีครั้งที่สามและครั้งแรกในรอบสิบเอ็ดปี นอกจากนี้ ยังเป็นครั้งแรกนับแต่สิ้นสุดสงครามเกาหลีในปี 2496 ที่ผู้นำเกาหลีเหนือเข้าสู่ดินแดนเกาหลีใต้ การประชุมสุดยอดนี้วางแผนมุ่งสนใจโครงการอาวุธนิวเคลียร์เกาหลีเหนือและการปลดอาวุธนิวเคลียร์บนคาบสมุทรเกาหลี


title: การประท้วงในประเทศอาร์มีเนีย พ.ศ. 2561

text: กลุ่มนักการเมืองและประชาชนภายใต้การนำโดย ส.ส. นิโคร ปชินยาด (ผู้นำของพรรคสัญญาพลเรือน) ได้เริ่มขบวนการ การประท้วงต่อต้านรัฐบาลอาร์มีเนีย (หรือรู้จักกันในชื่อทั่วไปว่า #MerzhirSerzhin ( สำหรับ "#RejectSerzh") เมื่อเดือนเมษายน พ.ศ. 2561 การประท้วงและการเดินขบวนในครั้งนี้เกิดขึ้นหลังจากที่แซร์ช ซาร์กเซียนเข้ารับดำรงตำแหน่งนายกรัฐมนตรี ซึ่งเป็นผู้ที่ทรงอิทธิพลในรัฐบาลของอาร์มีเนียอย่างมาก และยังควบคุมพรรคริพับลิกันอีกด้วย


title: การประท้วงในประเทศอาร์มีเนีย พ.ศ. 2561

text: เมื่อวันที่ 23 เมษายน แซร์ช ซาร์กเซียนได้กล่าวว่า "ผมผิดในขณะที่เขา [นิโคร ปชินยาด] ถูก" แล้วต่อมาเขาก็ได้ขอลาออก การประท้วงในครั้งนี้ถือว่าเป็นการปฎิวัติอย่างสันติเมื่อเทียบกับการปฎิวัติของอดีตรัฐในโซเวียต 25 เมษายน พรรคเออาร์เอฟ-ดชาสุนยัน พรรคพันธมิตรของพรรครีพับลิกันได้ประกาศขอถอนตัวออก ซึ่งหมายถึงสามรถให้ฝ่านค้านรัฐบาลสามารถเข้ารับการเลือกตั้งโดยรัฐสภาแห่งชาติได้


title: การประท้วงในประเทศอาร์มีเนีย พ.ศ. 2561

text: เมื่อวันที่ 4 เมษายน ผู้นำของพรรคไบร์ทอาร์มีเนีย พร้อมด้วยผู้นำพรรคพลเรือน นิโคร ปชินยาด ได้ร่วมกันเขียนบทความลงในหนังสือพิมพ์อยอนร์ โดยมีข้อความระบุว่า ผมชอบวิธีการจับมือกับประชาชนมากกว่าการตอบโต้แบบทางการ


title: การประท้วงในประเทศอาร์มีเนีย พ.ศ. 2561

text: ผู้นำของพรรคประชาธิบไตย และอดึต ส.ส. คชักเทอ โคโคเบลเยม ได้เข้าร่วมสนับสนุนการประท้วงดังกล่าว


title: อินเตอร์สเตต 25

text: อินเตอร์สเตต 25 () เป็นทางหลวงอินเตอร์สเตตแนวเหนือ–ใต้สายหลักในสหรัฐอเมริกาตะวันตก ผ่านรัฐนิวเม็กซิโก รัฐโคโลราโด และรัฐไวโอมิง อินเตอร์สเตต 25 เริ่มต้นจากอินเตอร์สเตต 10 ที่ลาสครูเซส รัฐมิวเม็กซิโก (ห่างจากเอลพาโซ ไปทางทิศเหนือ ) สิ้นสุดบนอินเตอร์สเตต 90 ในบัฟฟาโล รัฐไวโอมิง (ห่างจากพรมแดนรัฐมอนทานา–ไวโอมิง ไปทางทิศใต้ ) เส้นทางของอินเตอร์สเตต 25 ส่วนใหญ่อยู่ในชนบท โดยเฉพาะในรัฐไวโอมิง ยกเว้นในพื้นที่แอลบูเคอร์คี พิวโบล โคโลราโดสปริงส์ และเดนเวอร์


title: รายชื่อศูนย์การค้าและห้างสรรพสินค้าของกลุ่มเซ็นทรัล

text: รายชื่อศูนย์การค้าและห้างสรรพสินค้าที่บริหารงานโดย บริษัท กลุ่มเซ็นทรัล จำกัด และบริษัทในเครือ


text: เซ็นทรัล เอ็มบาสซี เป็นศูนย์การค้าระดับบนแห่งหนึ่งในกรุงเทพมหานคร บริหารงานโดย กลุ่มธุรกิจบริหารสรรพสินค้า บริษัท กลุ่มเซ็นทรัล จำกัด และบริษัท สรรพสินค้าเซ็นทรัล จำกัด ตั้งอยู่บนถนนเพลินจิต มีขนาดพื้นที่ประมาณ 9 ไร่ ซึ่งพื้นที่ซึ่งเคยส่วนหนึ่งของสถานเอกอัครราชทูตสหราชอาณาจักรประจำประเทศไทย โดยที่กลุ่มเซ็นทรัลชนะการประมูล ซึ่งติดกับห้างสรรพสินค้าเซ็นทรัล สาขาชิดลม โครงการดังกล่าวเป็นส่วนหนึ่งของโครงการเพลินจิตซิตี้ ที่นำโครงการโดย บริษัท ยูนิเวนเจอร์ จำกัด (มหาชน) เจ้าของอาคารปาร์คเวนเจอร์ รวมทั้งโรงแรมโอคุระเพรสทีจ กรุงเทพฯ และโครงการเซ็นทรัลแบงค็อก ของกลุ่มเซ็นทรัล ที่เชื่อมต่อศูนย์การค้าเซ็นทรัล เอ็มบาสซี ห้างเซ็นทรัล ชิดลม และศูนย์การค้าเซ็นทรัลเวิลด์ เข้าเป็นพื้นที่เดียวกัน


text:
โรบินสัน ไลฟ์สไตล์ (, ชื่อเดิม:โรบินสัน ไลฟ์สไตล์ เซ็นเตอร์) เป็นกลุ่มศูนย์การค้าที่บริหารงานโดย บริษัท โรบินสัน จำกัด (มหาชน) โดยเน้นทำเลเมืองรองที่ยังไม่มีศูนย์การค้าของ บมจ.เซ็นทรัลพัฒนา เข้าไปเปิดสาขา โดยโรบินสัน ไลฟ์สไตล์ มีสาขาทั้งหมดดังนี้
ท็อปส์ พลาซ่า () เป็นศูนย์การค้าในความดูแลของบริษัท เซ็นทรัล ฟู้ด รีเทล จำกัด เน้นทำเลในจังหวัดเล็ก โดยเปิดสาขาแรกที่จังหวัดพิจิตร เมื่อเดือนธันวาคม พ.ศ. 2560 ภายในประกอบด้วยไฮเปอร์มาร์เก็ต "ท็อปส์ ซูเปอร์สโตร์" ร้านค้าในพื้นที่เช่าโซนพลาซ่า และอาจมีห้างสรรพสินค้าโรบินสัน และโรงภาพยนตร์ในบางสาขาด้วย"ดูเพิ่มที่ สรรพสินค้าเซ็นทรัล และ ห้างสรรพสินค้าโรบินสัน"


title: สโมสรฟุตบอลกัว

text: สโมสรฟุตบอลกัว เป็นสโมสรฟุตบอลอาชีพในประเทศอินเดีย ตั้งอยู่ที่รัฐกัว ปัจจุบันลงแข่งขันในอินเดียนซูเปอร์ลีก ก่อตั้งเมื่อวันที่ 26 สิงหาคม ค.ศ. 2014 โดย Dattaraj Salgaocar และ Shrinivas Dempo และมีบริษัทเอกชนสโมสรฟุตบอลแห่งรัฐกัวเป็นเจ้าของ ทำให้รัฐกัวเป็นเพียงรัฐเดียวของอินเดียที่ประกาศให้ฟุตบอลเป็นกีฬาประจำรัฐ สัญลักษณ์ของสโมสรคือรูปกระทิง สีประจำสโมสรคือน้ำเงินและส้ม สื่อถึงชายทะเลและแสงอาทิตย์ตามลำดับ


title: สโมสรฟุตบอลกัว

text: กัวใช้สนามกีฬาฟาตอร์ดาเป็นสนามเหย้า ผู้จัดการหรือผู้ฝึกสอนคนแรกของสโมสรคือ ซิโก อดีตนักฟุตบอลชาวบราซิล มีการซื้อตัวผู้เล่นที่สำคัญอย่างรอแบร์ ปีแร็ส และลูซีอู สโมสรจบอันดับที่สองในซูเปอร์ลีกปกติ ฤดูกาล 2014 ต่อมาในรอบเพลย์ออฟ กัวสิ้นสุดที่รอบรองชนะเลิศ ด้วยการแพ้จุดโทษต่อ Atlético de Kolkata และในฤดูกาล 2015 กัวจบอันดับที่หนึ่งในฤดูกาลปกติ และคว้ารองแชมป์ในนัดชิงชนะเลิศซูเปอร์ลีก


title: Strand Sort

text: Strand Sort คือ อัลกอริธึมการจัดเรียงที่ทำงานได้ดีหากมีหลายรายการเรียงตามลำดับ ขั้นแรกให้เริ่มต้นรายการย่อยโดยการย้ายรายการแรกจากรายการต้นฉบับไปยังรายการย่อย สำหรับแต่ละรายการถัดไปในรายการเดิมถ้ารายการนั้นมากกว่ารายการสุดท้ายของรายการย่อยให้นำรายการนั้นออกจากรายการเดิมแล้วเพิ่มลงในรายการย่อย รวมรายการย่อยไว้ในรายการเรียงลำดับขั้นสุดท้าย แยกและรวมรายการย่อยซ้ำ ๆ จนกระทั่งรายการทั้งหมดถูกจัดเรียง จัดการสินค้าสองรายการหรือน้อยกว่าเป็นกรณีพิเศษ


title: Strand Sort

text:
ตัวอย่างภาษาไพทอน
def sort(array):
def merge(left, right):


title: Strand Sort

text: Strand Sort เป็นอัลกอริทึมการเรียงลำดับที่ทำงานในเวลา O (n) ถ้ารายการถูกจัดเรียงแล้วและทำงานใน O (n * n) ในกรณีที่เลวร้ายที่สุด


title: สโมสรฟุตบอลเซี่ยงไฮ้ เอสไอพีจี

text: สโมสรฟุตบอลเซี่ยงไฮ้ เอสไอพีจี (; ;) เป็นสโมสรฟุตบอลอาชีพในประเทศจีน ปัจจุบันลงเล่นในไชนีสซูเปอร์ลีก ซึ่งอยู่ภายใต้การดูแลของสมาคมฟุตบอลจีน (CFA) สโมสรตั้งอยู่ที่เซี่ยงไฮ้ สนามเหย้าคือสนามกีฬาเซี่ยงไฮ้ ความจุ 56,842 ที่นั่ง เจ้าของสโมสรคือกลุ่มท่าเรือระหว่างประเทศเซี่ยงไฮ้ (SIPG) ซึ่งจะปรากฏในชื่อของสโมสร


title: สโมสรฟุตบอลเซี่ยงไฮ้ เอสไอพีจี

text: สโมสรก่อตั้งเมื่อวันที่ 25 ธันวาคม ค.ศ. 2005 ในชื่อ สโมสรฟุตบอลเซี่ยงไฮ้ตงหยา ("Dongya", ) โดยอดีตผู้ฝึกสอนทีมชาติจีน Xu Genbao และใช้ผู้เล่นที่จบหลักสูตรเยาวชนจาก Genbao มาไว้ในทีมชุดใหญ่ สโมสรเริ่มต้นกับลีกระดับที่สามในปี ค.ศ. 2006 และเลื่อนชั้นจนมาถึงลีกสูงสุด อันดับที่ดีที่สุดคืออันดับที่ 2 ในไชนีสซูเปอร์ลีก ฤดูกาล 2015


title: สโมสรฟุตบอลเซี่ยงไฮ้ เอสไอพีจี

text: อ้างจาก "Forbes" เซี่ยงไฮ้ เอสไอพีจี เป็นสโมสรฟุตบอลที่มีมูลค่าสูงเป็นอันดับที่สามของประเทศจีน ซึ่งมากถึง 159 ล้านดอลลาร์ และมีรายได้ถึง 37 ล้านดอลลาร์ในปี ค.ศ.2015 และอ้างจากรายงานประจำปีของบริษัท สโมสรฟุตบอลมีรายได้ 565.7 ล้านหยวนในปีงบประมาณ 2015 และมีทรัพย์สินถึง 286.8 ล้านหยวน


title: สโมสรฟุตบอลเซี่ยงไฮ้ เอสไอพีจี

text: คู่ปรับที่สำคัญคือเซี่ยงไฮ้ เสิ่นหัว ซึ่งเป็นคู่ปรับท้องถิ่นที่แข่งขันกันในดาร์บีเซี่ยงไฮ้ โดยผู้ก่อตั้งสโมสรอย่าง Xu Genbao เคยคุมทีมเสิ่นหัวคว้าแชมป์ลีกในฤดูกาล 1995 ต่อมาวันที่ 28 เมษายน ค.ศ. 2013 สองสโมสรมาพบกันในเกมลีกเป็นครั้งแรก และจบลงด้วยชัยชนะ 2–1 ของเสิ่นหัว แต่ในดาร์บี้ครั้งถัดมา วันที่ 2 มิถุนายน ค.ศ. 2013 เอสไอพีจีสามารถถอนแค้นไปได้ 6–1 ผู้เล่นที่เคยลงเล่นให้กับทั้งสองสโมสรได้แก่ Jiang Zhipeng และ Wang Jiayu


title: สโมสรฟุตบอลเซี่ยงไฮ้ เอสไอพีจี

text: สโมสรคู่ปรับอื่น ๆ อาทิ หางโจวกรีนทาวน์ และเจียงซูซูหนิง โดยการพบกันของทั้งสามสโมสร จะถูกเรียกว่า ดาร์บีดินดอนสามเหลี่ยมปากแม่น้ำแยงซี


title: โนวืยเอปรีคลูย์เชนียาเนอุโลวิมืยเฮ

text: โนวืยเอปรีคลูย์เชนียาเนอุโลวิมืยเฮ (, translit. "Novye prikluchenya Neulovimykh") เป็นภาพยนตร์โลดโผนจากสหภาพโซเวียตในปี 1968 เป็นภาคต่อของภาพยนตร์เรื่อง "The Elusive Avengers" กำกับโดย Edmond Keosayan และผลิดโดยค่ายมอสฟิล์ม ภาพยนตร์ยังได้สร้างภาคต่อในชื่อ "The Crown of the Russian Empire, or Once Again the Elusive Avengers" ซึ่งเข้าฉายในปี 1971


title: เคห์ลานี

text: เคห์ลานี แอชลีย์ พาร์ริช (; เกิด 24 เมษายน ค.ศ. 1995) เป็นนักร้อง นักแต่งเพลง และนักเต้นชาวอเมริกันที่เซ็นสัญญากับค่ายแอตแลนติกเรเคิดส์ เคห์ลานีเกิดในโอกแลนด์ แคลิฟอร์เนีย เธอเป็นที่รู้จักอย่างดีในฐานะสมาชิกวงดนตรี ป็อปไลฟ์


title: เคห์ลานี

text: ในเดือนสิงหาคม ค.ศ. 2014 เธอได้เปิดตัวมิกซ์เทปชุดแรกในชื่อ "คลาวด์ 19" มิกซ์เทปถูกจัดให้อยู่อันดับหนึ่งในรายชื่อ "50 อัลบั้มยอดเยี่ยมแห่งปี 2014" ของนิตยสาร "คอมเพล็กซ์" ปีถัดมา เคห์ลานีได้ปล่อยมิกซ์เทปชุดที่สอง "ยูชูดด์บีเฮียร์" ในเดือนเมษายน มิกซ์เทปเปิดตัวที่อันดับที่ห้าในชาร์ตอาร์แอนด์บี/ฮิปฮอปของนิตยสาร "บิลบอร์ด" ก่อนที่จะเริ่มทัวร์ในอเมริกาเหนือเพื่อส่งเสริมมิกซ์เทปของเธอ ในปี ค.ศ. 2016 เธอได้รับการเสนอชื่อเข้าชิงรางวัลแกรมมี่สาขาอัลบั้มแห่งศตวรรษ จาก "ยูชูดด์บีเฮียร์" เคห์ลานีออกสตูดิโออัลบั้มชุดแรกในชื่อ "สวีตเซ็กซีซาเวจ" ในวันที่ 27 มกราคม ค.ศ. 2017 อัลบั้มในรับเสียงวิจารณ์ในด้านบวก และติดอันดับที่สามบน"บิลบอร์ด" 200 และอันดับที่หนึ่งในชาร์ตอาร์แอนด์บี/ฮิปฮอป รวมถึงติดชาร์ตในประเทศเบลเยียม แคนาดา เนเธอร์แลนด์ ฝรั่งเศส นอร์เวย์ และอังกฤษ


title: เทศมณฑลลอสแอนเจลิส

text: เทศมณฑลลอสแอนเจลิส หรือชื่อทางการว่า เคาน์ตีออฟลอสแอนเจลิส, เป็นเทศมณฑลที่มีขนาดใหญ่ที่สุดในสหรัฐ ซึ่งมีมากถึง 10 ล้านกว่าคน จากการสำมโนในปี ค.ศ. 2017 ซึ่งเมื่อเทียบประชากรกับรัฐในสหรัฐจะได้ถึง 41 รัฐ ยังเป็นเมืองนครบาลที่เศรษฐกิจดีที่สุดเป็นอันดับที่ 3 โดยมีค่าจีดีพีถึง 7 พันล้านดอลลาห์สหรัฐ ใหญ่กว่าเมืองเบลเยียม, ซาอุดีอาระเบีย, นอร์เวย์, ไต้หวัน มีเมืองในเทศมณฑลถึง 88 เมือง และยังมีพื้นที่ที่ไม่ได้ถูกขึ้นโดยเทศมณฑลอีกมากมาย มีถึง เมืองนี้มีขนาดใหญ่กว่ารัฐเดลาแวร์และรัฐโรดไอแลนด์ในสหรัฐ เทศมณฑลนี้ยังมีที่อยู่อาศัยเป็นหนึ่งในสี่ของรัฐแคลิฟอร์เนีย และยังเป็นเทศมณฑลที่มีหลายเชื้อชาติมากที่สุดแห่งหนึ่งในสหรัฐ


title: ต้นน้ำ

text: ต้นน้ำ () ของแม่น้ำหรือลำธารเป็นจุดไกลสุดของแม่น้ำหรือลำธารนั้นจากชะวากทะเลหรือที่ที่ไหลบรรจบกับแม่น้ำอื่น เมื่อวัดตามระยะของแม่น้ำ


title: โลกที่พูดภาษาอังกฤษ

text: มีผู้พูดภาษาอังกฤษเป็นภาษาหลักประมาณ 330 ถึง 360 ล้านคน สหรัฐมีผู้พูดพื้นเมืองมากที่สุด 258 ล้านคน นอกจากนี้มีผู้พูดภาษาอังกฤษพื้นเมือง 60 ล้านคนในสหราชอาณาจักร 19 ล้านคนในประเทศแคนาดา 4.5 ล้านคนในประเทศไอร์แลนด์ และ 3.8 ล้านคนในประเทศนิวซีแลนด์ และยังมีประเทศอื่นใช้ภาษาอังกฤษเป็นภาษาหลักและภาษาราชการ ภาษาอังกฤษจัดเป็นภาษาที่มีผู้พูดพื้นเมืองมากที่สุดอันดับสาม รองจากภาษาจีนกลางและภาษาสเปน


title: โลกที่พูดภาษาอังกฤษ

text: ประมาณการที่รวมผู้พูดภาษาที่สองด้วยมีตั้งแต่ 470 ล้านคนถึงกว่า 1 พันล้านคน เดวิด คริสตัลคำนวณว่าในปี 2546 ผู้พูดที่มิใช่พื้นเมืองมากกว่าผู้พูดพื้นเมืองเป็นอัตราส่วน 3 ต่อ 1 เมื่อรวมผู้พูดพื้นเมืองและมิใช่พื้นเมืองแล้ว ภาษาอังกฤษเป็นภาษาที่มีผู้พูดมากที่สุดในโลก


title: อำเภอเบ๋นกั๊ต

text: เบ๋นกั๊ต () เป็นอำเภอในจังหวัดบิ่ญถ่วน ประเทศเวียดนาม ตั้งอยู่ทางตอนเหนือของนครโฮจิมินห์ไปราว 50 กิโลเมตร เป็นที่ตั้งของนิคมอุตสาหกรรมที่สำคัญ อำเภอนี้มีพื้นที่ทั้งหมด 234.42 ตารางกิโลเมตร มีประชากรทั้งสิ้น 203,420 คน (ค.ศ. 2013)


title: โรงเรียนหัวไทรบำรุงราษฎร์

text: โรงเรียนหัวไทรบำรุงราษฎร์ เป็นโรงเรียนประจำอำเภอหัวไทร จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึงระดับชั้นมัธยมศึกษาตอนปลาย แบบสหศึกษา


title: โรงเรียนหัวไทรบำรุงราษฎร์

text: โรงเรียนหัวไทรบำรุงราษฎร์ ได้ก่อตั้งเมื่อวันที่ 17 พฤษภาคม พ.ศ. 2514 โดยจัดการศึกษาอาศัยอยู่กับ"โรงเรียนหัวไทร (เรือนประชาบาล)" เป็นโรงเรียนประเภทสหศึกษา ในปีการศึกษา 2515 ได้ย้ายสถานที่เรียนจากโรงเรียนหัวไทร (ประถมศึกษาตอนปลาย) ไปอาศัยเรียนที่อาคารเก่าโรงเรียนหัวไทร (เรือนประชาบาล) จนกระทั่งปีการศึกษา 2516 ซึ่งเป็นปีแรกที่โรงเรียนมีนักเรียนระดับมัธยมศึกษาตอนต้นครบทั้งสามชั้น คือ ชั้น ม.ศ.1 ม.ศ.2 และ ม.ศ.3 ได้แบ่งสถานที่เรียนเป็น 2 แห่ง คือ นักเรียนชั้น ม.ศ.1 เรียนที่โรงเรียนหัวไทร (เรือนประชาบาล) ส่วนนักเรียนชั้น ม.ศ.2 และ ม.ศ.3 เรียนที่โรงเรียนหัวไทรบำรุงราษฎร์


title: โรงเรียนหัวไทรบำรุงราษฎร์

text: ปีการศึกษา 2519 ได้ย้ายสถานที่เรียนมาเรียนที่โรงเรียนหัวไทรบำรุงราษฎร์ บริเวณบ้านทะเลปังทั้งหมดทุกระดับชั้น และกระทรวงศึกษาธิการ ได้จัดโรงเรียนหัวไทรบำรุงราษฎร์เข้าอยู่ในโครงการ คมช. รุ่นที่ 13 ตั้งแต่ปีการศึกษา 2519 เป็นต้นมา จนกระทั่งในปีการศึกษา 2521 โรงเรียนหัวไทรบำรุงราษฎร์ได้รับอนุญาตจากกระทรวงศึกษาธิการให้เปิดเรียนชั้นมัธยมศึกษาตอนปลาย


title: เฮกเจียว

text: เฮกเจียว () ชื่อรอง ป๋อเตา ขุนพลแห่ง วุยก๊ก ใน ยุคสามก๊ก ของจีนเป็นชาวเมือง ไท่หยวน มณฑลซานซี เป็นที่รู้จักจากชัยชนะในสงคราม การล้อมที่ตันฉอง เมื่อ ค.ศ. 229 โดยป้องกันด่านที่ตำบลตันฉองเป็นผลสำเร็จจากโจมตีโดยศัตรูของวุยก๊ก จ๊กก๊ก ภายใต้การนำของ อัครมหาเสนาบดีและผู้สำเร็จราชการแห่งจ๊กก๊ก จูกัดเหลียง หรือ ขงเบ้ง ที่ยกทัพมาด้วยกำลังทหารมากถึง 300,000 นายขณะที่เฮกเจียวมีกำลังทหารเพียง 3,000 นายแต่เฮกเจียวก็ล้มป่วยและถึงแก่กรรมหลังจากนั้นไม่นาน ในละครโทรทัศน์ สามก๊ก 2010 เฮกเจียวปลิดชีพตัวเอง หลังจากเสียเมืองเฉินชางที่รักษามากว่าครึ่งปี


title: เจ้าชายหลุยส์แห่งเคมบริดจ์

text: เจ้าชายหลุยส์แห่งเคมบริดจ์ (; "หลุยส์ อาเธอร์ ชาลส์" ; ประสูติ 23 เมษายน พ.ศ. 2561) เป็นพระโอรสพระองค์ที่สองในเจ้าชายวิลเลียม ดยุกแห่งเคมบริดจ์ กับแคเธอริน ดัชเชสแห่งเคมบริดจ์ และเป็นพระปนัดดาพระองค์ที่ 6 ในสมเด็จพระราชินีนาถเอลิซาเบธที่ 2 ทรงอยู่ในลำดับที่ 5 ของการสืบสันตติวงศ์สหราชอาณาจักร


title: เจ้าชายหลุยส์แห่งเคมบริดจ์

text: เจ้าชายหลุยส์แห่งเคมบริดจ์ ประสูติเมื่อวันเสาร์ที่ 23 เมษายน พ.ศ. 2561 เวลา 11.01 น. ณ โรงพยาบาลเซนต์แมรีส์ กรุงลอนดอน เป็นพระโอรสในเจ้าชายวิลเลียม ดยุกแห่งเคมบริดจ์ กับแคเธอริน ดัชเชสแห่งเคมบริดจ์ มีน้ำหนักเมื่อแรกประสูติ 3.8 กิโลกรัม


title: เจ้าชายหลุยส์แห่งเคมบริดจ์

text: 27 เมษายน 2561–ปัจจุบัน: "ฮิสรอยัลไฮเนส" เจ้าชายหลุยส์แห่งเคมบริดจ์ (His Royal Highness Prince Louis of Cambridge)


title: อินเตอร์สเตต 40

text: อินเตอร์สเตต 40 () เป็นทางหลวงอินเตอร์สเตตแนวตะวันออก–ตะวันตกสายหลัก มีเส้นทางผ่านตอนใต้ของสหรัฐอเมริกา ตั้งอยู่ทางเหนือของอินเตอร์สเตต 10 และอินเตอร์สเตต 20 แต่อยู่ทางใต้ของอินเตอร์สเตต 70 ปลายทางทิศตะวันตกอยู่บนอินเตอร์สเตต 15 ในบาร์สโตว์ ปลายทางทิศตะวันออกอยู่บนทางหลวงสหรัฐหมายเลข 117 (ซึ่งใช้เส้นทางร่วมกันกับทางหลวงนอร์ทแคโรไลนาหมายเลข 132) ในวิลมิงตัน รัฐนอร์ทแคโรไลนา เป็นทางหลวงอินเตอร์สเตตที่ยาวที่สุดอันดับ 3 ในสหรัฐอเมริกา รองจากอินเตอร์สเตต 80 และอินเตอร์สเตต 90 ช่วงตะวันตกของอินเตอร์สเตต 40 จากโอคลาโฮมาซิตี ถึงบาร์สโตว์ ส่วนมากที่เส้นทางขนานและซ้อนทับไปกับทางหลวงสายประวัติศาสตร์หมายเลข 66 ส่วนทางตะวันออกของโอคลาโฮมาซิตี เส้นทางขนานไปกับทางหลวงสหรัฐหมายเลข 64 และทางหลวงสหรัฐหมายเลข 70 อินเตอร์สเตต 40 ผ่านเมืองใหญ่หลายเมือง ได้แก่ แอลบูเคอร์คี รัฐนิวเม็กซิโก, แอมะริลโล รัฐเท็กซัส, โอคลาโฮมาซิตี รัฐโอคลาโฮมา, ลิตเทิลร็อก รัฐอาร์คันซอ, เมมฟิส รัฐเทนเนสซี, แนชวิลล์ รัฐเทนเนสซี, นอกซ์วิลล์ รัฐเทนเนสซี, และราลี รัฐนอร์ทแคโรไลนา


title: ตักบีลารัน

text: ตักบีลารัน () เป็นนครแห่งหนึ่งบนเกาะวิซายัส ประเทศฟิลิปปินส์ และยังเป็นเมืองศูนย์กลางของจังหวัดโบโฮล ในปี ค.ศ. 2015 มีประชากร 105,051 คน และในปี ค.ศ. 2016 มีผู้เลือกตั้ง 59,949 คน ตัวนครมีพื้นที่ ชายฝั่งทะเลยาว อยู่ทางตะวันตกเฉียงใต้ของนคร ตักบีลารันมีอาณาเขตติดต่อกับเมืองโคร์เตส, โคเรลลา และบาคลาโยน ที่นี่ถือเป็นประตูสู่โบโฮล อยู่ห่างจากมะนิลา และเซบูซิตี


title: โมบีล (รัฐแอละแบมา)

text: โมบีล () เป็นเมืองเอกของเทศมณฑลโมบีล รัฐแอละแบมา สหรัฐอเมริกา ประชากรภายในเขตเมืองมีจำนวน 195,111 คน ตามสำมะโนสหรัฐ ค.ศ. 2010 ทำให้เป็นเมืองที่มีประชากรมากเป็นอันดับ 3 ในรัฐแอละแบมา มากที่สุดในเทศมณฑลโมบีล และเป็นเขตเมืองที่ใหญ่ที่สุดบนชายฝั่งอ่าวเม็กซิโก ในบรรดาเมืองที่อยู่ระหว่างนิวออร์ลีนส์ รัฐลุยเซียนา, และเซนต์ปีเตอร์สเบิร์ก รัฐฟลอริดา


title: ดูมาเกเต

text: ดูมาเกเต (; เซบัวโน: Dumaguete; )เป็นนครศูนย์กลางของจังหวัดซีลางังเนโกรส ประเทศฟิลิปปินส์ ในปี ค.ศ. 2015 มีประชากร 131,377 คน จึงเป็นนครที่มีประชากรมากที่สุดของจังหวัด นครแห่งนี้ได้รับสมญาว่า "นครที่ผู้คนสุภาพและอ่อนโยน"


title: ดูมาเกเต

text: ดูมาเกเตถูกขนานนามว่าเป็น "เมืองมหาวิทยาลัย" เนื่องจากมีมหาวิทยาลัย 4 แห่ง และวิทยาลัยจำนวนมาก ที่นี่ยังเป็นจุดหมายด้านการศึกษาที่สำคัญของนักเรียนในวิซายัสและมินดาเนา มหาวิทยาลัยที่มีชื่อเสียงที่สุดคือมหาวิทยาลัยซิลลีมัน ซึ่งเป็นมหาวิทยาลัยโปรเตสแตนต์แห่งแรกของประเทศ และเป็นมหาวิทยาลัยอเมริกันแห่งแรกในเอเชีย นอกจากนี้ยังมีโรงเรียนประถม 18 แห่ง และโรงเรียนมัธยม 8 แห่ง จำนวนนักเรียกในตัวนครโดยประมาณ 45,000 คน


title: ดูมาเกเต

text: ดูมาเกเตมีนักท่องเที่ยวเข้ามามาก โดยเฉพาะชาวยุโรป เพราะสามารถเดินทางจากเซบูซิตีได้สะดวก และมีรีสอร์ต จุดดำน้ำหลายแห่ง นอกจากนี้ยังสามารถเดินทางไปเมืองข้างเคียงอย่างบาอีส เพื่อชมโลมาและวาฬที่ทะเลได้ ดูมาเกเตได้อันดับที่ 5 "สถานที่ท่องเที่ยวหลังเกษียณอายุที่ดีที่สุด 7 แห่งของโลก" จัดอันดับโดยนิตยสาร"ฟอร์เบส"'


title: ดูมาเกเต

text: ท่าอากาศยานซีบูลัน (IATA: DGT, ICAO: RPVD) หรือ "ท่าอากาศยานดูมาเกเต" หรือ "ท่าอากาศยานดูมาเกเต-ซีบูลัน" อยู่ใกล้กับเมืองซีบูลัน มีเที่ยวบินให้บริการจากมะนิลาและเซบูซิตี โดยสายการบินเซบูแปซิฟิก, เซบโก และพีเอแอลเอ็กซ์เพรส นอกจากนี้ยังสามารถเดินทางไปยังดาเบาและคากายันเดอโอโรโดยสายการบินเซบโก ปัจจุบันมีโครงการท่าอากาศยานแห่งใหม่ที่เมืองบาโคง ซึ่งอยู่ทางทิศใต้ของดูมาเกเต คาดว่าจะแล้วเสร็จภายในปี ค.ศ. 2025 งบประมาณเริ่มต้นที่ 500 ล้านเปโซฟิลิปปินส์


title: ดูมาเกเต

text: ดูมาเกเต เป็นเมืองท่าสำคัญสำหรับผู้ที่ต้องการเดินทางไปวิซายัสและมินดาเนา มีเรือข้ามฟากให้บริการทุกวันไปยังจังหวัดเซบู, จังหวัดโบโฮล, จังหวัดซีคีฮอร์ และมินดาเนา ให้บริการโดยบริษัทเรือข้ามฟากหมู่เกาะฟิลิปปินส์ (ฟาสต์แคท), มอนเตเนโกรไลน์, โอเชียนเจ็ตชิปปิง, โคกาลีโอง และบริษัทอื่น ๆ นอกจากนี้ยังสามารถเดินทางไปมะนิลา, ดาปีตัน และซัมบวงกาซิตี โดยทูโกทราเวล


title: ดูมาเกเต

text: ระบบขนส่งหลักได้แก่รถสามล้อเครื่อง ซึ่งสามารถจุคนได้ 6-8 คน นอกจากนี้ยังมีรถจี๊ปนีย์และรถโดยสารซึ่งวิ่งในเส้นทางท่องเที่ยว บริษัทที่ให้บริการรถโดยสารคือ บริษัทขนส่งมวลชนบัลลาคาร์


title: มิสแกรนด์หนองบัวลำภู

text: มิสแกรนด์หนองบัวลำภู () เป็นการประกวดนางงามของจังหวัดหนองบัวลำภู จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์หนองบัวลำภูมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์หนองบัวลำภูคนปัจจุบัน คือ กชกร คำคง ได้รับตำแหน่งเมื่อวันที่ 27 เมษายน พ.ศ. 2561 ณ โรงแรมณัฐพงษ์แกรนด์ หนองบัวลำภู2018: ชุดงามนารีกาบแก้วบัวบาน ชุดออกแบบให้มีลักษณะเป็นดอกบัวสัญลักษณ์จังหวัดหนองบัวลำภู ด้วยการนำเอาผ้าพื้นเมืองมาเป็นส่วนประกอบ ออกแบบให้มีความพริ้วไหวไปกับการเดินของผู้สวมใส่ ประกอบกับเครื่องประดับสีทองซึ่งเป็นสีที่บ่งบอกถึง ความมั่งคั่งที่สื่อถึงความเจริญงอกงามทางภูมิปัญญาแผ่นดินแห่งธรรมะและความศรัทธาต่อพระพุทธศาสนา


title: มิสแกรนด์หนองบัวลำภู

text: 2017: ชุดภูษาสยาม แรงบันดาลใจจาก พระบรมราชินีนาถในรัชกาลที่ 9 พระองค์ได้ทรงฉลองพระองค์ด้วยชุดที่ตัดเย็บด้วยผ้าไทย โดยการออกแบบและตัดเย็บด้วยดีไซด์ที่ทันสมัยทำให้ผ้าไทยกลับเพิ่มมูลค่าขึ้นมา โดยเลือกเอาผ้าสามกษัตริย์ เป็นผ้าที่ทอด้วยเทคนิคมัดหมี่สลับเทคนิคขิดและทอผสมกันทั้งฝ้ายและไหม


title: ซีคีฮอร์ (เทศบาล)

text: ซีคีฮอร์ () เป็นนครศูนย์กลางประจำจังหวัดซีคีฮอร์ ประเทศฟิลิปปินส์ ในปี ค.ศ. 2015 มีประชากร 26,861 คน และในปี ค.ศ. 2016 มีผู้เลือกตั้ง 19,364 คน ประวัติของซีคีฮอร์เริ่มต้นจากการที่นักบวชสเปนเดินทางมาที่นี่ในปี ค.ศ. 1780 และต่อมาในปี ค.ศ. 1794 ก็มีการยกระดับซีคีฮอร์ให้เป็นเทศบาล พร้อมทั้งก่อตั้งเขตสงฆ์ที่นี่ กิจกรรมทางเศรษฐกิจที่สำคัญ ได้แก่ การทำปศุสัตว์ การประมง การแปรรูปไม้เพื่อทำเครื่องเรือน การสานตะกร้า การแปรรูปถั่วกับเมล็ดกล้วย และการทำขนมปัง


title: ซีคีฮอร์ (เทศบาล)

text: การขนส่งมีท่าเรือซีคีฮอร์ ให้บริการเรือไปดูมากูเวเตในจังหวัดซีลางังเนโกรสทุกวัน และมีสนามบินซีคีฮอร์ ให้บริการโดยสายการบินแอร์ฮวน เส้นทางเซบู-ซีคีฮอร์-เซบู สามเที่ยวต่อสัปดาห์


title: มิสแกรนด์ปทุมธานี

text: มิสแกรนด์ปทุมธานี () เป็นการประกวดนางงามของจังหวัดปทุมธานี จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์ปทุมธานีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ปทุมธานีคนปัจจุบัน คือ พิชญาภา เจริญปัญญา ซึ่งได้รับตำแหน่งเมื่อวันที่ 28 เมษายน พ.ศ. 2561 ณ ศูนย์การค้าเซียร์ รังสิต2018: ชุดเทพธิดาปทุมงาเอราวัณ ตำนานช้างเอราวัณ ที่มี 33 เศียร แต่ละเศียรมี 7 งา แต่ละงามีสระบัว 7 สระ แต่ละสระมีดอกบัว 7 ดอก แต่ละดอกมี7กลีบ7เกสรแต่ละเกสรมีปราสาท 7 หลัง แต่ละหลังมี 7 ชั้น แต่ละชั้นมี 7 บรรลังก์ แต่ละบรรลังค์มีเทพธิดาสถิตย์อยู่ 7 องค์ แต่องค์มีบริวาร 7 นาง แต่ละนางมีทาสีนางละ 7 นาง


title: มิสแกรนด์ปทุมธานี

text: 2017: ชุดบงกชสวรรค์ ชุดบงกชสวรรค์นี้ได้แรงบันดาลใจจากดอกบัว สัญลักษณ์ของจังหวัดปทุมธานี ซึ่งดอกบัวยังเป็นราชินีแห่งพืชน้ำสัญลักษณ์ของคุณงามความดี ผู้หญิงก็เปรียบได้ดังดอกบัว ที่มีคุณค่าในตัวเองสวยงามเมื่อยามผลิบาน สัญลักษณ์แห่งความสงบและความบริสุทธิ์ใจ เหมาะสมสำหรับ “ความศรัทธาและชื่นชม”


title: ฮันทิงดอน

text: ฮันทิงดอน () เมืองท่าใน มณฑลเคมบริดจ์เชอร์ ตั้งขึ้นโดย พระเจ้าจอห์น ใน ค.ศ. 1205 เป็นที่รู้จักจากการเป็นสถานที่เกิดของ โอลิเวอร์ ครอมเวลล์ เจ้าผู้พิทักษ์


title: กัปตันมาร์เวล (ภาพยนตร์)

text: กัปตันมาร์เวล () เป็นภาพยนตร์แนวซูเปอร์ฮีโร มีเค้าโครงจากตัวละครในมาร์เวลคอมิกส์ ชื่อ แคโรล แดนเวอส์ / กัปตันมาร์เวล สร้างโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเจอส์ เป็นภาพยนตร์ลำดับที่ยี่สิบเอ็ดในจักรวาลภาพยนตร์มาร์เวล เขียนและกำกับโดยอันนา บอเดน และ ไรอัน เฟล็ก ร่วมกับเม็ก เลอโฟฟว์, นิโคล เพิร์ลแมน, เจนีวา รอเบิร์ตสัน-ดวอเร็ต, ลิซ ฟลาไฮฟ์ และคาร์ลี เมนซ์


title: กัปตันมาร์เวล (ภาพยนตร์)

text: กัปตันมาร์เวล มีกำหนดออกฉายที่สหรัฐในวันที่ 8 มีนาคม ค.ศ. 2019 ในระบบไอแมกซ์ และ สามมิติส่วนประเทศไทยมีกำหนดฉายก่อนอเมริกาในวันพุธที่ 6 มีนาคม ค.ศ.2019


title: ทางรถไฟสายหนองคาย–ท่านาแล้ง

text: ทางรถไฟสายหนองคาย–ท่านาแล้ง หรือ ทางรถไฟสายหนองคาย–เวียงจันทน์ เป็นทางรถไฟระหว่างประเทศที่เชื่อมประเทศไทยและประเทศลาว มีระยะทางทั้งหมด 5.35 กิโลเมตร มีจุดเริ่มต้นจากสถานีรถไฟหนองคายข้ามสะพานมิตรภาพไทย–ลาว 1 จนถึงสถานีปลายทางคือท่านาแล้ง ถือเป็นเส้นทางรถไฟเพียงสายเดียวของประเทศลาว มีระยะทาง 3.5 กิโลเมตรในเขตแดนของลาว


title: ทางรถไฟสายหนองคาย–ท่านาแล้ง

text: ทางรถไฟสายหนองคาย–ท่านาแล้งเป็นส่วนหนึ่งของโครงการทางรถไฟผ่านทวีปเอเชียขององค์การสหประชาชาติ ในปี พ.ศ. 2543 รัฐบาลไทยเล็งเห็นถึงความสำคัญของกิจการรถไฟ จึงสร้างรางรถไฟไว้บริเวณกลางสะพานมิตรภาพไทย–ลาว 1 จากนั้นได้ให้การรถไฟแห่งประเทศไทยก่อสร้างทางรถไฟจากกลางสะพานมิตรภาพเชื่อมต่อกับสถานีรถไฟหนองคายใหม่ เป็นระยะทาง 2.657 กิโลเมตร


title: ทางรถไฟสายหนองคาย–ท่านาแล้ง

text: ทว่ารัฐบาลลาวประสบปัญหาเศรษฐกิจฟองสบู่แตกในปี พ.ศ. 2540 การก่อสร้างจึงหยุดชะงักไป ทางรัฐบาลไทยจึงให้ความช่วยเหลือโดยการให้การรถไฟแห่งประเทศไทยว่าจ้างบริษัทที่ปรึกษาสำรวจและออกแบบโครงการในปี พ.ศ. 2543 และสำเร็จในปี พ.ศ. 2544 โดยจะเป็นการสร้างเส้นทางรถไฟจากสะพานมิตรภาพไปยังบ้านดงโพสี เมืองหาดทรายฟอง นครหลวงเวียงจันทน์เป็นระยะทาง 3.5 กิโลเมตร จากนั้นจึงลงนามในสัญญารับการช่วยเหลือจากรัฐบาลไทยในจำนวนวงเงิน 197 ล้านบาท ในจำนวนนี้ร้อยละ 30 เป็นเงินให้เปล่า ส่วนอีกร้อยละ 70 เป็นเงินกู้ยืมดอกเบี้ยต่ำ เริ่มก่อสร้างเมื่อวันที่ 25 ตุลาคม พ.ศ. 2549 ระหว่างการก่อสร้าง รัฐบาลลาวต้องทำการบุกเบิกพื้นที่ป่า โยกย้ายสิ่งกีดขวางออกจากแนวทางรถไฟ รวมทั้งเวนคืนที่ดินราษฎรบ้านดงโพสีออกไปสามหลัง ใช้งบประมาณ 15 ล้านกีบ และและมอบข้าวสารจำนวน 8.41 ตัน ชดเชยแก่ราษฎรที่ถูกเวนคืนพื้นที่ทำนา และใช้งบประมาณชดเชย 24,390,800 กีบ


title: ทางรถไฟสายหนองคาย–ท่านาแล้ง

text: หลังการก่อสร้างแล้วเสร็จในเดือนเมษายน พ.ศ. 2551 ได้มีการทดลองเดินรถครั้งแรกเมื่อวันที่ 4 กรกฎาคม พ.ศ. 2551 และได้มีพิธีเปิดเดินรถปฐมฤกษ์เมื่อวันที่ 5 มีนาคม พ.ศ. 2552 การนี้สมเด็จพระเทพรัตนราชสุดาฯ สยามบรมราชกุมารีเสด็จประทับรถไฟพระที่นั่งจากสถานีรถไฟอุดรธานีถึงหนองคาย เพื่อเป็นองค์ประธานในพิธีดังกล่าว จากนั้นพระองค์ประทับรถไฟพระที่นั่งจากสถานีรถไฟหนองคายไปยังสถานีรถไฟท่านาแล้งในประเทศลาว ตามคำกราบทูลบังคมทูลของบุนยัง วอละจิด รองประธานาธิบดีลาว แล้วจึงเสด็จกลับ


title: ทางรถไฟสายหนองคาย–ท่านาแล้ง

text: ผลของการเดินรถเส้นทางใหม่ที่เบนเส้นทางไปหาสะพานมิตรภาพนี้ ส่งผลให้สถานีหนองคาย (เก่า) เปลี่ยนชื่อเป็นสถานีรถไฟตลาดหนองคาย เพื่อป้องกันการสับสนกับสถานีรถไฟหนองคาย (ใหม่) ภายหลังสถานีรถไฟตลาดหนองคายถูกยุบเป็นที่หยุดรถตลาดหนองคาย และยกเลิกการบริการเดินรถมายังที่หยุดตลาดหนองคายในปี พ.ศ. 2551 โดยการรถไฟแห่งประเทศไทยนำที่ดินของที่หยุดรถหนองคายจำนวน 30 ไร่ไปทำประโยชน์อื่นเพื่อสร้างรายได้


title: ทางรถไฟสายหนองคาย–ท่านาแล้ง

text: 23 มีนาคม พ.ศ. 2560 มีพิธีส่งมอบเปิดใช้ส่วนต่อขยายระยะที่หนึ่ง สำหรับสร้างเส้นทางรถไฟและสถานีกองเก็บตู้สินค้าของสถานีรถไฟท่านาแล้ง ก่อสร้างด้วยวงเงิน 655.23 ล้านบาท


title: ทางรถไฟสายหนองคาย–ท่านาแล้ง

text: ทางรถไฟสายหนองคาย–ท่านาแล้งเป็นส่วนต่อขยายของเส้นทางทางรถไฟสายชุมทางถนนจิระ–หนองคายของการรถไฟแห่งประเทศไทย โดยมีสถานีรถไฟหนองคายเป็นสถานีปลายทางของไทย เมื่อเดินรถผ่านกึ่งกลางของสะพานมิตรภาพไทย–ลาว 1 ก็จะเข้าสู่พรมแดนของประเทศลาว และมีสถานีรถไฟเพียงแห่งเดียวในประเทศคือสถานีรถไฟท่านาแล้ง


title: ทางรถไฟสายหนองคาย–ท่านาแล้ง

text: แม้จะมีการเดินรถระหว่างประเทศก็ตาม แต่ที่ตั้งของสถานีรถไฟท่านาแล้งนั้นอยู่ไกลจากตัวเมืองนครหลวงเวียงจันทน์พอสมควร เพราะถ้าหากใช้บริการรถไฟก็ต้องใช้บริการรถโดยสารเพื่อเดินทางออกจากบ้านดงโพสีไปยังนครหลวงเวียงจันทน์อีกทอดหนึ่ง ดังนั้นการเดินทางด้วยรถไฟสายนี้จึงไม่ได้รับความนิยมเท่าใด


title: ทางรถไฟสายหนองคาย–ท่านาแล้ง

text: ปัจจุบันประเทศลาวมีโครงการก่อสร้างส่วนต่อขยายระยะที่สอง ก่อสร้างเส้นทางไปยังสถานีเวียงจันทน์ ระยะทาง 7.5 กิโลเมตร ณ บ้านคำสะหวัด เมืองไชยเชษฐา นครหลวงเวียงจันทน์ ด้วยวงเงิน 994.68 ล้านบาท


title: ทางรถไฟสายหนองคาย–ท่านาแล้ง

text: มีการเดินรถในเส้นทางหนองคาย–ท่านาแล้งตั้งแต่เดือนมีนาคม พ.ศ. 2552 ดำเนินการโดยการรถไฟแห่งประเทศไทย เพราะประเทศลาวยังไม่มีกิจการรถไฟเป็นของตนเอง มีรถไฟสองขบวนไป-กลับระหว่างสถานีรถไฟหนองคายกับท่านาแล้งทุกวัน ระยะเวลาเดินทางราว 15 นาที ก่อนเดินทางต้องทำหนังสือผ่านแดนก่อนเดินทางทุกครั้ง และยังมีขบวนรถไฟอีสเทิร์นแอนด์โอเรียนทัลเอ็กซ์เพรสให้บริการในบางโอกาส


title: มิสทัวร์ลิซึมควีนเอเชีย

text: มิสทัวร์ลิซึมควีนเอเชีย () เป็นการประกวดทูตการท่องเที่ยวเวทีหนึ่งที่เกิดขึ้นในประเทศจีน โดยมีนาย ลุย อเล็คซ์ เป็นประธานบริหาร ก่อตั้งเมื่อปี 2556 โดย Charlie See มีจุดประสงค์หลักในการเฟ้นหาสาวงามที่มีความพร้อมทางด้านต่าง ๆ มาเป็นทูตวัฒนธรรมเพื่อการแลกเปลี่ยนวัฒนธรรมระหว่างประเทศ การพัฒนาการท่องเที่ยว และมิตรภาพระหว่างประเทศ


title: ลิลเลฮัมเมร์

text: ลิลเลฮัมเมร์ เป็นเมืองในเทศมณฑลออปป์ลานด์ ประเทศนอร์เวย์ และตั้งอยู่ในภูมิภาค Gudbrandsdal ในเดือนพฤษภาคม ค.ศ. 2011 มีประชากร 26,639 คน ย่านใจกลางเมืองส่วนใหญ่เป็นบ้านไม้ในยุคคริสตศตวรรษที่ 19 ตัวเมืองอยู่ทางทิศเหนือของทะเลสาบ Mjøsa และแม่น้ำ Lågen ภูมิประเทศเป็นภูเขาล้อมรอบ ลิลเลฮัมเมร์เคยเป็นเจ้าภาพการแข่งขันโอลิมปิกฤดูหนาว 1994 และโอลิมปิกเยาวชนฤดูหนาว 2016


title: ลิลเลฮัมเมร์

text: ลิลเลฮัมเมร์อยู่บนเส้นทางรถไฟสายโดฟเรอ ซึ่งวิ่งจาก Hamar ไปยัง Trondheim ส่วนการขนส่งทางถนนก็มีทางหลวงยุโรปสาย E6


title: ลิลเลฮัมเมร์

text: ลิลเลฮัมเมร์มีเมืองพี่น้องและเมืองฝาแฝดดังต่อไปนี้:และยังมีความสัมพันธ์ที่เป็นมิตรกับเมืองดังต่อไปนี้


title: คานู (นักฟุตบอล)

text: Rubenilson dos Santos da Rocha (เกิดวันที่ 23 กันยายน ค.ศ. 1987) หรือ คานู เป็นนักฟุตบอลกองกลางชาวบราซิล ปัจจุบันลงเล่นให้กับสโมสรโอมอเนียในไซปรีออตเฟิสต์ดิวิชัน


title: คานู (นักฟุตบอล)

text: คานูเคยอยู่กับสโมสร Groningen ก่อนที่จะย้ายไปอันเดอร์เลคต์ ต่อมาวันที่ 13 ธันวาคม ค.ศ. 2008 เขาถูกปล่อยยืมตัวให้กับ Cercle Brugge และในวันที่ 30 มิถุนายน ค.ศ. 2009 ก็ได้กลับคืนสู่อันเดอร์เลคต์อีกครั้ง


title: คานู (นักฟุตบอล)

text: ในเดือนกุมภาพันธ์ ค.ศ. 2014 คานูย้ายไปเล่นให้กับ Terek Grozny สโมสรในรัสเซียนพรีเมียร์ลีก


title: คานู (นักฟุตบอล)

text: คานูย้ายมาบุรีรัมย์ ยูไนเต็ด สโมสรในไทยลีก ในเดือนมิถุนายน ค.ศ. 2016 โดยมีชื่อลงแข่งขันในฟุตบอลถ้วยอย่างไทยลีกคัพและไทยเอฟเอคัพ ซึ่งจะทำให้เขาไม่ได้ลงเล่นในไทยลีก อย่างไรก็ตาม ช่วงต้นฤดูกาล 2017 เขาได้รับบาดเจ็บ จนต้องแยกทางกับสโมสรในที่สุด


title: คานู (นักฟุตบอล)

text: วันที่ 23 มิถุนายน ค.ศ. 2017 คานูเซ็นสัญญากับสโมสรโอมอเนียในไซปรีออตเฟิสต์ดิวิชัน เขาลงเล่นนัดแรกเมื่อวันที่ 10 กันยายน ค.ศ. 2017 ซึ่งเป็นการพบกับ Ethnikos Achna ในฤดูกาล 2017-18 และจ่ายบอลให้ Matt Derbyshire ทำประตูได้สำเร็จ


title: บรูนู โมเรย์รา

text: บรูนู แดเนียล เปเรย์รา คัสตรู โมเรย์รา (เกิดวันที่ 6 กันยายน ค.ศ. 1987) เป็นนักฟุตบอลชาวโปรตุเกส ปัจจุบันลงเล่นตำแหน่งกองหน้าให้กับสโมสร Paços de Ferreira


title: บรูนู โมเรย์รา

text: โมเรย์ราเกิดที่หมู่บ้าน Landim และจบหลักสูตรเยวาชนจากบรากา เขาลงเล่นชุดใหญ่ครั้งแรกกับสโมสรสมัครเล่น GD Joane จากนั้นเขาย้ายไปเล่นในเซกุนดาดีบีซีออน 5 ฤดูกาล กับสโมสร Varzim และ Moreirense


title: บรูนู โมเรย์รา

text: ช่วงฤดูร้อน 2012 โมเรย์ราย้ายไปร่วมทีม C.D. Nacional ในปรีไมราลีกา การลงเล่นนัดแรกของเขาเกิดขึ้นเมื่อวันที่ 26 สิงหาคม โดยเขาลงมาเป็นตัวสำรองในนาทีที่ 75 นัดที่แพ้ 1−3 ต่อ Moreirense สโมสรเก่าของเขา ประตูแรกของเขาเกิดขึ้นเมื่อวันที่ 17 กุมภาพันธ์ ค.ศ. 2013 นัดที่เสมอ Paços de Ferreira 1−1 ต่อมาเขาถูกปล่อยยืมตัวให้กับ PFC CSKA Sofia สโมสรจากบัลแกเรีย ในเดือนมกราคม ค.ศ. 2014 และย้ายไป Chaves


title: บรูนู โมเรย์รา

text: วันที่ 16 มิถุนายน ค.ศ. 2014 โมเรย์ราย้ายไป Paços Ferreira ด้วยสัญญาสองปี เขามักจะเป็นผู้ทำประตูสูงสุดของสโมสรขณะลงเล่นบนลีกสูงสุด


title: บรูนู โมเรย์รา

text: วันที่ 17 พฤษภาคม ค.ศ. 2016 โมเรย์ราย้ายไปร่วมทีมบุรีรัมย์ ยูไนเต็ด สโมสรในไทยลีก เขาลงเล่นนัดแรกให้กับสโมสรเมื่อวันที่ 26 มิถุนายน นัดที่บุรีรัมย์เปิดบ้านเสมอแบงค็อก ยูไนเต็ด 0-0 และทำประตูแรกให้กับสโมสรเมื่อวันที่ 17 กรกฎาคม นัดที่บุรีรัมย์เปิดบ้านเอาชนะพัทยา ยูไนเต็ด 4-2 จบฤดูกาล 2016 เขาทำประตูให้กับบุรีรัมย์ได้ทั้งหมด 6 ประตู แบ่งเป็นในลีก 5 ประตู และในเอฟเอคัพอีก 1 ประตู อย่างไรก็ตาม เขาแยกทางกับสโมสรในฤดูกาลถัดมา


title: ไคโอะ ฟีลีปี กอนซัลเวซ

text: ไคโอะ ฟีลีปี กอนซัลเวซ หรือ ไคโอะ (เกิดวันที่ 6 กรกฎาคม ค.ศ. 1987 ณ กูรีตีบา) เป็นนักฟุตบอลอาชีพชาวบราซิล ปัจจุบันลงเล่นตำแหน่งกองหน้าให้กับเกียวโต ซังงะในเจลีก ดิวิชัน 2


title: ไคโอะ ฟีลีปี กอนซัลเวซ

text: สโมสรแรกของเขาคือ Campeonato Paranaense เขาลงเล่นนัดแรกในชัยชนะเหนือ Iraty 2-1 เมื่อวันที่ 21 มกราคม ค.ศ. 2007 ต่อมาวันที่ 4 มิถุนายน ค.ศ. 2013 ไคโอะย้ายไป Al Wasl ในยูเออีโปร-ลีก ก่อนที่จะย้ายไปสโมสรฟุตบอลโยโกฮามะที่ประเทศญี่ปุ่น และในปี ค.ศ. 2015 ไคโอะย้ายไปร่วมทีมซูว็อนซัมซุงบลูวิงส์ในเคลีกคลาสสิก


title: ไคโอะ ฟีลีปี กอนซัลเวซ

text: เดือนมกราคม ค.ศ. 2016 ไคโอะย้ายไปร่วมทีมบุรีรัมย์ ยูไนเต็ด สโมสรในไทยลีก เขาทำประตูแรกให้กับสโมสรในนัดที่บุรีรัมย์บุกชนะพัทยา ยูไนเต็ด 3-1 เมื่อวันที่ 2 เมษายน จบฤดูกาล 2016 เขาทำประตูให้กับบุรีรัมย์ได้ทั้งหมด 14 ประตู แบ่งเป็นในลีก 5 ประตู ในลีกคัพ 6 ประตู และในเอฟเอคัพ 3 ประตู อย่างไรก็ตามในช่วงต้นฤดูกาลถัดมา ไคโอะก็ได้แยกทางกับสโมสรในที่สุด


title: ไคโอะ ฟีลีปี กอนซัลเวซ

text: ในเดือนกรกฎาคม ค.ศ. 2018 ไคโอะย้ายไปร่วมทีมเกียวโต ซังงะในเจลีก ดิวิชัน 2


title: หิฑิมพะ

text: หิฑิมพะ (สันสกฤต: हिडिम्ब อังกฤษ: Hidimba) เป็นตัวละครฝ่ายชายจาก มหากาพย์มหาภารตะ เป็นพี่ชายของ นางหิฑิมพี ซึ่งปรากฎตัวในตอนที่ พวกปาณฑพ เข้ามาพักผ่อนหลังจากหลบหนีจากการที่ถูกตามล่าโดย พวกเการพ (ซึ่งเป็นเหตุการณ์หลังจากการโดนวางเพลิงที่เมืองวาราณาวัต แต่พวกปาณฑพสามารถรอดตายมาได้) ซึ่งพวกเขาได้เข้ามาพักในเขตป่าของหิฑิมพะ ซึ่งหิฑิมพะจะกินเนื้อมนุษย์ที่หลงเข้ามาในป่าของตน จึงให้นางหิฑิมพี เข้าไปหลอกล่อพวกปาณฑพให้มาหาตน แต่กลับกลายเป็นว่า นางได้หลงรักภีมะเข้าให้ จึงเป็นเหตุให้ตนต้องมาถึงที่เอง จึงทำให้เกิดการต่อสู้กันระหว่างตนกับภีมะ สุดท้าย หิฑิมพะถูกฆ่าตายโดยภีมะ


title: ฟลอร็องต์ ซีนามา ปงโกลล์

text:
ฟลอร็องต์ สเตฟาน ซีนามา ปงโกลล์ (; เกิด 20 ตุลาคม 1984) นักฟุตบอลอาชีพชาวฝรั่งเศส
เคยลงเล่นกับทีม ชัยนาท ฮอร์นบิล ในศึก ไทยลีก รวมทั้งสิ้น 3 ฤดูกาลระหว่างปี 2016 - 2018
ปงโกลล์เข้าร่วมทีมชัยนาท ฮอร์นบิลในเลก 2 ของฤดูกาล 2016 แม้สโมสรต้องตกชั้นไปในไทยลีก 2 แต่ในปี 2017 ปงโกลล์มีส่วนสำคัญที่นำสโมสรชัยนาท ฮอร์นบิล ครองแชมป์ไทยลีก 2 และเลื่อนชั้นมาสู่ลีกสูงสุดอีกครั้งภายในปีเดียว และในฤดูกาล 2018 ปงโกลล์ขยับตำแหน่งตัวเองลงมาเป็นกองกลางเพื่อช่วยทีม


title: กฤปาจารย์

text: กฤปะ (สันสกฤต : कृप อังกฤษ : Kripa) เป็นตัวละครฝ่ายชายใน มหากาพย์มหาภารตะ เป็นอาจารย์ของพวกปาณฑพและพวกเการพ เป็นพี่ชายของนางกฤปิ ซึ่งเป็นภรรยาของ โทรณาจารย์ ซึ่งตัวเขานั้นเป็นอาจารย์สอนวิชากับเหล่าพวกปาณฑพและเการพในช่วงแรกๆ ก่อนที่โทรณาจารย์จะเข้ามาช่วยสอนในภายหลัง


title: กฤปาจารย์

text: ในสงครามทุ่งกุรุเกษตร กฤปาจารย์เป็น 1 ในแม่ทัพคนสำคัญของเหล่าเการพ และยังเป็น 1 ใน 3 ของเหล่าเการพที่รอดชีวิตจากสงครามครั้งนี้ (อีก 2 คนคือ อัศวัตถามา และ กฤตวรมัน) หลังจากสงคราม กฤปาจารย์กลับมาดำรงตำแหน่งอาจารย์ประจำราชสำนักหัสตินาปุระ(กุลคุรุ)ตามเดิม


title: คิม ซึง-ย็อง

text: คิม ซึง-ย็อง (; เกิดวันที่ 14 มีนาคม ค.ศ. 1985) เป็นนักฟุตบอลอาชีพชาวเกาหลีใต้ ปัจจุบันลงเล่นในตำแหน่งกองหน้าให้สโมสรฟุตบอลคังว็อน เขายังเคยเล่นให้แก่สโมสรในจีน ญี่ปุ่น ออสเตรเลีย และไทย


title: คิม ซึง-ย็อง

text: คิม ซึง-ย็อง เคยเข้ามาเล่นฟุตบอลในประเทศไทยเมื่อช่วงฤดูกาล 2016 โดยย้ายมาร่วมทีมบุรีรัมย์ ยูไนเต็ด เมื่อเดือนกุมภาพันธ์ ค.ศ. 2016 ด้วยสัญญา 1 ปี เขาทำประตูแรกให้แก่สโมสรในนัดที่บุรีรัมย์บุกไปชนะแบงค็อก ยูไนเต็ด 5-3 เมื่อวันที่ 6 มีนาคม เขาทำประตู 3 ประตูให้แก่บุรีรัมย์ในช่วงเลกแรก ต่อมาในเลกที่สองของฤดูกาล 2016 สุพรรณบุรียืมตัวคิมด้วยสัญญา 6 เดือน และในช่วงปลายปี 2016 คิมย้ายกลับประเทศบ้านเกิด ไปร่วมทีมคังว็อนด้วยสัญญา 2 ปี


title: รายได้มูลฐาน

text: รายได้มูลฐาน () มีการอธิบายว่าเป็นโครงการสวัสดิการชนิดใหม่ซึ่งพลเมือง (หรือผู้อยู่อาศัยถาวร) ทุกคนของประเทศหนึ่งได้รับเงินจำนวนหนึ่งเป็นประจำ พอครองชีพและไม่มีเงื่อนไขจากรัฐบาล โดยไม่มีข้อกำหนดต้องทำงานหรือหางานในสังคมดังกล่าว การชำระเงินดังกล่าวเป็นเอกเทศต่อรายได้อื่น รายได้มูลฐานดังกล่าวสามารถนำไปปฏิบัติในระดับชาติ ภูมิภาคหรือท้องถิ่น ระบบสวัสดิการบางระบบที่สัมพันธ์กับรายได้มูลฐานแต่มีเงื่อนไขบางประการ เช่น บอลซาฟามิเลีย (Bolsa Família) ในประเทศบราซิลถูกจำกัดให้ครอบครัวยากจนและเด็กที่มีข้อกำหนดให้เข้าโรงเรียน ระบบสวัสดิการที่สัมพันธ์คือภาษีเงินได้ลบ (negative income tax) ซึ่งรับประกันรายได้เป็นประจำจำนวนหนึ่งเป็นประจำแก่ทุกคน แต่ภาษีลบทั้งหมดหมายความว่าปริมาณค่อย ๆ ลดลงตามรายได้แรงงานที่เพิ่มขึ้น


title: Exponential Search

text: เป็นอัลกอริธึมสร้างโดยJon Bentley and Andrew Chi-Chih Yao ในปี 1976 เพื่อค้นหาเรียงลำดับมากมายหรือไม่มีที่สิ้นสุด วิธีการคือ ประกอบด้วยสองขั้นตอน ขั้นตอนแรกกำหนดช่วงที่คีย์การค้นหาจะอยู่ถ้าอยู่ในรายการ ในขั้นตอนที่สองจะมีการค้นหาแบบไบนารีในช่วงนี้ ในขั้นตอนแรกสมมติว่ารายการถูกเรียงลำดับจากน้อยไปมากอัลกอริทึมจะค้นหาเลขยกกำลังแรก i ซึ่งมีค่ามากกว่า 2i มากกว่าคีย์การค้นหา ค่านี้ 2i กลายเป็นขีดจำกัด สำหรับการค้นหาแบบไบนารีด้วยที่ 2, 2i - 1 ซึ่งเป็นขอบเขตล่างสำหรับการค้นหาแบบไบนารี


title: Exponential Search

text:
ตัวอย่างภาษาไพทอน
def binarySearch( arr, l, r, x):


title: Exponential Search

text: def exponentialSearch(arr, x):


title: Exponential Search

text:
arr = [1,3,4,5,13,20,25,40,42,44,53]
x = 13
result = exponentialSearch(arr, x)
print (result)
exponential-search on geeksforgeeks


title: ครีบหลัง

text: ครีบหลัง คือครีบที่อยู่ด้านหลังของสัตว์น้ำทั้งในน้ำเค็มและน้ำจืดเช่นปลา,วาฬและโลมารวมถึงสัตว์เลื้อยคล้านใต้ทะเลจำพวกอิกทิโอซอร์ (ichthyosaur ) ด้วย สปีชีส์ส่วนใหญ่จะมีครีบหลังเพียงครีบเดี่ยวแต่บางชนิดก็มีสองถึงสาม


title: ครีบหลัง

text: นักชีววิทยาสัตว์ป่ามักใช้ลักษณะและรูปแบบของครีบนี้ในการจำแนกสายพันธุ์


title: ครีบหลัง

text: ครีบหลังมีจุดประสงค์หลักคือใช้เพื่อการทรงตัวและใช้ป้องกันไม่ให้พวกมันควงสว่านในขณะที่ว่ายน้ำ แต่บางชนิดได้ปรับครีบหลังของพวกมันเพื่อใช้ในประโยชน์อื่น ๆ เช่นปลาแสงอาทิตย์ใช้ครีบหลังและครีบก้นในการว่ายน้ำ ปลาตกเบ็ดได้พัฒนาครีบหลังของมันให้เป็บติ่งเนื่อเรืองแสงที่คล้ายเบ็ดตก (esca) เพื่อใช้ล่อเหยื่อ บางชนิดพัฒนาให้มีเงี่ยงที่มีพิษเช่นปลาฉลามพอร์ตแจ็กสัน


title: ครีบหลัง

text: วงศ์ปลากระโทงมีครีบหลังที่โดดเด่นเหมือนกับปลาทูน่า, วงศ์ปลาอินทรีและปลาแมกเคอเรล วงศ์ปลากระโทงจะเร่งสปีดการว่ายน้ำของตัวเองโดยการหดครีบหลังของมันลงบนร่องที่อยู่บนร่างกายของพวกมันและด้วยรูปร่าง, ขนาดและสีของครีบหลังที่แตกต่างกันตามชนิดของปลากระโทงทำให้นี้วิธีง่าย ๆ ที่ใช้ในการระบุชนิดของปลากระโทง ครีบหลังของพวกมันมักเก็บอยู่ในร่องตลอดเวลาพวกมันจะแพร่ครีบหลังของมันขึ้นก็ต่อเมือใช้ในขณะกวาดต้อนฝูงปลาขนาดเล็ก


title: ศาลทหารระหว่างประเทศสำหรับตะวันออกไกล

text: ศาลทหารระหว่างประเทศสำหรับตะวันออกไกล () หรือเรียก การพิจารณาคดีกรุงโตเกียว () หรือ ศาลอาชญากรรมสงครามกรุงโตเกียว () เป็นศาลทหารซึ่งประชุมกันเมื่อวันที่ 29 เมษายน ค.ศ. 1946 เพื่อพิจารณาคดีผู้นำจักรวรรดิญี่ปุ่นฐานอาชญากรรม "ระดับเอ" ซึ่งสงวนไว้สำหรับผู้มีส่วนในการสมคบร่วมเพื่อเริ่มและก่อสงคราม


title: ศาลทหารระหว่างประเทศสำหรับตะวันออกไกล

text: ผู้นำทางทหารและการเมืองญี่ปุ่น 28 คนถูกตั้งข้อหาก่อสงครามรุกราน และรับผิดชอบต่ออาชญากรรมสงครามตามปกติ ส่วนกำลังพลระดับล่างอีกกว่า 5,700 คนถูกตั้งข้อหาอาชญากรรมสงครามตามปกติในการพิจารณาแยกต่างหากซึ่งมีประชุมในประเทศออสเตรเลีย จีน ฝรั่งเศส เนเธอร์แลนด์ ฟิลิปปินส์ สหราชอาณาจักรและสหรัฐ ข้อกล่าวหาครอบคลุมอาชญากรรมหลายฐานตั้งแต่การละเมิดเชลย การข่มขืนกระทำชำเรา ทาสทางเพศ ทรมาน ปฏิบัติต่อกรรมกรอย่างเลว ประหารชีวิตโดยไม่มีการพิจารณาคดี และทดลองทางการแพทย์อย่างไม่มีมนุษยธรรม ประเทศจีนจัด 13 ศาล ทำให้มีการพิพากษาลงโทษ 504 คน ในจำนวนนี้ประหารชีวิต 149 คน


title: ศาลทหารระหว่างประเทศสำหรับตะวันออกไกล

text: สมเด็จพระจักรพรรดิฮิโรฮิโตะแห่งญี่ปุ่นและพระบรมวงศานุวงศ์ญี่ปุ่นทุกพระองค์ เช่น นายทหารอาชีพ เจ้าซูฮิโกะ อาซากะ ไม่ถูกดำเนินคดีบานเกี่ยวข้องกับอาชญากรรมทั้งสามหมวด เฮอร์เบิร์ต บิกซ์ (Herbert Bix) อธิบายว่า "ทั้งรัฐบาลทรูแมนและพลเอกแมคอาร์เธอร์เชื่อว่าการปฏิรูปยึดครองจะนำไปปฏิบัติได้อย่างราบรื่นหากพวกเขาใช้จักรพรรดิฮิโรฮิโตะเพื่อสร้างความชอบธรรมซึ่งการเปลี่ยนแปลงของพวกเขา" ผู้ต้องสงสัย 50 คน เช่น โนบูซูเกะ คิชิ ซึ่งต่อมาเป็นนายกรัฐมนตรี และโยชิซูเกะ ไอกาวะ ประธานนิสสัน ถูกตั้งข้อหาแต่ได้รับการปล่อยตัวใน ค.ศ. 1947 และ 1948 ชิโระ อิชิอิได้รับความคุ้มกันโดยแลกลับข้อมูลที่รวบรวมจากการทดลองต่อเชลยมีชีวิตของเขา


title: ศาลทหารระหว่างประเทศสำหรับตะวันออกไกล

text: ศาลฯ ปิดการประชุมเมื่อวันที่ 12 พฤศจิกายน ค.ศ. 1948


title: สทูจซอร์ต

text: สทูจซอร์ต () การจัดเรียงเป็นขั้นตอนการเรียงลำดับแบบทวนซ้ำ (recursive sorting algorithm) โดยมีความซับซ้อนเวลา และ Stooge Sort เป็นการจัดเรียงข้อมูลของอาเรย์ จากน้อยไปมาก ซึงมีประสิทธิต่ำมากเมื่อเปรียบกับ Merge sort และ Bubble sort เพราะว่า


title: สทูจซอร์ต

text: 1.  Stooge sort ซึ่งเขียนแบบ recursive แต่ทำงานช้ากว่าแบบ Merge sort  แต่โค้ดของ Stooge sort


title: สทูจซอร์ต

text: สั้นกว่ามาก


title: สทูจซอร์ต

text: 2. Stooge sort ทำงานคล้าย ๆ แบบ Bubble sort ซึ่ง Stooge sort ทำงานช้ากว่า function stoogesort(array L, i = 0, j = length(L)-1){


title: สทูจซอร์ต

text: def stoogesort(array, left, array_len):


title: สทูจซอร์ต

text: ข้อดี ใช้กระบวนการคิดน้อย และโค้ดมีลักษณะสั้น ไม่ซับซ้อน


title: สทูจซอร์ต

text: ข้อเสีย ที่การทำงานช้าเพราะว่า มีการเรียงค่าเสร็จแล้วแต่ยังทำงานต่อกว่าจะครบจำนวนของค่าตัวเองจนหมด


title: เวสลีย์ สมิธ อัลวีส เฟย์โตซา

text: เวสลีย์ สมิธ อัลวีส เฟย์โตซา (เกิดวันที่ 21 เมษายน ค.ศ. 1992) หรือ เวสลีย์ เป็นนักฟุตบอลชาวบราซิล ปัจจุบันลงเล่นให้กับสโมสรฟุตบอลอินชอนยูไนเต็ด